സ്ത്രീകള് ഇന്നും അസമത്വത്തിന്റെ ഇരകള്?\n04 Mar, 2021, 2:02 pm\nഡോ. ലിസ്ബ യേശുദാസ്\n(അസി. പ്രൊഫസര് സെന്റ് സേവ്യേഴ്‌സ് കോളജ്, തുമ്പ)\nകേരളത്തിലെ സ്ത്രീ-പുരുഷ അനുപാതം 1084 സ്ത്രീകള്‍ക്ക് 1000 പുരുഷന്മാര് എന്നതാണ്. വിദ്യാലയങ്ങളില് നിന്നുള്ള കൊഴിഞ്ഞുപോക്ക് ഏറ്റവും കുറവുള്ള സംസ്ഥാനങ്ങളിലൊന്നാണ് കേരളം. ഇവിടെ പെണ്‍കുട്ടികള് ഉള്‍പ്പെടെ 95 ശതമാനത്തിലധികം വിദ്യാര്‍ത്ഥികള് പ്രൈമറി വിദ്യാഭ്യാസം പൂര്‍ത്തിയാക്കുന്നുണ്ട്. ഉന്നത വിദ്യാഭ്യാസ രംഗത്തു ഉള്‍പ്പെട്ടിരിക്കുന്നവരുടെ കണക്കു നോക്കിയാല് 68.7 ശതമാനവും പെണ്‍കുട്ടികളാണ്. ബിരുദത്തിലായാലും ബരുദാനന്തര ബിരുദത്തിലായാലും ഏറ്റവും കൂടുതല് മാര്‍ക്കുകള് കരസ്ഥമാക്കുന്നതും സര്‍വ്വകലാശാല റാങ്കുകള് നേടുന്നതും പെണ്‍കുട്ടികളാണ്. ഈ സാഹചര്യമൊക്കെ നിലനില്‍ക്കുന്നുവെങ്കിലും നമ്മുടെ അയല് സംസ്ഥാനങ്ങളെ അപേക്ഷിച്ച് തൊഴില് രഹിതരായ പെണ്‍കുട്ടികള് ഏറ്റവും അധികമുള്ള സംസ്ഥാനമാണ് കേരളം. നമ്മുടെ ഈ പെണ്‍കുട്ടികള് എങ്ങോട്ടാണു പോകുന്നത്? എവിടെയാണ് നമ്മള് ഈ പെണ്‍കുട്ടികളെ അന്വേഷിക്കേണ്ടത്?\nഉന്നത വിദ്യഭ്യാസ രംഗത്തു മെച്ചപ്പെട്ട നേട്ടം കൊയ്യാന് കഴിയുമ്പോഴും തൊഴില്‍രംഗത്ത് ഇങ്ങനെയൊരു അസമത്വം നില നില്‍ക്കാനുള്ള കാരണം എന്താണ്? തൊഴിലില്ലായ്മ കേരളത്തില് പൊതുവേ നേരിടുന്ന ഒരു വിഷയമാണെങ്കില് പോലും തൊഴില് രഹിതരായ പെണ്‍കുട്ടികളുടെ എണ്ണം തൊഴില്‍രഹിതരായ പുരുഷന്മാരുടെ എണ്ണത്തിന്റെ മൂന്നിരട്ടിയാണ്. എന്തുകൊണ്ടാണ് ഈ സാഹചര്യം വരുന്നത്? അഭ്യസ്തവിദ്യരായ സ്ത്രീകള്‍ക്ക് ഒരു ക്ഷാമവുമില്ലാത്ത കേരളത്തില് എന്തു കൊണ്ട് ഒരു വനിതാ വിദ്യാഭ്യാസ മന്ത്രി ഉണ്ടാകുന്നില്ല? എന്തുകൊണ്ട് കേരള മുഖ്യമന്ത്രിപദത്തില് ഒരു വനിത എത്തുന്നില്ല? പതിനഞ്ചോളം സര്‍വ്വകലാശാലകളുള്ള കേരളത്തില് എത്ര വനിതാ വൈസ് ചാന്‍സലര്‍മാരുണ്ട്, എത്ര വനിതാ പ്രൊ-വൈസ് ചാന്‍സലര്‍മാരുണ്ട്? ഒരു വനിതാ രജിസ്ട്രാറെങ്കിലുമുണ്ടോ? രാഷട്രീയരംഗമെടുത്താല്, നമ്മുടെ മന്ത്രിസഭയില് സ്ത്രീപ്രാതിനിധ്യം വളരെ തുച്ഛമാണ്. രാഷ്ട്രീയ പാര്‍ട്ടികളിലെ പ്രമുഖസ്ഥാനങ്ങളില് അവര് എത്ര ശതമാനമുണ്ട്? ഉയര്‍ന്ന വിദ്യാഭ്യാസ യോഗ്യത ഉണ്ടായിട്ടും വിദ്യാഭ്യാസ, രാഷ്ട്രീയ, സാമൂഹിക, സാംസ്‌ക്കാരിക രംഗങ്ങളില് സ്ത്രീകള് മെച്ചപ്പെടാതെ പോകുന്നതിന്റെ കാരണം അന്വേഷിക്കേണ്ടത് വിദ്യാലയങ്ങളിലാണോ, കുടുംബങ്ങളിലാണോ, സാമൂഹിക വ്യവസ്ഥിതിയിലാണോ?\nസ്ത്രീകളുടെ, പെണ്‍കുട്ടികളുടെ സാമൂഹിക ഉത്തരവാദിത്വത്തെ സംബന്ധിച്ച് ഔപചാരിക – അനൗപചാരിക വിദ്യാഭ്യാസ സംവിധാനങ്ങള് കാലങ്ങളായി നല്‍കുന്ന ബോധനം ഏതു വിധത്തിലുള്ളതാണെന്നു നാം വിശകലനം ചെയ്തിട്ടുണ്ടോ? കുട്ടികളുടെ പാഠപുസ്തകങ്ങള് എടുത്തു നോക്കൂ, അതില് അവര്‍ക്കു പഠിക്കാനുള്ള ചിത്രങ്ങളും വാക്യങ്ങളും വളരെ താത്പര്യമുളവാക്കുന്നതാണ്. "നമിതയ്ക്ക് പഠനോപകരണങ്ങള് വാങ്ങിക്കൊടുക്കുന്നു അച്ഛന്, നമിതയ്ക്ക് പായസം ഉണ്ടാക്കിക്കൊടുക്കുന്നു അമ്മ." "നമിതയ്ക്കു വേണ്ടി ഒരു കുട്ടിപ്പുര പണിതുകൊടുക്കുന്നു ജോലിക്കാരന്, അതിലെ മുറിയിലിരുന്നു വായിക്കുന്നു അച്ഛന്, അടുക്കളയില് പത്തിരി ഉണ്ടാക്കുന്നു അമ്മ." സ്ത്രീയുടെയും പുരുഷന്റെയും കുടുംബത്തിലെ പങ്കിനെക്കുറിച്ച്, സാമൂഹിക ഉത്തരവാദിത്വത്തെ സംബന്ധിച്ച് ഏതു തരത്തിലുള്ള ചിത്രമാണ് യഥാര്‍ത്ഥത്തില് നാം കൊടുത്തുകൊണ്ടിരിക്കുന്നത്? അതുപോല, യാത്ര പോകാനൊരുങ്ങുമ്പോള് അമ്മ തുണിയെടുക്കുന്നു, അച്ചന് ഡ്രൈവ് ചെയ്യുന്നു. എന്തുകൊണ്ട് അമ്മയ്ക്കു ഡ്രൈവ് ചെയ്തുകൂടാ? എന്തുകൊണ്ട് അമ്മയ്ക്ക് പഠനോപകരണങ്ങള് വാങ്ങിക്കൊടുത്തുകൂടാ? സമൂഹത്തിലും കുടുംബത്തിലും സ്ത്രീ – പുരുഷ റോളുകള് എന്താകണം എന്നു കൃത്യമായി കുട്ടിയെ മനസ്സിലാക്കുന്ന രീതിയിലാണ് ഇവിടെ പാഠപുസ്തകങ്ങളുടെ ഉള്ളടക്കം. അച്ഛന് വൈകീട്ടു നടക്കാന് പോകും, വായനശാലയില് പോകും. അപ്പോഴും അമ്മ അടുക്കളയിലാണ്. അമ്മയുടെ ഇടം അടുക്കള അഥവാ വീട് എന്ന നിലയില് ചുരുങ്ങിപ്പോകുന്നു.\nഇത്തരത്തില് ആണ്‍കുട്ടിയുടെയും പെണ്‍കുട്ടിയുടെയും സാമൂഹിക ഉത്തരവാദിത്വങ്ങള് വ്യത്യസ്തമാകുന്നു. ആണ്‍കുട്ടിയും പെണ്‍കുട്ടിയും ആ വിധത്തില് ജനിക്കുകയാണോ അതോ ആണ് കുട്ടിയും പെണ്‍കുട്ടിയുമായി വളര്‍ത്തപ്പെടുകയാണോ? നമ്മള് വാങ്ങിക്കൊടുക്കുന്ന കളിപ്പാട്ടങ്ങള് മുതല് നോക്കുക. ആണ്‍കുട്ടിക്കു ക്രിക്കറ്റ് ബാറ്റും ബോളും വാങ്ങിക്കൊടുക്കും പെണ്‍കുട്ടിക്ക് അലങ്കരിക്കാന് ഒരു പാവയും. അവരുടെ അഭിരുചികള് വ്യത്യസ്തമാണെന്നും അവര് വ്യാപരിക്കേണ്ട ഇടങ്ങള് വ്യത്യസ്തമാണെന്നുമല്ലേ നാം ഇതിലൂടെ പറഞ്ഞുവയ്ക്കുന്നത്? പെണ്‍കുട്ടികളെ അവരുടെ സ്വാഭാവിക സാഹചര്യങ്ങളില് വളരാന് അനുവദിക്കാറുണ്ടോ? അങ്ങനെ വളര്‍ത്തിയിരുന്നെങ്കില് ആണ്‍കുട്ടിയെപ്പോലെ ജീവിത നൈപുണ്യങ്ങള് സ്വാഭാവികമായും ആര്‍ജ്ജിക്കുമായിരുന്നില്ലേ? നീന്തലും ഡ്രൈവിംഗും സൈക്കിളിംഗും അരങ്ങേറും മുന്‍പേ യാതൊരു പേടിയും ഇല്ലാതെ പെണ്‍കുട്ടി ചെയ്യുമായിരുന്നു. സ്വാഭാവികമായി ആര്‍ജ്ജിക്കുമായിരുന്നു. നമ്മുടെ എത്ര പെണ്‍കുട്ടികളെ വീട്ടിലെ ഫ്യൂസ്‌വയര് കെട്ടാന് നാം പഠിപ്പിച്ചിട്ടുണ്ട്? എത്ര പെണ്‍കുട്ടികളെ ട്യൂബ്‌ലൈറ്റും ബള്‍ബുമൊക്കെ ഫ്യൂസായാല് മാറ്റിയിടാന് പഠിപ്പിച്ചിട്ടുണ്ട്? മിക്‌സിയും വാക്വം ക്ലീനറുമല്ലാത്ത എത്ര മെഷീനുകള് പ്രവര്‍ത്തിക്കാന് അവര്‍ക്കു പരിശീലനമോ അനുവാദമോ നല്‍കിയിട്ടുണ്ട്? ഇതൊന്നും നല്‍കാതെ പെണ്‍കുട്ടികള്‍ക്കു സാങ്കേതികമായ പരിജ്ഞാനമില്ല, ഐടി മേഖലയില് എന്റോള്‍മെന്റുകള് നടക്കുന്നില്ല എന്നു പരാതിപ്പെടുന്നതില് എന്തെങ്കിലും അര്‍ത്ഥമുള്ളതായി എനിക്കു തോന്നുന്നില്ല.\nസ്ത്രീസൗഹൃദമായ എത്രമാത്രം ഇടങ്ങളാണ് നമ്മുടെ കുടുംബത്തിലും സമൂഹത്തിലുമുള്ളത്? സാമൂഹിക ഇടങ്ങളുമായി സംവദിക്കാന് സ്ത്രീക്ക് എന്തുമാത്രം അവസരമുണ്ട്? വൈകുന്നേരം ജോലിയെല്ലാം കഴിഞ്ഞ് ഇറങ്ങി നടന്നു നാട്ടുവര്‍ത്തമാനം പറയാനോ രാഷ്ട്രീയം ചര്‍ച്ച ചെയ്യാനോ കലുങ്കില് ചെന്നിരുന്നു നാട്ടുവിശേഷങ്ങള് പങ്കുവയ്ക്കാനോ വായന ശാലയില് പോയി പുസ്തകമോ പത്രമോ വായിക്കാനോ എന്തുമാത്രം സമയവും സ്വാതന്ത്യവും അവര്‍ക്കു കൊടുക്കുന്നുണ്ട്? പിന്നെ എങ്ങനെയാണ് അവര്‍ക്കു നേതൃത്വ ഗുണമുണ്ടാകുക, സംഘാടകരാകുക, സ്വതന്ത്രമായ നിലപാടെടുക്കുക? പത്രം വായിക്കാനും മൊബൈലും കമ്പ്യൂട്ടറും നോക്കാനും ആണ്‍കുട്ടികള്‍ക്കു നല്‍കുന്നത്ര സമയം നാം പെണ്‍കുട്ടികള്‍ക്ക് അനുവദിക്കാറുണ്ടോ? നാം ഏറ്റവും കൂടുതല് വഴക്കു പറയുന്നത്് ആരെയാണ്? നമ്മള് പെണ്‍കുട്ടിയെ പരിശീലിപ്പിക്കുന്ന ഒരേയൊരു കാര്യം പാചകമാണ്. അവളില് നിന്നു കുടുംബം ആവശ്യപ്പെടുന്ന അടിയന്തിരമായ, അത്യാവശ്യമായ കാര്യം അതാണ്. "മറ്റൊരു വീട്ടിലേക്കു ചെന്നു കഴിഞ്ഞാല്….." ഇതാണു സ്ഥിരം പല്ലവി. മറ്റൊരു വീട്ടിലെ അടുക്കളയിലേക്കു വേണ്ടിയുള്ള പാകപ്പെടലാണ് സ്വന്തം വീട്ടില് നടക്കുന്നത്. ആണ് കുട്ടിയെ ഇത്തരത്തില് പാകപ്പെടുത്താറുണ്ടോ? പെണ്‍കുട്ടി സ്വന്തമായി അധ്വാനിച്ചു സ്വന്തം വരുമാനം കൊണ്ടു ജീവിക്കേണ്ടവളാണ് എന്നു പഠിപ്പിക്കുന്ന എത്ര കുടുംബങ്ങളുണ്ട്? ആണ്‍കുട്ടിയെ പോലെ തന്നെ പെണ്‍കുട്ടിക്കു ജീവിക്കാന് ഒരു ജോലി അത്യാവശ്യമാണെന്ന് എത്രപേര് പറഞ്ഞുകൊടുക്കുന്നുണ്ട്? എത്ര ആണ്‍കുട്ടികള്‍ക്കാണ് വിവാഹത്തിന്റെ പേരില് പഠനവും ജോലിയും ഉപേക്ഷിക്കേണ്ടി വരുന്നത്? വിവാഹ കമ്പോളത്തില് സ്ത്രീയുടെ പ്രായക്കുറവിനുള്ള ഡിമാന്റും പെണ് കുട്ടിയുടെ പഠനത്തിനും തൊഴിലിനും തടസ്സമാകുന്നുണ്ട്. 18 വയസ്സിനും 24 വയസ്സിനും ഇടയില് കല്യാണം കഴിപ്പിച്ചില്ലെങ്കില് കേടു വന്നു പോകുന്ന എന്തോ ഒരു വസ്തുവായി, ജീവിയായി സ്ത്രീയെ കണക്കാക്കുമ്പോള് ഒരു ഉപ ഭോഗവസ്തുവായിത്തന്നെയല്ലേ നാം അവരെ കാണുന്നത്?\nപെണ്‍കുട്ടി സ്വന്തമായി അധ്വാനിച്ചു\nസ്വന്തം വരുമാനം കൊണ്ടു\nജീവിക്കേണ്ടവളാണ് എന്നു പഠിപ്പിക്കുന്ന\nആണ്‍കുട്ടിയെ പോലെ തന്നെ\nഒരു ജോലി അത്യാവശ്യമാണെന്ന്\nഎത്ര പേര് പറഞ്ഞുകൊടുക്കുന്നുണ്ട്?…\n18 വയസ്സിനും 24 വയസ്സിനും ഇടയില്\nകേടു വന്നു പോകുന്ന എന്തോ\nഒരു വസ്തുവായി, ജീവിയായി\nത്തന്നെയല്ലേ നാം അവരെ കാണുന്നത്?\nഇനി ഈ പറയുന്ന കാര്യങ്ങളൊക്കെ തരണം ചെയ്ത് സ്ത്രീകള് ജോലി നേടിയെന്നു വിചാരിക്കുക. ജോലി കിട്ടിയാല് തന്റെ മേഖലയില് കഴിവു പ്രകടിപ്പിക്കാന് സ്ത്രീക്കു കഴിയുന്നുണ്ടോ? ആണിനെപ്പോലെ പെര്‍ഫോമന്‍സ് ആകുന്നില്ല എന്നത് സ്ത്രീകളെക്കുറിച്ചുള്ള സ്ഥിരം പരാതിയാണ്. യഥാര്‍ത്ഥത്തില് ഉദ്യോഗമുള്ള ഒരു സ്ത്രീയെയും ഉദ്യോഗമില്ലാത്ത ഒരു സ്ത്രീയെയും നാം താരതമ്യം ചെയ്യുമ്പോള് അധിക ഭാരമാണു ഉദ്യോഗമുള്ള സ്ത്രീ വഹിക്കുന്നത്. ഉദ്യോഗമില്ലാത്തവള് ആറോ ഏഴോ മണിക്കൂര് വീട്ടുകാര്യങ്ങള് ചെയ്യുമ്പോള് ഉദ്യോഗമുള്ളവള് തന്റെ തൊഴിലിടത്തില് ആറുമുതല് ഏഴുമണിക്കൂര് വരെ പണിയെടുത്തതിനു ശേഷം വീട്ടില് വന്നു വീണ്ടും പണിയെടുക്കണം. എത്ര ഉയര്‍ന്ന സ്ഥാനത്തിരുന്നാലും ഇതാണവസ്ഥ. ചില അപവാദങ്ങള് ഉണ്ടാകാം. പക്ഷെ പൊതുവേ അമ്മ എന്ന നിലയില്, മകള് എന്ന നിലയില് സഹോദരി, ഭാര്യ, മരുമകള് എന്നീ നിലകളില് കുടുംബം പ്രതീക്ഷിക്കുന്ന കാര്യങ്ങളില് വലിയ വ്യത്യാസങ്ങള് ഉണ്ടാകില്ല. വൈകുന്നേരം വന്നാല് ചായയ്ക്ക് എന്തു പലഹാരം ഉണ്ടാക്കണം, രാത്രി ചപ്പാത്തിക്കു കുറുമ വേണോ, ഉരുളക്കിഴങ്ങു കറി മതിയോ, രാവിലെ ദോശയ്ക്ക് അരച്ചു വയ്ക്കണോ, പൂട്ടിനു കുഴക്കണോ ഉച്ചയ്ക്കത്തേക്ക് എന്ത് അരിഞ്ഞു വയ്ക്കണം… ഇനി കൊച്ചു കുട്ടികളുണ്ടെങ്കില് പിന്നെയും ജോലി സമയം വര്‍ദ്ധിക്കും. അവരെ ഇടയ്ക്കിടയ്ക്കു ശ്രദ്ധിച്ചുകൊണ്ടിരിക്കണം. സുഖമില്ലാത്തവര് വീട്ടിലുണ്ടെങ്കില് ഉറക്കമിളച്ചു കാവലിരിക്കണം. ബന്ധുക്കളുടെയും അയല്‍ക്കാരുടെയും ചടങ്ങുകളില് കുടുംബത്തിന്റെ പ്രതിനിധിയായി പങ്കെടുക്കണം. ഇക്കാര്യങ്ങളില് കുടുംബത്തില് സ്ത്രീകള്‍ക്കു യൊതൊരു വിട്ടുവിഴ്ചയുമില്ല. അഥവാ അതില് വിട്ടുവീഴ്ച ചെയ്യാന് തുടങ്ങിയാല് നാം ആദര്‍ശവത്കരിക്കുന്ന കുടുംബങ്ങളുടെ ഘടന ഉലയാന് തുടങ്ങും. അങ്ങനെ ഉലഞ്ഞാല് ആ പഴിയും കേള്‍ക്കേണ്ടി വരുമെന്നുള്ളതുകൊണ്ട് സ്ത്രീകള് സ്വയം അഡ്ജസ്റ്റ് ചെയ്യും. പിന്നെ താരമ്യേന വിട്ടുവീഴ്ച സാധ്യമാകുന്നത് തൊഴിലിട ത്തിലാണ്. ജോലി ചെയ്യുന്ന പുരുഷനെ അപേക്ഷിച്ച് ജോലി ചെയ്യുന്ന സ്ത്രീ അധികഭാരം വഹിക്കേണ്ടി വരുമ്പോള് എങ്ങനെയാണ് അവള്‍ക്ക് തൊഴിലിടത്തില് മെച്ചപ്പെട്ട പ്രകടനം കാഴ്ചവയ്ക്കാനാവുന്നത്? ഇങ്ങനെ പങ്കുവയ്ക്കപ്പെടാത്ത ഉത്തരവാദിത്വങ്ങളില് കുരുങ്ങി സമയം കിട്ടാത്ത അവളുടെ പഠനങ്ങള്‍ക്കും ഗവേഷണങ്ങള്‍ക്കും എങ്ങനെയാണ് ആഴം (റലുവേ) ഉണ്ടാകുന്നത്. പലപ്പോഴും പെണ്‍കുട്ടികളുടെ റിസര്‍ച്ചിനെക്കുറിച്ചു പറയുന്നത്, അതിനു ഡെപ്ത് ഇല്ല എന്നാണ്.\nഉദ്യോഗതലത്തില് പെണ്‍കുട്ടികള് അധികവും വ്യാപരിക്കുന്നത് അധ്യാപനത്തിലും ക്ലെറിക്കല് ജോലികളിലുമാണ്. അവിടെപ്പോലും തൊഴില് ദാതാക്കള് മുന്‍ഗണന നല്‍കുന്നത് ആര്‍ക്കാണ്? ആണ്‍കുട്ടികള്‍ക്കാണ്. എനിക്കു വ്യക്തിപരമായി അനുഭവമുണ്ട്. എന്റെ ജോലിക്കാര്യത്തിനായി ഞാന് ചെല്ലുമ്പോഴൊക്കെ പറയുന്നത്, ഭര്‍ത്താവിനു ജോലിയുണ്ടല്ലോ, പെണ്‍കുട്ടിയല്ലേ, ജോലിയില്ലാത്ത ഒരു ആണ്‍കുട്ടിക്കു കൊടുക്കട്ടെ എന്നാണ്. അവിടെ അവരുടെ പരിഗണന എന്താണ്? പെണ്‍കുട്ടി എന്നാല് വീട്ടിലെ ഉത്തരവാദിത്വങ്ങളില് പെട്ട്, പ്രശ്‌നങ്ങളില്‍പെട്ട് എപ്പോഴും മാനസിക സമ്മര്‍ദ്ദം അനുഭവിക്കുന്നവള്. അവള്‍ക്കെങ്ങനെ ജോലിയില് ശ്രദ്ധിക്കാന് പറ്റും? മാത്രമല്ല സര്‍വ്വീസ് കാലയളവില് കുറഞ്ഞത് രണ്ടു പ്രസവാവധിയെങ്കിലും എടുക്കും. അതു തൊഴിലിടത്തെ ബാധിക്കും. പക്ഷെ അവിടെയൊക്കെയും പറഞ്ഞുവയ്ക്കുന്നത് കുലസ്ത്രീ, കുടുംബത്തിനും അടുക്കളയ്ക്കും വേണ്ടിയുള്ളവള് എന്നു തന്നെയല്ലേ? ഇനി ജോലിയുടെ സൗകര്യത്തിനോ വ്യക്തിസ്വാതന്ത്ര്യത്തിനോ വേണ്ടി കുടുംബം വേണ്ട എന്നു തീരുമാനിക്കുന്ന സ്ത്രീകളെ നാം എങ്ങനെ കാണും? പ്രസവിക്കേണ്ട എന്നു തീരുമാനിക്കുന്ന സ്ത്രീയെ നാം എങ്ങനെ കാണും?\nമറ്റുള്ളവരുടെ കാര്യം പോട്ടെ, സ്ത്രീക്ക് സ്വന്തം കാര്യം തീരുമാനിക്കാന് എന്തുമാത്രം സ്വാതന്ത്ര്യമുണ്ട്? എന്തു പഠിക്കണം, എപ്പോള് വിവാഹം കഴിക്കണം, ആരെ വിവാഹം കഴിക്കണം, എപ്പോള് പ്രസവിക്കണം? ഒമ്പതു മാസം ഒരു ജീവനെ ഉദരത്തില് വഹിക്കേണ്ടതും അതിന്റെ പ്രയാസങ്ങള് അനുഭവിക്കേണ്ടതും അതനുസരിച്ച് സ്വന്തം ശരീരത്തെ പരുവപ്പെടുത്തേണ്ടതും സ്ത്രീയാണ്. പക്ഷെ ഇതെല്ലാം തീരുമാനിക്കാന് അവള്‍ക്ക് അവകാശമുണ്ടോ? കുടുംബത്തിലും സമൂഹത്തിലും വിശ്വാസജീവിതത്തില് പോലും രണ്ടാം തരം സ്ഥാനമാണ് സ്ത്രീകള്‍ക്കുള്ളത്. ആ രണ്ടാം തരം സ്ഥാനം കൊടുത്തിട്ട്, കുടുംബത്തിന്റെ മുഴുവന് ഭാരവും തലയില് എടുത്തുവച്ചിട്ട് ഒന്നാം തരം പ്രകടനം കാഴ്ചവയ്ക്കുന്നില്ല എന്ന് ആവലാതിപ്പെട്ടുകൊണ്ടിരിക്കുകയാണു നമ്മള്. ഇതു വിരോധാഭാസമാണ്.\nഅതുപോലെ ചില പരിമിതമായ മേഖലകളില് മാത്രമേ സ്ത്രീകള്‍ക്കു കഴിവുതെളിയിക്കാനാകൂ എന്നു വാദിക്കുന്നവരുണ്ട്. എന്നാല് ആ വാദം ഏതാണ്ടു പൊളിഞ്ഞു തുടങ്ങിയിരിക്കുന്നു. ആഴക്കടല് മത്സ്യബന്ധനത്തിനു ലൈസന്‍സ് നേടിയ ഒരേ ഒരു ഇന്ത്യാക്കാരിയായ തൃശ്ശൂര്‍ക്കാരി കെ.ടി. രേഖ, യന്ത്രവത്കൃത ബോട്ടിനെ നിയന്ത്രിച്ച് , സ്വന്തം അന്നം തേടി എന്നും കടലിലേക്കു വള്ളമിറക്കുകയാണ്. ട്രാക്ടറും റോള്‍ഡ് റോളറും അടക്കം പത്തോളം വാഹനങ്ങള് ഓടിക്കാനുള്ള ലൈസന്‍സ് കരസ്ഥമാക്കിയ എറണാകുളത്തുള്ള ഷൈനി വിനോദ്, കല്‍പാത്തിയില് നിന്നു കുര്‍ദുങ്ങ് വരെ ഒറ്റയ്ക്കു സാഹസീക ബൈക്ക് യാത്ര നടത്തിയ ലക്ഷ്മി എന്നിവരൊക്കെ പറഞ്ഞുവയ്ക്കുന്നത്, അവസരം കിട്ടിയാല് തങ്ങള്‍ക്കും ഇതെല്ലാം സാധിക്കും എന്നാണ്. അപ്പോള് ആരാണ് മാറേണ്ടത്? എവിടെയാണ് മാറേണ്ടത്? നമ്മുടെ മനോഭാവത്തിലാണ് മാറ്റം വരേണ്ടത്. ആണ്‍കുട്ടികളെയും പെണ്‍കുട്ടികളെയും, വ്യത്യസ്ത ശാരീരിക സവിശേഷതകളുള്ള എന്നാല് ഒരേതരം ശേഷിയുള്ള മുനുഷ്യരായി അംഗീകരിക്കാന് കഴിയണം. ഉത്തരവാദിത്വങ്ങള് തുല്യമായി പങ്കിടണം. അവസരങ്ങള് തുല്യമായി വിതരണം ചെയ്യണം. ഇത്തരത്തില് മനോഭാവങ്ങളില് മാറ്റം വരാതെ ഉന്നതവിദ്യാഭ്യാസം നേടിയ സ്ത്രീകളുടെ സംഭാവനകള് ലഭിക്കുന്നില്ല, ഉന്നത വിദ്യാഭ്യാസം ലഭിച്ച സ്ത്രീകള്‍ക്കു മാറ്റമില്ല, അവരെക്കൊണ്ടു സമൂഹത്തിനു പ്രയോജനമില്ല എന്നു നാം ആവലാതിപ്പെട്ടിട്ടു കാര്യമില്ല. നമുക്കു കഴിയുന്ന എല്ലാ മാര്‍ഗ്ഗങ്ങളും ഉപയോഗിച്ചു ഈ ആശയവിനിമയം നടത്തിയേ മതിയാകൂ. അങ്ങനെ നമ്മുടെ സ്ത്രീകളെ മുന്നിലേക്കു കൊണ്ടു വരണം. ഇക്കാര്യത്തില് വലിയ പങ്കുവഹിക്കാനും അതു ഫലപ്രദമായി നിര്‍വ്വഹിക്കാനും കത്തോലിക്കാ സഭയ്ക്കു കഴിയും. കഴിയണം.\n(ഫെബ്രുവരി 21 ന് എറണാകുളം പിഒസിയില് കെ.സി.ബി.സി അല്മായ കമ്മീഷന് സംഘടിപ്പിച്ച കേരള പഠനശിബിരത്തില് 'ഉന്നതവിദ്യാഭ്യാസം — സ്ത്രീപക്ഷ വീക്ഷണം' എന്ന വിഷയത്തില് നടത്തിയ പ്രഭാഷണത്തില് നിന്ന്.)


വയനാട്ടിൽ പശുക്കളിൽ ഗുരുതര വൈറസ് രോഗം; ലംമ്പീസ് ചർമ്മ രോഗം വ്യാപിക്കുന്നു | Lumpy skin disease in cow at wayanad\nWayanad, First Published 28, Oct 2020, 6:56 AM\nരോഗവ്യാപനം ഭയന്ന് കർഷകർ പശുതൊഴുത്ത് മൂടിയിട്ടിരിക്കുകയാണ്. 30 കിലോമീറ്റർ വരെ വായുവിലൂടെ രോഗം പടരുമെന്നാണ് മൃഗസംരക്ഷണ വകുപ്പ് അറിയിക്കുന്നത്.\nവയനാട്: വയനാട്ടിൽ പശുക്കളിൽ ഗുരുതര വൈറസ് രോഗം വ്യാപിക്കുന്നു. ലംമ്പീസ് സ്കിൻ ഡിസീസ് ബാധയെ തുടർന്ന് പാലുൽപ്പാദനം ഗണ്യമായി കുറഞ്ഞു. പ്രതിരോധ വാക്സിൻ ലഭ്യമല്ലാതെ വന്നതോടെ ക്ഷീരകർഷകർ ആശങ്കയിലാണ്.\nവെള്ളമുണ്ട ചെറുകരയിലെ സുരേഷിന് ആറ് പശുക്കളുണ്ട്. രണ്ടാഴ്ച മുൻപാണ് ഒരു പശുവിന് രോഗ ലക്ഷണം കണ്ട് തുടങ്ങിയത്. പിന്നാലെ മറ്റുള്ളവയ്ക്കും വന്നു. കാലിൽ നീരും ശരീരത്തിൽ തടിപ്പുമായിരുന്നു ആദ്യ ലക്ഷണം. തുടർന്ന് ശരീരമാസകലം വൃണമായി. അതിവേഗം വ്യാപിക്കുന്ന വൈറസ് രോഗത്തിനുള്ള പ്രതിരോധ വാക്സിന് കടുത്ത ക്ഷാമമാണ്. 100 ഡോസ് വാക്സിന് 9000 രൂപയാണ് വില. 50 ലിറ്റർ പാൽ പ്രതിദിനം വിറ്റിരുന്ന കർഷകൻ പശുവിനെ ചികിത്സക്കാൻ വഴിയില്ലാത്ത അവസ്ഥയിലെത്തി. 10 പഞ്ചായത്തുകളിലായി 170 ഓളം പശുക്കൾക്ക് രോഗം ബാധിച്ചു.\n30 കിലോമീറ്റർ വരെ വായുവിലൂടെ രോഗം പടരുമെന്നാണ് മൃഗസംരക്ഷണ വകുപ്പ് അറിയിക്കുന്നത്. തൊഴുത്ത് അണുമുക്തമാക്കുകയും പ്രതിരോധ കുത്തിവെപ്പ് എടുക്കുകയും ചെയ്യുകയാണ് പ്രതിരോധ മാഗ്ഗം. ഈച്ച , കൊതുക് എന്നിവയും രോഗം പരത്തും. രോഗവ്യാപനം ഭയന്ന് കർഷകർ പശുതൊഴുത്ത് മൂടിയിട്ടിരിക്കുകയാണ്. ജന്തുരോഗ നിയന്ത്രണ പദ്ധതിനുസരിച്ച് 3000 ഡോസ് വാക്സിന് എത്തിച്ചിട്ടുണ്ടെന്നാണ് മൃഗസംരക്ഷണ വകുപ്പ് അറിയിക്കുന്നത്. അയൽ സംസ്ഥാനങ്ങളിൽ നിന്നെത്തിയ കാലികളിലൂടെയാണ് രോഗം വന്നതെന്നാണ് കരുതുന്നത്.\nLast Updated 28, Oct 2020, 6:56 AM\nലംമ്പീസ് ചർമ്മ രോഗം


tablet computer for students\nന്യൂദല്‍ഹി: രാജ്യത്തെ വിദ്യാര്‍ത്ഥികള്‍ക്ക് അടുത്താഴ്ച്ച മുതല് ചെലവു കുറഞ്ഞ കംപ്യൂട്ടറുകള് വിതരണം ചെയ്യും. മാനവവിഭവശേഷി മന്ത്രി കപില് സിബലാണ് ഇക്കാര്യം അറിയിച്ചത്. പ്രൈമറി തലം മുതല് സര്‍വകലാശാലാ തലം വരെയുള്ള വിദ്യാര്‍ഥികള്‍ക്ക് പഠനോപകരണങ്ങള് നല്‍കുന്നതിന്റെ ഭാഗമായാണ് ചെലവു കുറഞ്ഞ കംപ്യൂട്ടറുകള് വിതരണം ചെയ്യുന്നത്.\nടാബ്‌ലറ്റ് കംപ്യൂട്ടറുകളാണ് വിതരണം ചെയ്യുന്നത്. ഇന്റര്‍നെറ്റ് ബ്രൗസര്, വീഡിയോ കോണ്‍ഫറന്‍സിംഗ്, പി.ഡി.എഫ് റീഡര്, ഓപണ് ഓഫിസ്, സയന്‍സ് ലാബ്, മീഡിയ പ്ലെയര്,2ജി.ബി മെമ്മറി തുടങ്ങിയ സൗകര്യങ്ങള് ഇതിലുണ്ടാകും. ഐ-പാഡ് രൂപത്തിലുള്ള ഇതിന്റെ പേര് തീരുമാനിച്ചിട്ടില്ലെന്നും ചടങ്ങില് പ്രഖ്യാപിക്കുമെന്നും മന്ത്രി അറിയിച്ചു.\nഇന്ത്യന് ഇന്‍സ്റ്റിറ്റിയൂട്ട് ഓഫ് ടെക്‌നോളജിയിലെയും ഇന്ത്യന് ഇന്‍സ്റ്റിറ്റിയൂട്ട് ഓഫ് സയന്‍സസിലെയും ഗവേഷകരാണ് ഈ പ്രത്യേക കംപ്യൂട്ടര് വികസിപ്പിച്ചെടുത്തത്. ലോകത്തെ ഏറ്റവും ചെലവുകുറഞ്ഞ കംപ്യൂട്ടറാണിത്.


ഫുക്രുവാണോ മെയിന് ശത്രു? അമൃത സുരേഷും അഭിരാമിയും ലക്ഷ്യം വെച്ച് ഫുക്രുവിനിട്ട് പണി കൊടുക്കുന്നു | Bigg Boss Malayalam Season 2: Amrutha Suresh and Abhirami against fukru - Malayalam Filmibeat\nവിവാഹവാര്‍ത്ത അറിഞ്ഞ കീര്‍ത്തി സുരേഷ് പറഞ്ഞത്? എനിക്കും അതൊരു സര്‍പ്രൈസായിരുന്നുവെന്ന് താരപുത്രി!\n23 min ago ഇപ്പോഴാ കറക്ടായത്! സുരേഷ് ഗോപിയെ ഉള്‍പ്പെടുത്തി പുതിയ ചിത്രവുമായി ചാക്കോച്ചന്\n35 min ago ജീവിതത്തില് എവിടെയും തളരാതെ പോരാടിയ അമൃതയും അവിടെ എത്തട്ടെ! അമൃതയെ കുറിച്ച് പറഞ്ഞ് രഘു\n37 min ago ആശുപത്രി വാസത്തിന് വിട; പ്രേക്ഷകരുടെ ബേബി ഡോൾ ഗായിക ജീവിതത്തിലേക്ക് മടങ്ങുന്നു\n58 min ago ഒടുവിൽ രജിത്തിനെ തേടി അദ്ദേഹത്തിന്റെ ചിന്നുവെത്തി! ബിഗ് ബോസിന് നന്ദി അറിയിച്ച് രജിത്തിന്റെ വീഡിയോ\nSports IPL: സിഎസ്‌കെയെ എല്ലാവര്‍ക്കും ഭയം, ഒരു ടീമിന് ഒഴികെ! അവരോട് മുട്ടിയാല് ധോണിക്കു മുട്ടിടിക്കും\nAutomobiles ഇന്ത്യയ്ക്ക് ഇന്നും അന്യം; മാസ് ലുക്കില് സ്വിഫ്റ്റ് സ്പോര്‍ട്ട്\nNews ലോക് ഡൗൺ ലംഘിച്ച് ബിജെപി എംഎൽഎയുടെ പിറന്നാളാഘോഷം; വീട്ടിലെത്തിയത് നൂറിലേറെ പേർ\nLifestyle തടി കുറക്കാന് ചായ്മന്‍സ; 15 മിനിട്ട് വേവിക്കണം\nTechnology മികച്ച വാർഷിക പ്ലാനുകൾ നൽകുന്ന കാര്യത്തിൽ ജിയോ മറ്റ് കമ്പനികൾക്ക് പിന്നിൽ\nTravel രാമനും സീതയും പിന്നെ പാണ്ഡവരും വസിച്ചിരുന്ന ദണ്ഡകാരണ്യത്തിന്‍റെ കഥ!\n| Published: Thursday, February 27, 2020, 13:27 [IST]\nവലിയൊരു ഓഫറുമായിട്ടായിരുന്നു പുതിയ ലക്ഷ്വറി ബജറ്റ് ടാസ്‌ക് ബിഗ് ബോസ് കൊടുത്തത്. ലക്ഷ്വറി ബജറ്റ് സ്വന്തമാക്കുന്നു എന്നതിനൊപ്പം വ്യക്തിപരമായ നേട്ടങ്ങളും ലഭിക്കുന്നു എന്നതാണ് ഈ ടാസ്‌കിന്റെ പ്രത്യേകത. ഇത് മനസിലാക്കി ഓരോരുത്തരും വലിയ ആവേശത്തിലാണ്. ആക്ടിവിറ്റി ഏരിയയില് ഒരു സ്വര്‍ണഖനി തയ്യാറാക്കിയിരിക്കുകയാണ്.\nആദ്യം ഓടി വാതിലില് തൊടുന്ന രണ്ട് പേര്‍ക്കാണ് മത്സരത്തില് പങ്കെടുക്കാന് അവസരം ലഭിക്കുക. അതിനായി പ്രത്യേകം വസ്ത്രവും നല്‍കിയിട്ടുണ്ട്. അതേ വസ്ത്രം ധരിച്ച് വാതിലില് തൊടാന് വന്ന് നിന്ന ഫുക്രുവിനെ അങ്ങനെ പാടില്ലെന്ന് സുജോ ഓര്‍മ്മപ്പെടുത്തി. ഇത് മാത്രമല്ല അമൃത-അഭിരാമി സഹോദരിമാര് ഫുക്രുവിനെ മാത്രം ലക്ഷ്യം വെച്ച് മത്സരിക്കുകയാണെന്നാണ് കഴിഞ്ഞ എപ്പിസോഡുകളില് നിന്നും മനസിലാവുന്നത്.\nBigg Boss Malayalam Seaon2Day 53 Review | FilmiBeat Malayalam\nബിഗ് ബോസ് നിയമമാണെന്ന് അമൃതയും ഓര്‍മപ്പെടുത്തി. 'മൈന്‍ഡ് യുവര് ഓണ് ബിസിനസ്' എന്നാണ് ഇതിന് മറുപടിയായി ഫുക്രു പറഞ്ഞത്. ഗെയിമിന്റെ ഭാഗമായിരിക്കുമ്പോള് ഇത് എന്റെ ബിസിനസ് കൂടിയാണെന്ന് അമൃത ഇംഗ്ലീഷിലും പറഞ്ഞു. കൂടുതല് സംസാരത്തിന് നില്‍ക്കാതെ ഫുക്രു ടാസ്‌കിന്റെ ഭാഗമായി കിട്ടിയ വസ്ത്രം മാറി. സാധാരണ തര്‍ക്കിക്കാറുള്ള ഫുക്രു അമൃതയുടെ മുന്നില് മിതത്വം പാലിക്കുകയായിരുന്നു.\nഇതിനിടെ മുന്‍പത്തെ എപ്പിസോഡില് ഫിനാലെയില് എത്താന് സാധ്യതയുള്ള മത്സരാര്‍ഥി ആരാണെന്ന് അമൃതയും അഭിരാമിയും ചോദിച്ചതായി ജസ്‌ല മറ്റ് മത്സരാര്‍ഥികളോടായി പറഞ്ഞു. ഞാന് പറഞ്ഞത് ഫുക്രുവിന്റെ പേരായിരുന്നു. അവന് എല്ലാവരുടെയും അടുത്ത് ഓടി ചാടി നടക്കുന്നുണ്ടെന്നും ടാസ്‌കുകളിലെല്ലാം നന്നായി പങ്കെടുക്കുന്നുണ്ടെന്നും പറഞ്ഞു. അതൊക്കെയാണോ അതിന്റെ മാനദണ്ഡം എന്നായിരുന്നു ഇരുവരും മറുചോദ്യമായി ചോദിച്ചത്. ഇതെല്ലാം സഹോദരിമാര്‍ക്ക് ഫുക്രുവിനോടുള്ള അനിഷ്ടം സൂചിപ്പിക്കുന്നതായിരുന്നു.\nലക്ഷ്വറി ബജറ്റ് ടാസ്‌കിനിടെ വാതിലില് തൊടാന് മത്സരാര്‍ഥികളെല്ലാം ഓടിയെത്തി. ഫുക്രുവും സുജോയും സൂരജും അഭിരാമിയുമായിരുന്നു മുന്നിലെത്തിയത്. താനാണ് ആദ്യം തൊട്ടതെന്ന് സുജോയും സൂരജും തമ്മില് തര്‍ക്കമായി. സുജോ ആണ് ആദ്യം തൊട്ടതെങ്കില് താനാണ് രണ്ടാമതെന്നായിരുന്നു ഫുക്രുവിന്റെ വാദം. ഫുക്രു അങ്ങനെ പറയുകയാണെങ്കില് അതിന് തൊട്ട് പിന്നാലെ താനുമുണ്ടായിരുന്നു എന്ന് അഭിരാമിയും അവകാശപ്പെട്ടു. എന്നാല് ഞാന് എന്റെ കാര്യമാണ് പറഞ്ഞതെന്ന് ഫുക്രു പറയുന്നു. അപ്പോള് നമുക്കും അങ്ങനെ പറയണമെന്നുണ്ട്. പിന്നെ അതിന് പിന്നാലെ ഓടാന് വയ്യാത്തത് കൊണ്ടായിരുന്നു പറയാത്തതെന്ന് അഭിരാമിയും വാദിച്ചു. ഒടുവില് ഫുക്രു വിട്ട് കൊടുക്കുകയും സൂരജിന് അവസരം ലഭിക്കുകയുമായിരുന്നു.\nവൈല്‍ഡ് കാര്‍ഡ് എന്‍ട്രിയിലൂടെ വീട്ടിലേക്ക് എത്തിയ അമൃതയ്ക്കും അഭിരാമിയ്ക്കും ചില പ്രത്യേകതകളുണ്ട്. ഇരുവരും ഒരു മത്സരാര്‍ഥിയായിട്ടാണ് അവിടെ നില്‍ക്കുന്നത്. മത്സരങ്ങളില് പങ്കെടുക്കുന്നതും പുറത്ത് പോവേണ്ടി വന്നാല് അതും ഒന്നിച്ചായിരിക്കും. ഇത് മറ്റുള്ള മത്സരാര്‍ഥികള്‍ക്ക് വലിയൊരു വെല്ലുവിളി ആവുകയാണ്. രണ്ട് പേര് ഒന്നിച്ച് മത്സരിക്കുന്നതിനാല് കൂടുതല് മികച്ച പ്രകടനം കാഴ്ച വെക്കാന് സാധിക്കും. ആദ്യ ഘട്ടത്തില് 245 പോയിന്റും രണ്ടാമത് 306 പോയിന്റുമാണ് ഇരുവരും ചേര്‍ന്ന് സ്വന്തമാക്കിയത്.\nജീവിതത്തില് എവിടെയും തളരാതെ പോരാടിയ അമൃതയും അവിടെ എത്തട്ടെ! അമൃതയെ കുറിച്ച് പറഞ്ഞ് രഘു\nഒടുവിൽ രജിത്തിനെ തേടി അദ്ദേഹത്തിന്റെ ചിന്നുവെത്തി! ബിഗ് ബോസിന് നന്ദി അറിയിച്ച് രജിത്തിന്റെ വീഡിയോ\n''നീ ആരാടി പുല്ലേ' എന്ന് ആര്യയോട്, വൈകാതെ അറിയുമെന്ന് ബിഗ് ബോസ് താരം, മുന്നറിയിപ്പ് വെറുതെയല്ല\nഅഭിരാമിയെക്കുറിച്ച് രഘുവിന്‍റെ വിലയിരുത്തല്! ഇനിയും വെറുപ്പിക്കല്ലേയെന്ന് ആരാധകരുടെ അഭ്യര്‍ത്ഥന!\nഅതൊന്നും എന്റേതല്ല! ഒര്‍ജിനലായിട്ടുള്ള ഫേസ്ബുക്ക് അക്കൗണ്ട് പരിചയപ്പെടുത്തി രജിത് കുമാര്\n16ാമത്തെ വയസ്സില് വിവാഹിതയായി! കുടുംബത്തെ പറഞ്ഞാല് കേസ് കൊടുക്കും! മുന്നറിയിപ്പുമായി ദയ അശ്വതി!\nസുജോയുടെ ആ പ്രൊപ്പോസല് മികച്ചത്! ബിഗ് ബോസിനെയല്ല ലാലേട്ടനെയായിരുന്നു പേടിച്ചതെന്നും സാന്‍ഡ്ര\nആര്യയും പവനുമൊക്കെ കഴിഞ്ഞു! ഇനി പരീക്കുട്ടിയ്ക്കുള്ള അവസരം, ബിഗ് ബോസ് താരം രഘുവിന്റെ കണ്ടുപിടുത്തം\nബിഗ് ബോസ് ഹൗസില് ദൈവസാന്നിധ്യമുണ്ടായിരുന്നു! വെളിപ്പെടുത്തലുകളുമായി രജിത് കുമാര്! തെളിവ് ഇതാണ്!\nബിഗ് ബോസിലെ രാജിനി ചാണ്ടി ചില്ലറക്കാരിയല്ല! രസകരമായ സാമ്യം കണ്ടെത്തി ആര് ജെ രഘു\n'ഈ സ്‌നേഹമായിരുന്നു അണ്ണന് കിട്ടേണ്ടിയിരുന്നത്'! അമൃതയുടെ ഇന്‍സ്റ്റഗ്രാം സ്‌റ്റോറി വൈറല്\nBigg Boss Malayalam Season 2: Amrutha Suresh and Abhirami against fukru\nStory first published: Thursday, February 27, 2020, 13:27 [IST]\nസ്റ്റെപ്പുകള് കയറിയിറങ്ങി കഠിനമായ വ്യായാമവുമായി ചാക്കോച്ചന്! വൈറലായി ചിത്രം\nറിമ കല്ലിങ്കല് തന്നെയാണോ ഇത്? ത്രോബാക്ക് ചിത്രങ്ങളുമായി താരം! ഋതുവും നീലത്താമരയും മികച്ചത് തന്നെ!\nആദ്യസിനിമ എത്ര മനോഹരമായിരുന്നെന്ന് നദിയ മൊയ്തു! കടപ്പാട് അദ്ദേഹത്തിനാണെന്നും താരം!


jio smart phone doesn't run whatsapp | ജിയോയുടെ സൗജന്യ ഫോണ് ഉപയോഗിക്കുന്നവര്‍ക്ക് തിരിച്ചടി | Mangalam\nSunday, July 22, 2018 Last Updated 26 Min 42 Sec ago English Edition\nWednesday 26 Jul 2017 08.37 PM\nജിയോയുടെ സൗജന്യ ഫോണ് ഉപയോഗിക്കുന്നവര്‍ക്ക് തിരിച്ചടി\nജിയോയുടെ സൗജന്യ ഫോണ് ഉപയോഗിക്കുന്നവര്‍ക്ക് തിരിച്ചടി. ജിയോ ഫോണില് വാട്‌സ് ആപ്പ് ഉപയോഗിക്കാന് കഴിയില്ലെന്നാണ് പുറത്തുവരുന്ന പുതിയ റിപ്പോര്‍ട്ടുകള്. വാട്‌സ്ആപ്പ് പിന്നീട് ഉള്‍പ്പെടുത്തുമെന്ന് കമ്പനി പറയുന്നുണ്ടെങ്കിലും ജിയോ ചാറ്റ് ആപ്ലിക്കേഷന് ഇതിലൂടെ പരിചയപ്പെടുത്താനാണ് കമ്പനിയുടെ ലക്ഷ്യം.\nപുതുതായി തുടങ്ങുന്ന ജിയോ ഫോണ് ഉപഭോക്താക്കള്‍ക്ക് ഫ്രീയായി വോയ്‌സ് കോളുകളും മെസേജും ആഗസ്റ്റ് 15 മുതല് 153 രൂപയ്ക്ക് അണ്‍ലിമിറ്റഡ് ഡേറ്റ നല്‍കുമെന്നും പ്രഖ്യാപിച്ചിരുന്നു. ഫോണിന്റെ ബുക്കിംഗ് സൗകര്യം ആഗസ്റ്റ് 24 മുതല് വെബ്‌സൈറ്റില് ആരംഭിക്കുമെന്നാണ് കമ്പനി അധികൃതര് വ്യക്തമാക്കുന്നത്.\nലോക ടെലികോം ചരിത്രത്തിലെ ആദ്യ സൗജന്യ 4ജി സ്മാര്‍ട്ട് ഫോണ് എന്ന പേരില് ജൂലായ് 21നാണ് റിലയന്‍സ് പുതിയ ഫോണ് അവതരിപ്പിച്ചത്. സൗജന്യമായി നല്‍കുമെന്ന് പറയുന്നുണ്ടെങ്കിലും ജിയോ ഫോണ് ഉപഭോക്താക്കള്‍ക്ക് സെക്യൂരിറ്റി ഡെപ്പോസിറ്റ് എന്ന നിലയില് 1500 രൂപ നല്‍കണം. ഇത് മൂന്ന് വര്‍ഷത്തിന് ശേഷം കമ്പനി തിരിച്ചു നല്‍കുമെന്നും അധികൃതര് വ്യക്തമാക്കുന്നുണ്ട്.\nതെരഞ്ഞെടുപ്പിന് മുന്നോടിയായി അമിത് ഷായുടെ നേതൃത്വത്തില് 1800 വാട്‌സ്ആപ്പ് ഗ്രൂപ്പുകള് രൂപീകരിച്ചു; ലക്ഷ്യം യുവ വോട്ടര്‍മാര്\nവാട്‌സ്ആപ്പില് ഫോര്‍വേര്‍ഡ് സന്ദേശങ്ങള്‍ക്ക് നിയന്ത്രണം വരുന്നു; ഒരു സമയം അഞ്ച് പേര്‍ക്ക് മാത്രം സന്ദേശം അയക്കാം\nവാട്‌സ്ആപ് നിരീക്ഷണം: സുപ്രീം കോടതി കേന്ദ്രത്തിന്റെ വിശദീകരണം തേടി\n2.8ജിബി ഡേറ്റ പ്രതിദിനം, 28 ദിവസം വാലിഡിറ്റി; പുതുക്കിയ 199 രൂപയുടെ പ്ലാനുമായി വോഡാഫോണ്\n149 രൂപ, 399 രൂപ പ്ലാനുകളുടെ ഡേറ്റ എയര്‍ടെല് കുറച്ചിരിക്കുന്നു


ഡിപ്രഷൻ മാറാൻ 'മാജിക് മഷ്റൂം സ്വയം ചികിത്സ'; യുവാവ് അത്യാസന്ന നിലയിൽ| Man Injected Himself With Magic Mushrooms – News18 Malayalam\nഡിപ്രഷൻ മാറാൻ 'മാജിക് മഷ്റൂം സ്വയം ചികിത്സ'; യുവാവ് അത്യാസന്ന നിലയിൽ\nമാജിക് മഷ്റൂം ഇട്ട് തിളപ്പിച്ച വെള്ളം സിറിഞ്ചിലാക്കി കുത്തിവെക്കുകയായിരുന്നു.\nLast Updated : January 14, 2021, 11:29 IST\nഡിപ്രഷനും ഉത്കണ്ഠയും മാറാൻ മാജിക് മഷ്റൂം ഉപയോഗിച്ച് സ്വയം ചികിത്സ നടത്തിയ യുവാവ് അത്യാസന്ന നിലയിൽ. യുഎസിലെ നെബ്രാസ്കയിലുള്ള യുവാവാണ് സ്വയം ചികിത്സ നടത്തി ആന്തരകാവയവങ്ങളടക്കം പ്രവർത്തനരഹിതമായി ഗുരുതരാവസ്ഥയിലായത്.\nബൈപ്പോളാർ ഡിസോർഡറിന് ചികിത്സയിലായിരുന്ന യുവാവ് ഏറെ നാളായി മരുന്നുകൾ കഴിക്കുന്നുണ്ടായിരുന്നില്ലെന്ന് ഡോക്ടർമാർ പറയുന്നു. തുടർന്ന് കടുത്ത വിഷാദരോഗത്തിനും ഉത്കണ്ഠയ്ക്കും കാരണമായി.\nബൈപ്പോളാറിന് ചികിത്സയിലായിരുന്ന യുവാവ് മരുന്നുകളുടെ ഉപയോഗം കുറച്ച് മാജിക് മഷ്റൂമിൽ അടങ്ങിയിരിക്കുന്ന സൈലോസിബിൻ ഡിപ്രഷൻ രോഗികൾ ഉപയോഗിക്കുന്നതിനെ കുറിച്ച് വായിച്ചിരുന്നതായി ബന്ധുക്കൾ പറയുന്നു. തുടർന്ന് ഡോക്ടർമാരുടെ നിർദേശങ്ങൾ സ്വീകരിക്കാതെ സ്വയം ചികിത്സ നടത്തുകയായിരുന്നു.\nമാജിക് മഷ്റൂം ഇട്ട് തിളപ്പിച്ച വെള്ളം സിറിഞ്ചിലാക്കി കുത്തിവെക്കുകയായിരുന്നു. മഷ്റൂമിൽ അടങ്ങിയിരിക്കുന്ന സൈലോസിബിൻ ഡിപ്രഷൻ ചികിത്സയ്ക്ക് ഉപയോഗിക്കുമെങ്കിലും ശരീരത്തിൽ കുത്തിവെക്കരുതെന്ന് ആരോഗ്യവിദഗ്ധരുടെ മുന്നറിയിപ്പുണ്ട്.\nYou may also like:'15-17 വയസിൽ തന്നെ പെണ്‍കുട്ടികൾക്ക് പ്രസവിക്കാൻ കഴിയും': വിവാദപ്രസ്താവനയിൽ കോൺഗ്രസ് എംഎൽഎയ്ക്ക് ബാലവകാശ കമ്മീഷന്‍റെ നോട്ടീസ്\nകുത്തിവെപ്പ് നടത്തി ദിവസങ്ങൾ കഴിഞ്ഞതോടെ യുവാവിന് കടുത്ത ക്ഷീണം അനുഭവപ്പെടുകയും രക്തം ശർദിക്കാനും തുടങ്ങിയതോടെ ബന്ധുക്കൾ ആശുപത്രിയിൽ എത്തിക്കുകയായിരുന്നു. വയറിളക്കവും മഞ്ഞപ്പിത്തവും ബാധിച്ച നിലയാണ് യുവാവിനെ ആശുപത്രിയിൽ പ്രവേശിപ്പിച്ചത്.\nYou may also like:'കിടപ്പറയിലേക്ക് കാമുകനെ ക്ഷണിച്ചു'; ആത്മഹത്യ ചെയ്ത് ഒരു വർഷം കഴിഞ്ഞ് മകന്റെ ആത്മഹത്യാ കുറിപ്പ് കണ്ടെത്തി അമ്മ\nആശുപത്രിയിൽ നടത്തിയ പരിശോധനയിലാണ് മാജിക് മഷ്റൂം ചികിത്സയാണ് വിനയായതെന്ന് മനസ്സിലായത്. പരിശോധനയിൽ മഷ്റൂമിന്റെ സാന്നിധ്യം കണ്ടെത്തി. ഇതോടെ കരളിന്റേയും കിഡ്നിയുടേയും പ്രവർത്തനം തകരാറിലായി. ശരീരത്തിലെ മറ്റ് ആന്തരികാവയവങ്ങളുടെ പ്രവർത്തനം തകർന്നു.\nശ്വാസ തടസ്സം അനുഭവിച്ചതിനെ തുടർന്ന് യുവാവിനെ വെന്റിലേറ്ററിൽ പ്രേവശിപ്പിച്ചു. കൂടാതെ, രക്തത്തിൽ നിന്നും വിഷവസ്തു നീക്കം ചെയ്യുകയും ചെയ്തു. ഇരുപത്തിരണ്ട് ദിവസമാണ് ഇയാൾ ആശുപത്രിയിൽ കഴിഞ്ഞത്.\nFirst published: January 14, 2021, 11:29 IST


ന്യൂഡല്‍ഹി: പ്രധാനമന്ത്രി നരേന്ദ്ര മോദിയുടെ വിദ്യാഭ്യാസ യോഗ്യതയെ വീണ്ടും ചോദ്യം ചെയ്ത് കോണ്‍ഗ്രസ് അധ്യക്ഷന് രാഹുല് ഗാന്ധി. മോദിയുടെ വിദ്യാഭ്യാസ യോഗ്യതയുമായി ബന്ധപ്പെട്ട് ആരുടെ കയ്യിലും ഒരു തെളിവും ഇല്ലെന്നായിരുന്നു രാഹുലിന്റെ വിമര്‍ശനം. ഇംഫാല് യൂണിവേഴ്‌സിറ്റിയിലെ വിദ്യാര്‍ത്ഥികളുമായി നടത്തിയ സംവാദത്തിനിടെയായിരുന്നു മോദിയുടെ വിദ്യാഭ്യാസ യോഗ്യതയെ ചോദിച്ച് രാഹുല് ഗാന്ധി എത്തിയത്.\nഇത്രകാലമായിട്ടും ഞങ്ങള്‍ക്ക് മോദിയുടെ യൂണിവേഴ്‌സിറ്റി ഡിഗ്രി കണ്ടെത്താനായില്ല. യഥാര്‍ത്ഥത്തില് മോദി ഏതെങ്കിലും യൂണിവേഴ്‌സിറ്റിയില് നിന്നും പഠിച്ച് ഇറങ്ങിയിട്ടുണ്ടോ എന്നതിനെ കുറിച്ച് ആര്‍ക്കും അറിയില്ല’ രാഹുല് പറഞ്ഞു. മോദിയുടെ വിദ്യാഭ്യാസ യോഗ്യതയുമായി ബന്ധപ്പെട്ട് ആദ്യമായല്ല കോണ്‍ഗ്രസ് വിമര്‍ശനം ഉന്നയിക്കുന്നത്. മോദി തന്റെ വിദ്യാഭ്യാസ യോഗ്യത വളരെ രഹസ്യമാക്കി വെച്ചിരിക്കുയാണെന്നും മോദിയുടെ വിദ്യാഭ്യാസ യോഗ്യതയെ കുറിച്ച് ചോദിക്കുന്നത് ഒരു കുറ്റമല്ലെന്നും 2017 ല് മുതിര്‍ന്ന കോണ്‍ഗ്രസ് നേതാവ് ദിഗ്‌വിജയ് സിങ് പറഞ്ഞിരുന്നു.\nഡല്‍ഹി മുഖ്യമന്ത്രി അരവിന്ദ് കെജ്രിവാളായിരുന്നു മോദിയുടെ വിദ്യാഭ്യാസ യോഗ്യത വെളിപ്പെടുത്തണമെന്ന് ആദ്യം രംഗത്തെത്തിയത്. തുടര്‍ന്ന് മോദിയുടെ ബി.എ ബിരുദം സംബന്ധിച്ച വിശദ വിവരം വെബ്‌സൈറ്റില് വെളിപ്പെടുത്തണമെന്ന് ഡല്‍ഹി യൂണിവേഴ്‌സിറ്റി വൈസ് ചാന്‍സലര്‍ക്ക് കത്തയച്ചതിനെ തുടര്‍ന്നായിരുന്നു സംഭവം വിവാദമായത്. ഈ രണ്ട് വാദങ്ങളും തെറ്റാണെന്നാണ് ആരോപണം. ഇതിന് പിന്നാലെ ബി.ജെ.പി മോദിയുടെ സര്‍ട്ടിഫിക്കറ്റുകള് പുറത്തുവിട്ടിരുന്നു.\n1978ലെ മാര്‍ക്ക് ലിസ്റ്റാണ് ബി.ജെ.പി നേതാക്കള് പ്രദര്‍ശിപ്പിച്ചത്. എന്നാല്, ഡിഗ്രി സര്‍ട്ടിഫിക്കറ്റ് 1979 ലേതാണ്. ബി.എ മാര്‍ക്ക് ഷീറ്റില് നരേന്ദ്രകുമാര് ദാമോദര്‍ദാസ് മോദി എന്നാണെങ്കില് ബിരുദ സര്‍ട്ടിഫിക്കറ്റില് ഇത് നരേന്ദ്ര ദാമോദര്‍ദാസ് മോദി എന്നാണ്. മോദി എന്ന് എഴുതിയിരിക്കുന്നതുപോലും പല സര്‍ട്ടിഫിക്കറ്റുകളിലും വ്യത്യസ്ത രീതിയിലാണ്.


ഗാസിയാബാദില് മാധ്യമപ്രവര്‍ത്തകന് വെടിയേറ്റു – Media Mangalam\nഗാസിയാബാദ്: ഡല്‍ഹിക്ക് സമീപമുള്ള ഗാസിയാബാദില് മക്കളോടൊപ്പം ബൈക്കില് സഞ്ചരിക്കുകയായിരുന്ന മാധ്യമപ്രവര്‍ത്തകന് വെടിയേറ്റു.\nമാധ്യമപ്രവര്‍ത്തകനായ വിക്രം ജോഷി തന്റെ രണ്ട് പെണ്‍മക്കളോടൊപ്പം മോട്ടോര് സൈക്കിളില് യാത്ര ചെയ്യുകയായിരുന്നു. പെട്ടന്ന് ഒരു സംഘം ആളുകള് അദ്ദേഹത്തെ ആക്രമിക്കുകയും വെടിയുതിര്‍ക്കുകയും ചെയ്തു. ഇദ്ദേഹത്തിന്‍റെ നില ഗുരുതരമാണ്.\nആക്രമണം നടന്ന ഗാസിയാബാദിലെ വിജയ് നഗര് റോഡിന്റെ സിസിടിവി ദൃശ്യങ്ങളില് ജോഷി തന്റെ രണ്ട് പെണ്‍മക്കളോടൊപ്പം ബൈക്ക് ഓടിക്കുന്നതായി കാണാം.\nരാത്രി പത്തരയോടെയാണ് സംഭവം നടക്കുന്നത്. പെട്ടെന്ന് ഒരു കൂട്ടം ആളുകള് ബൈക്കിനെ വളഞ്ഞ ശേഷം വലിച്ചിട്ട് അടിക്കാന് തുടങ്ങുകയായിരുന്നു. കുട്ടികള് കരയുന്നതും വീഡിയോയില് കാണാം. വെടിവയ്പ്പ് വീഡിയോയില് വ്യക്തമല്ലെങ്കിലും ആക്രമണകാരികള് ഒരു കാറിലേക്ക് വലിച്ചിഴക്കുന്നതും സംഭവസ്ഥലത്ത് നിന്ന് ഓടിപ്പോകുന്നതിന് മുമ്പ് അടിക്കുന്നതും കാണാം.


ഇന്ത്യയില് നിന്നുള്ള യാത്രക്കാർക്ക് വിലക്കേർപ്പെടുത്തി കാനഡ\nPublished on : 23 Apr, 2021 , 3:22 am\nഒറ്റാവ: വിവിധ രാജ്യങ്ങൾക്ക് പിന്നാലെ ഇന്ത്യയില് നിന്നുള്ള യാത്രക്കാർക്ക് വിലക്കേർപ്പെടുത്തി കാനഡയും. കോവിഡ് വ്യാപനം തീവ്രമായ പശ്ചാത്തലത്തിലാണ് ഇവിടെ നിന്നുള്ള വിമാനങ്ങള്‍ക്ക് കാനഡ വിലക്കേര്‍പ്പെടുത്തിയത്. 30 ദിവസത്തേക്കാണ് വിലക്ക്.പാകിസ്ഥാനില് നിന്നുള്ള വിമാനങ്ങള്‍ക്കും വിലക്ക് ഏര്‍പ്പെടുത്തിയിട്ടുണ്ട്.\nയുഎഇയും ഇന്ത്യയില് നിന്നുള്ള വിമാനങ്ങള്‍ക്ക് പ്രവേശന വിലക്ക് ഏര്‍പ്പെടുത്തിയിരുന്നു.മെയ് നാല് വരെ പത്ത് ദിവസത്തേക്കാണ് വിലക്ക് ഏര്‍പ്പെടുത്തിയിട്ടുള്ളത്. സ്ഥിതിഗതികള് വിലയിരുത്തിയ ശേഷം തീരുമാനം പുനഃപരിശോധിക്കുമെന്നാണ് യുഎഇ അറിയിച്ചിരിക്കുന്നത്. കഴിഞ്ഞ 14 ദിവസം ഇന്ത്യയില് തങ്ങുകയോ ഇതുവഴി ട്രാന്‍സിറ്റ് ചെയ്യുകയോ ചെയ്ത യാത്രക്കാരെയും യുഎഇയിലേക്ക് വരാന് അനുവദിക്കില്ല.


"തനിക്ക് എതിരെ നടക്കുന്ന ആരോപണങ്ങൾ ഗൂഢാലോചനയുടെ ഭാഗം" ഒഎൻവി പുരസ്‌കാരത്തിന് മറുപടി ആയി ഗാനരചയിതാവ് ; വൈര മുത്തു - Sour Truth\nHome Media Celebrity Gossips “തനിക്ക് എതിരെ നടക്കുന്ന ആരോപണങ്ങൾ ഗൂഢാലോചനയുടെ ഭാഗം” ഒഎൻവി പുരസ്‌കാരത്തിന് മറുപടി ആയി ഗാനരചയിതാവ് ;...\n“തനിക്ക് എതിരെ നടക്കുന്ന ആരോപണങ്ങൾ ഗൂഢാലോചനയുടെ ഭാഗം” ഒഎൻവി പുരസ്‌കാരത്തിന് മറുപടി ആയി ഗാനരചയിതാവ് ; വൈര മുത്തു\nതമിഴ് സിനിമയിൽ അറിയപ്പെടുന്ന ഗാനരചയിതാവ് ആണ് വൈരമുത്തു.\n1980 ആണ് ഭാരതി രാജ സംവിധാനം ചെയ്ത നിഴൽഗൾ എന്ന സിനിമയിലെ ഗാനം രചിച്ചു കൊണ്ടാണ് തമിഴ് സിനിമാ ലോകത്തു എത്തുന്നു.\nഇളയരാജ എ സ് പി ബാലസുബ്രഹ്മണ്യം എന്നിവർക്ക് ഒക്കെ ഒപ്പം നിരവധി ഗാനങ്ങൾ ഒരുക്കിയിട്ടുണ്ട്. കാതൽ എന്ന സിനിമയിലെ ‘കാതൽ റോജാവേ നീയെ നീ എങ്കെ”എന്ന ഗാനം ഇൻഡ്യ മുഴുവൻ തരംഗം ആയി മാറിയിരുന്നു. ഇന്ത്യൻ സിനിമയിൽ തന്നെ ഏറ്റവും മികച്ച ഗാനരചയിതാവ് കൂടു ആണ് വൈരമുത്തു.\nഈ അടുത്ത ഇടക്ക് 17 ഓളം മീ ടു ആരോപണം വൈര മുത്തു വിനു എതിരെ വന്നിരുന്നു. വലിയ ചർച്ചകളും വിവാദങ്ങളും ഉണ്ടായി ഇപ്പോൾ അദ്ദേഹത്തിനു onv പുരസ്‌കാരം ലഭിച്ചു എങ്കിലും ഏറെ വിവാദത്തിൽ പെട്ട വൈര മുത്തുവിന് പുരസ്‌കാരം നൽകരുത് എന്നു ആരോപിച്ചു നിരവധി പേർ രംഗത്തു എത്തി. ആളുകളുടെ എതിർപ്പ് ഉണ്ടായ സ്ഥിതിക്ക്. ഒഎന്‍വി പുരസ്കാരം നിരസിക്കുന്നുവെന്ന പ്രഖ്യാപനവുമായി വൈരമുത്തു ഇപ്പോൾ രംഗത്തു വന്നു. ഈ വര്‍ഷത്തെ ഒഎന്‍വി സാഹിത്യ പുരസ്‌കാരം വൈരമുത്തുവിന് നല്‍കാനുള്ള തീരുമാനം പ്രഖ്യാപിച്ചതിന് പിന്നാലെ കേരളത്തിൽ ഉൾപ്പെടെ സിനിമാ പ്രവർത്തകർക്കിടയിൽ വ്യാപകമായി പ്രതിഷേധം ഉയര്‍ന്നു വന്നിരുന്നു.\nലൈംഗിക പീഡന ആരോപണം കെട്ടി ച്ചമച്ചത് ആണെന്നും മൂന്നു വര്‍ഷമായിട്ടും കേസെടുത്തിട്ടില്ല എന്നു ആയിരുന്നു കഴിഞ്ഞ ദിവസം വൈരമുത്തു പ്രതികരിച്ചത്. കുറ്റം തെളിയും വരെ ആരോപണ വിധേയന് മാത്രം ആണെന്നും താൻ നിരപരാധി ആണെന്ന് ജൂറി ഓര്‍ക്കണമെന്നും ഒ എന് വി പുരസ്കാരം വിവാദത്തിലായ പശ്ചാത്തലത്തില് അദ്ദേഹം പറഞ്ഞിരുന്നു. അതിനിടയില് വൈരമുത്തുവിന് പിന്തുണയുമായി അദ്ദേഹത്തിന്റെ മകൻ മദന് കാര്‍കി രംഗത്തെത്തിയിരുന്നു.\nഈ കഴിഞ്ഞ ദിവസമാണ് ഈ വര്‍ഷത്തെ ഒ എന് വി സാഹിത്യ പുരസ്കാരത്തിന് തമിഴ് കവിയും ഗാനരചയിതാവും നോവലിസ്റ്റുമായ വൈരമുത്തു അര്‍ഹനായതിന്റെ ഔദ്യോഗിക പ്രഖ്യാപനം ഉണ്ടായത്. മൂന്നു ലക്ഷം രൂപയാണ് സമ്മാനത്തുക. മലയാളത്തിലും ഇതര ഭാഷകളിലുമായി ഒന്നിടവിട്ട വര്‍ഷങ്ങളിലാണു പുരസ്കാരം നല്‍കുന്നത്. മീ ടൂ ആരോപണം ഉയര്‍ന്ന വൈരമുത്തുവിന് പുരസ്കാരം നല്‍കുന്നതിനെതിരെ പ്രശസ്ത സിനിമ നടി പാർവതി തിരുവോത്ത് ഉൾപ്പെടെ നിരവധിപേർ പ്രതിഷേധം ഉയർത്തിയിരുന്നു.\nഇതിനെ തുടര്‍ന്ന് തീരുമാനം പുനഃപരിശോധിക്കുമെന്ന് ഒഎന്‍വി കള്‍ച്ചറല് അക്കാദമി അധ്യക്ഷന് അടൂര് ഗോപാലകൃഷ്‌ണന് കഴിഞ്ഞ ദിവസം അറിയിക്കുകയും ചെയ്തു. അവാര്‍ഡ് നിര്‍ണയ സമിതിയുടെ നിര്‍ദേശപ്രകാരമാണ് തീരുമാനം പുനഃപരിശോധിക്കുന്നതെന്നായിരുന്നു അറിയിപ്പ്. ഇതിനു ശേഷമാണ് വൈരമുത്തു അവാർഡ് സ്വീകരിക്കുന്നില്ലെന്ന നിലപാട് എടുത്തത്. എന്നാൽ വൈര മൂത്തു വിനു പുരസ്‌കാരം നൽകണം എന്നു നടൻ ഹരീഷ് പേരാടി അവ്ശ്യപ്പെട്ടു WCC അംഗങ്ങൾക്ക് സെലക്ടീവ് നിലപാട് ആണെന്ന് അദ്ദേഹം ആരോപിച്ചു.\nPrevious articleലാലേട്ടൻ വഴക്ക് പറഞ്ഞപ്പോൾ അവന്റെ മനം നൊന്തു. മണിക്കുട്ടൻ നല്ല ഗെയിമർ ആണോ എന്നെനിക്കറിയില്ല, പക്ഷെ ഒന്നറിയാം.. മണിക്കുട്ടനെ കുറിച്ച് കിഷോർ സത്യ..\nNext articleമണിക്കുട്ടൻ കാണിച്ചത് മാന്യത. പക്ഷെ അന്ന് രജിത് സർ അത് കാണിച്ചില്ല. താനും രജിത് സാറിനെ വിളിച്ചിരുന്നു..


സൗദി കിരീടാവകാശി കൊല്ലപ്പെട്ടെന്ന് ഇറാനിയന് മാധ്യമങ്ങള് സംശയമുണര്‍ത്തിയിരുന്നു. എപ്രില് 21 ന് റിയാദിലുണ്ടായ സംഭവം ചൂണ്ടിക്കാട്ടിയായിരുന്നു വാര്‍ത്ത..!! - FUTURELINE\nസൗദി കിരീടാവകാശി കൊല്ലപ്പെട്ടെന്ന് ഇറാനിയന് മാധ്യമങ്ങള് സംശയമുണര്‍ത്തിയിരുന്നു. എപ്രില് 21 ന് റിയാദിലുണ്ടായ സംഭവം ചൂണ്ടിക്കാട്ടിയായിരുന്നു വാര്‍ത്ത..!!\nകിരീടാവകാശി മുഹമ്മദ് ബിന് സല്‍മാന് കൊല്ലപ്പെട്ടെന്ന അഭ്യൂഹങ്ങള് തള്ളി സൗദി ഭരണകൂടം. എംബിഎസ് പൊതുമധ്യത്തില് പ്രത്യക്ഷപ്പെടാത്തത് സംബന്ധിച്ചുയര്‍ന്ന ദുരൂഹതകള് നിഷേധിച്ചാണ് സര്‍ക്കാര് വൃത്തങ്ങള് രംഗത്തെത്തിയത്.\nകൂടാതെ എംബിഎസ് വിവിധ രാഷ്ട്ര നേതാക്കള്‍ക്കൊപ്പമുള്ള ചിത്രവും പുറത്തുവിട്ടു. ഏപ്രില് 21 ന് ശേഷം സൗദി കിരീടാവകാശി പൊതു ഇടങ്ങളില് പ്രത്യക്ഷപ്പെട്ടിട്ടില്ലെന്ന് വിവിധ അന്താരാഷ്ട്ര മാധ്യമങ്ങള് റിപ്പോര്‍ട്ട് ചെയ്തിരുന്നു.\nറിയാദിന് നേര്‍ക്ക് ഹൂതി വിമതരുടെ ആക്രമണം ഉണ്ടായതിന് ശേഷമാണ് ഈ തിരോധാനമെന്നായിരുന്നു ഫാര്‍സ് ന്യൂസ് ഏജന്‍സിയുടെ റിപ്പോര്‍ട്ട്. ഏപ്രില് 21 ന് സൗദി കൊട്ടാരത്തിന് പുറത്ത് വെടിയൊച്ച കേട്ടതായി അന്താരാഷ്ട്ര മാധ്യമങ്ങള് റിപ്പോര്‍ട്ട് ചെയ്തിരുന്നു.\nഈ സംഭവത്തിനിടെ2വെടിയുണ്ടകളേറ്റ് എംബിഎസ് മരണപ്പെട്ടെന്ന് വരെ ഇറാനിയന് മാധ്യമങ്ങള് പ്രചരിപ്പിച്ചു. എന്നാല് എംബിഎസിന്റെ ചിത്രം പുറത്തുവിട്ടാണ് ഈ പ്രചരണങ്ങള് സൗദി നിഷേധിച്ചത്. മുഹമ്മദ് ബിന് സല്‍മാന് അറബ് രാഷ്ട്ര നേതാക്കള്‍ക്കൊപ്പം നില്‍ക്കുന്ന സൗഹൃദ ചിത്രമാണ് പുറത്തുവിട്ടത്.\nഅബുദാബി കിരീടാവകാശി ഷെയ്ഖ് മുഹമ്മദ് ബിന് സായിദ് അല് നഹ്യാന്, ബഹ്‌റൈന് രാജാവ് ഹമദ് ബിന് ഈസ, ഈജിപ്റ്റ് പ്രസിഡന്റ് അബ്ദുള് ഫത്താഹ് അല്‍സീസി എന്നിവര്‍ക്കൊപ്പമുള്ളതാണ് ഫോട്ടോ. എംബിഎസിന്റെ ഓഫീസ് ഡയറക്ടര് ബദര് അല്‍അസ്‌കര് ആണ് ഈ ഫോട്ടോ ട്വീറ്റ് ചെയ്തത്.\nഈജിപ്റ്റ് പ്രസിഡന്റ് ഒരുക്കിയ സത്കാരത്തില് പങ്കെടുത്തപ്പോഴുള്ള ചിത്രമാണിത്. പ്രസ്തുത ഫോട്ടോ സമൂഹ മാധ്യമങ്ങളില് തരംഗമായിരിക്കുകയാണ്. എന്നാല് ചിത്രം പകര്‍ത്തിയ ദിവസം വെളിപ്പെടുത്തിയിട്ടില്ല. ഏപ്രില് 28 ന് യുഎസ് സ്റ്റേറ്റ് സെക്രട്ടറി മൈക്ക് പോംപിയോ സൗദി സന്ദര്‍ശിച്ചിരുന്നു.\nഎന്നാല് ഇതിനോടനുബന്ധിച്ചൊന്നും മുഹമ്മദ് ബിന് സല്‍മാന് മാധ്യമങ്ങള്‍ക്ക് മുന്‍പിലെത്തിയിട്ടില്ല. സൗദി രാജാവ് സല്‍മാനും വിദേശകാര്യമന്ത്രി അദേല് അല് ജുബൈറും പോംപിയോയുമായി കൂടിക്കാഴ്ച നടത്തിയ ചിത്രങ്ങളേ പുറത്തുവന്നിരുന്നുള്ളൂ.\nപൊടുന്നനെയുള്ള എംബിഎസിന്റെ അപ്രത്യക്ഷമാകലാണ് ദുരൂഹതയുണര്‍ത്തിയത്. അഴിമതിക്കാരായ രാജകുടുംബാംഗങ്ങളെയും ഭരണകര്‍ത്താക്കളെയും തടവിലാക്കിയതടക്കം വിപ്ലവകരമായ നീക്കങ്ങള് എംബിഎസില് നിന്നുണ്ടായിരുന്നു.\nകൂടാതെ സാമൂഹ്യ രംഗത്തും നിര്‍ണ്ണായക പരിഷ്‌കാരങ്ങളാണ് ഇദ്ദേഹത്തിന്റെ നേതൃത്വത്തില് നടപ്പാക്കി വരുന്നത്. സ്ത്രീകള്‍ക്ക് ഡ്രൈവിംഗിനും സ്‌റ്റേഡിയത്തില് പ്രവേശനത്തിനും അനുമതി. വിവിധ മേഖലകളില് നിയമനം. അബായ ധരിക്കുന്നതില് ഇളവ് എന്നിവ പ്രഖ്യാപിച്ചിരുന്നു.\nകൂടാതെ 35 വര്‍ഷത്തെ സിനിമാ വിലക്ക് നീക്കി തിയേറ്ററുകള് ആരംഭിക്കുകയും ചെയ്തു.അത്തരത്തില് ലോക ശ്രദ്ധയാകര്‍ഷിച്ച് സജീവമായി നില്‍ക്കെയുള്ള പെട്ടെന്നുള്ള പിന്‍വാങ്ങലാണ് പ്രചരണങ്ങള്‍ക്ക് ഇടയാക്കിയത്.\nPrevious: കോളേജ് ഹോസ്റ്റലില് ദിനോസര് പല്ലി; പേടിച്ച് വിറച്ച് വിദ്യാര്‍ത്ഥികള്; ഒടുവില്…\nNext: ഒരുപാട് തവണ മരിച്ചു ജീവിച്ച ആളാണ് മാമുക്കോയ; അതൊന്നും പുറംലോകം അറിഞ്ഞില്ല,വെളിപ്പെടുത്തലുമായി മോഹന്‍ലാല്..!!\nഞാൻ ഇനി അഭിനയിക്കുന്നില്ല.. ഞാൻ ഇതിൽ പരാജയപ്പെട്ടു: പക്ഷേ എല്ലാം മാറിമറിഞ്ഞത് അവളിലൂടെയായിരുന്നു; ഹരീഷ് കണാരന്റെ വെളിപ്പെടുത്തൽ!\n90 ശതമാനം പേരും ശ്വസിക്കുന്നത് ദുഷിച്ച വായു; ലോകാരോഗ്യ സംഘടന!!!


നെയ്മറില് കണ്ണുവെച്ച് ബാഴ്‌സയും ലാലിഗയും; സൂപ്പര് താരം ഏത് ക്ലബിന് വേണ്ടി പന്ത് തട്ടുമെന്ന ആകാംക്ഷയില് ആരാധകര് – Malanad Online\nWednesday, March 20, 2019 22:54:25\nലണ്ടന്: പിഎസ്ജിയുടെ ബ്രസീലിയന് സൂപ്പര്‍സ്റ്റാര് നെയ്മര് വീണ്ടും സ്പാനിഷ് ലാലിഗയില് മടങ്ങിയെത്തുമോ സ്‌പെയിനിലെ പ്രധാന ഫുട്‌ബോള് മാധ്യമമായ മാര്‍ക്കയുടെ റിപ്പോര്‍ട്ടുകള് ശരിയാണെങ്കില് അടുത്ത സീസണില് നെയ്മര് ബാഴ്‌സലോണയിലോ റയല് മാഡ്രിഡിലോ പന്തുതട്ടും. നെയ്മറിനായി ഇരുക്ലബുകളും ശ്രമം നടത്തുന്നുണ്ടെന്നാണ് റിപ്പോര്‍ട്ടുകള് സൂചിപ്പിക്കുന്നത്.\nനെയ്മര് കഴിഞ്ഞയാഴ്ച ബാഴ്‌സ ക്യാംപിലെത്തി സഹതാരങ്ങളെ സന്ദര്‍ശിച്ചിരുന്നു. ബാഴ്‌സയിലെ താരങ്ങളുമായി ഇപ്പോഴും നല്ല ബന്ധം സൂക്ഷിക്കുന്നതില് നെയ്മര് ശ്രദ്ധാലുവാണ്. താരത്തെ തിരികെയെത്തിക്കാന് ബാഴ്‌സ മാനേജ്‌മെന്റിനും സമ്മതമാണ്. അടുത്ത സീസണില് ബ്രസീലിയന് താരത്തെ തിരിച്ചെത്തിക്കാനാണ് ടീം മാനേജ്‌മെന്റ് ലക്ഷ്യമിടുന്നതെന്നാണ് മാര്‍ക്കയുടെ റിപ്പോര്‍ട്ട്.\nക്രിസ്റ്റിയാനോ റൊണാള്‍ഡോ ക്ലബ് വിട്ടതോടെ തലയെടുപ്പില്ലാത്ത ഒരു കളിക്കാരനില്ലെന്നതാണ് റയല് മാഡ്രിഡിന്റെ പ്രതിസന്ധി. ഗാരെത് ബെയ്‌ലും കരീം ബെന്‍സെമയും ഉണ്ടെങ്കിലും ഒരു മുഖമായി ഉയര്‍ത്തിക്കാട്ടാനുള്ള താരം അവര്‍ക്കില്ല. റോണോ പോയശേഷം നല്ലൊരു താരത്തെ ടീമിലെത്തിക്കാതെ സ്‌റ്റേഡിയം നവീകരിക്കാനുള്ള നീക്കവുമായി പ്രസിഡന്റ് ഫ്‌ളോറന്‍സ് പെരസ് നീങ്ങിയതും ക്ലബ് മാനേജ്‌മെന്റിലെ മറ്റുള്ളവരെ ചൊടിപ്പിച്ചു. നെയ്മറിനായി അടുത്ത സീസണില് ശ്രമം ഊര്‍ജിതമാക്കാനാണ് ക്ലബിന്റെ നീക്കം.\n#neymar Foot Ball, Sports No Comments » Print this News\n« മലചവിട്ടാനെത്തിയത് ചുംബന സമര നായികയും ആന്ധ്രയിലെ മാധ്യമ പ്രവര്‍ത്തകയും; പ്രതിഷേധങ്ങള്‍ക്കൊടുവില് മടക്കം; രഹ്നയുടെ പ്രവര്‍ത്തനങ്ങള്‍ക്ക് ഉത്തരവാദിത്വം ഇല്ലെന്ന് ബിഎസ്എന്‍എല് (Previous)\n(Next) ശബരിമലയെ സര്‍ക്കാര് യുദ്ധക്കളമാക്കുകയാണെന്ന് പി.എസ് ശ്രീധരന്‍പിള്ള; കയ്യും കെട്ടി നോക്കിയിരിക്കാന് കഴിയില്ലെന്ന് കെ. സുരേന്ദ്രന് »


പുണ്യങ്ങളുടെ പൂക്കാലം pdf\ndownload cheyyan mukalil click cheyyuka\nPosted by sunnikerala at 12:47 AM No comments: Links to this post\nഅഹ്‌ലുബൈത്ത് കര്‍ബലയില് അവസാനിച്ചുവെന്നോ?\nഅഹ്‌ലുബൈത്തിനെ ആദരിക്കലും സ്‌നേഹിക്കലും നമ്മുടെ വിശ്വാസത്തിന്റെ ഭാഗമാണ്. വിശുദ്ധ ഖുര്‍ആനും തിരുവചനങ്ങളും ഒട്ടനേകം സ്ഥലങ്ങളില് ഈ യാഥാര്‍ഥ്യം വിശദീകരിച്ചിട്ടുണ്ട്. വിശുദ്ധ ഖുര്‍ആനില് അല്ലാഹു പറയുന്നു: 'നബിയെ, താങ്കള് അവരോട് പറയുക, അതിന്റെ (പ്രബോധനം) പേരില് ഞാന് നിങ്ങളോട് ഒരു പ്രതിഫലവും ആവശ്യപ്പെടുന്നില്ല, എന്റെ കുടുംബത്തെ സ്‌നേഹിക്കണമെന്നതല്ലാതെ' (ശൂറാ-23). നബി കുടുംബത്തിന് ഗുണം ചെയ്യുക വഴി നിങ്ങള് എന്നെ സ്‌നേഹിക്കുക എന്നാണ് മഹാനായ സഈദുബ്‌നു ജുബൈര്(റ)ഈ ആയത്തിന് നല്‍കിയിട്ടുള്ള വിശദീകരണം.\nകുടുംബം എന്നത് കൊണ്ട് ഇവിടെ മുഖ്യമായും വിവക്ഷിക്കപ്പെടുന്നത് അഹ്‌ലുബൈത്താണ്. കാരണം ഇമാം റാസി തങ്ങള് വിശദീകരിക്കുന്നു: 'നബി കുടുംബമെന്നാല് അവിടത്തോട് ബന്ധമുള്ളവരെല്ലാവരുമാണെങ്കിലും നബിയും ഫാത്തിമ, അലി, ഹസന്, ഹുസൈന് (റ) എന്നിവരും തമ്മിലുള്ള ശക്തമായബന്ധം അവിതര്‍ക്കിതമാംവിധം സ്ഥിരപ്പെട്ടതാണ്. അത്‌കൊണ്ട് തന്നെ അവരെ സ്‌നേഹിക്കല് വിശ്വാസികള്‍ക്ക് നിര്‍ബന്ധമാണെന്ന് ഈ ആയത്ത് തീര്‍ച്ചപ്പെടുത്തുന്നു.' ഇമാം സമഖ്ശരിയുടെ വിശദീകരണവും ഈ ആശയത്തിന് ശക്തി പകരുന്നുണ്ട്. അഥവാ, ഈ ആയത്ത് അവതരിച്ചപ്പോള് നബിയോട് ചോദിക്കപ്പെട്ടു, ഞങ്ങള് സ്‌നേഹിക്കേണ്ട അങ്ങയുടെ ബന്ധുക്കള് ആരാണ്? അന്നേരം നബി പറഞ്ഞു: 'അലി, ഫാത്തിമ, അവരുടെ രണ്ട് സന്താനങ്ങള്. 'കര്‍ബലയുടെ ദിനത്തില് അലിയ്യുബ്‌നുല് ഹുസൈന് (റ) യെ ബന്ധിയായിപ്പിടിച്ച് ഡമസ്‌കസിലേക്ക് കൊണ്ടുവന്നപ്പോള് ഉമവീ വിഭാഗത്തില് പെട്ട ഒരാള് ഇങ്ങനെ വിളിച്ച് പറയുന്നുണ്ടായിരുന്നു. 'നിങ്ങളെ വധിച്ച് കളയുകയും ഉന്മൂലനം വരുത്തുകയും ചെയത റബ്ബിന് സര്‍വ സ്തുതിയും.' ഇത് കേള്‍ക്കേണ്ട താമസം അലിയ്യുബ്‌നു ഹുസൈന് അദ്ദേഹത്തേടായി ചോദിച്ചു നീ ഖുര്‍ആന് ഓതാറില്ലേ? ഉണെ്ടന്ന് അയാള് മറുപടി നല്‍കി. നീ ആലു ഹാമീം ഓതിയിട്ടുണേ്ടാ? അലി വീണ്ടും ചോദിച്ചു. ഇല്ലെന്ന് അയാള് മറുപടി നല്‍കി. 'പ്രബോധനത്തിന്റെ പേരില് കുടുംബത്തെ സ്‌നേഹിക്കണമെന്നതല്ലാതെ മറ്റൊന്നും ഞാന് നിങ്ങളോടാവശ്യപ്പെടുന്നില്ല' എന്നര്‍ഥം വരുന്ന സൂക്തം നീ ഓതിയിട്ടില്ലെ ? അന്നേരം അയാള് ചോദിച്ചു. ഈ ആയത്തില് പറഞ്ഞ വിഭാഗം നിങ്ങളാണോ? അലി പറഞ്ഞു:'അതെ,ഞങ്ങള്‍തന്നെ.'(തഫ്‌സീറുല്‍കബീര്).\nചുരുക്കത്തില് അഹ്‌ലുബൈത്തിനെ സ്‌നേഹിക്കല് വിശ്വാസിക്ക് ഒഴിച്ച് കൂടാനാവാത്ത ബാധ്യതയാണെന്ന് ഈ വിശുദ്ധ സൂക്തം നമ്മെ ഉദ്‌ബോധിപ്പിക്കുന്നു. ഇതേ ആശയം കുറിക്കുന്ന അനേകം ഹദീസുകളും നമുക്കു മുന്നിലുണ്ട്. 'ഫാത്തിമ എന്റെ കരളിന്റെ കഷ്ണമാണ്, അവരെ ആര് സ്‌നേഹിച്ചുവോ, അവര് എന്നേയും സ്‌നേഹിച്ചു. ആര് ധിക്കരിച്ചുവോ അവരെന്നെയും ധിക്കരിച്ചു.' മറ്റൊരു ഹദീസില്‍കാണാം. 'ഞാന് ഹസന്, ഹുസൈന് (റ) യെ സ്‌നേഹിക്കുന്നു. അത്‌കൊണ്ട് നിങ്ങളും അവരെ സ്‌നേഹിക്കുക.' ഈ രണ്ട് ഹദീസുകളും ചേര്‍ത്ത് വായിച്ചാല് അഹ്‌ലുബൈത്തിനെ സ്‌നേഹിക്കുന്നതിന്റെ ആവശ്യകത എളുപ്പത്തില് മനസ്സിലാകും. അഹ്‌ലുബൈത്തിനെ നബിതങ്ങള് ഒരിക്കല് ഉപമിച്ചത് നൂഹ് നബിയുടെ കപ്പലിനോടാണ്. കപ്പലില് അഭയം തേടിയവര് സുരക്ഷിതരായത് പോലെ അവരെ പിന്തുടരുന്നവര് ശാശ്വത വിജയത്തിനവകാശികളാണ് എന്നതാണ് ഇതിന്റെ അന്തരാര്‍ഥം\nഅഹ്‌ലുബൈത്തിന്റെ പാത പിന്തുടരലും അവരെ അംഗീകരിക്കലും മോക്ഷത്തിന്റെ മാര്‍ഗ്ഗമാണെന്ന് ഖുര്‍ആനിന്റെയും തിരുവചനങ്ങളുടെയും വെളിച്ചത്തില് സ്ഥിരപ്പെട്ടു കഴിഞ്ഞു. എന്നാല് വിശുദ്ധഖുര്‍ആന് അപഗ്രഥിച്ച് മനസ്സിലാക്കുന്നതിലും ചരിത്ര രേഖകള് കണെ്ടടുക്കുന്നതിലും പരാജയപ്പെട്ട ചില അല്‍പജ്ഞാനികള് അഹ്‌ലുബൈത്തിനെക്കുറച്ച് വികലവും ബാലിശവുമായ വാദമുഖങ്ങളുമായി സമൂഹമധ്യേ രംഗപ്രവേശം നടത്തിയിട്ടുണ്ട്. അഥവാ പ്രവാചക പരമ്പര കര്‍ബലയുദ്ധത്തോടെ അവസാനിച്ചുവെന്നും നിലവിലെ സാദാത്തുമാര്‍ക്ക് പ്രവാചകരുടെ പാരമ്പര്യം അവകാശപ്പെടാനാവില്ലെന്നുമാണ് ഈ ഉല്‍പതിഷ്ണു വിഭാഗത്തിന്റെ വാദം. ചരിത്രത്തിന്റെ ബാലപാഠമെങ്കിലും പഠിച്ച ആര്‍ക്കും മനസ്സിലാക്കാവുന്നതാണ് ഈ വാദത്തിന്റെ കൊള്ളരുതായ്മയും പൊള്ളത്തരങ്ങളും.\nകര്‍ബല യുദ്ധം വിശ്വാസികളെ സംബന്ധിച്ചിടത്തോളം ഏറെ ദുരന്തങ്ങള് സമ്മാനിച്ച ഒരു യുദ്ധം തന്നെയാണ് . പ്രവാചകരുടെ പ്രിയപേരമകന് ഹുസൈന്(റ)ഉം നബികുടുംബത്തിലെ പതിനാറ് പേരും ക്രൂരനും ധിക്കാരുയുമായ ഇറാഖീ ഗവര്‍ണര് ഇബ്‌നുസിയാദിന്റെയും അംറുബ്‌നുസഅ്ദിന്റെ നേത്രത്ത്വത്തിലുള്ള സൈന്യത്തിന്റെയും മുന്നില് ഒരുതുള്ളി വെള്ളം പോലും ലഭിക്കാതെ വീരമൃത്യു വരിച്ചത് നമുക്കെങ്ങനെ മറക്കാന് സാധിക്കും. എന്നാല് ദുരന്ത പൂര്‍ണ്ണമായ ഈ സംഭവത്തിലേക്ക് നബി തങ്ങള് ജീവിത കാലത്ത് തന്നെ ദീര്‍ഘദര്‍ശനം നടത്തിയിരുന്നു.ആഇശ(റ)യെ തൊട്ട് ഥബ്‌റാനി ഉദ്ധരിക്കുന്നു. നബി തങ്ങള് പറഞ്ഞു: 'എന്റെ മകന് ഹുസൈന് ഥഫില് (സമുദ്രത്തോട് ചേര്‍ന്ന് കിടക്കുന്ന ഉയര്‍ന്ന പ്രദേശം) വെച്ച് കൊലചെയ്യപ്പെടുമെന്ന് ജിബ്‌രീല് എന്നോട് പറഞ്ഞു. ഹുസൈന്(റ)കൊല ചെയ്യപ്പെടുന്ന ഭാഗത്തെ മണ്ണും എനിക്ക് ജിബ്‌രീല് കാണിച്ച് തന്നു.' (മുഅ്ജമുല്‍കബീര്)\nഎന്നാല് ഈ സംഭവത്തോടെ അഹ്‌ലുബൈത്ത് ലോകത്ത് നിന്നും ഉന്മൂലനം ചെയ്യപ്പെടുമെന്നല്ല പ്രവാചകര് പ്രവചിച്ചത്, മറിച്ച് തന്റെ പരമ്പര ശാശ്വതമായി നിലനില്‍ക്കുമെന്ന് നിസ്സംശയം പ്രഖ്യാപിക്കുകയാണ് അവിടന്ന് ചെയ്തത്.ഇമാം അഹ്മദും ഹാകിമുമൊക്കെ ഉദ്ധരിക്കുന്ന ഹദീസില് കാണാം നബി തങ്ങള് പറഞ്ഞു: 'ഫാത്തിമ എന്റെ കരളിന്റെ കഷ്ണമാണ്.അവരെ ദുഖിപ്പിക്കുന്നത് എന്നെയും ദുഖിപ്പിക്കും,അവരെ സന്തോഷിപ്പിക്കുന്നത് എന്നെയും സന്തോഷിപ്പിക്കും എന്റെ പരമ്പര ഒഴികെ സര്‍വ്വ പരമ്പരകളും ഖിയാമത്ത്‌നാളോടെ അവസാനിക്കും.'(ഹാകിം) ഇമാം മുസ്‌ലിം ഉദ്ധരിക്കുന്ന സുദീര്‍ഘമായ മറ്റൊരു ഹദീസില് സൈദ്ബ്‌നുഅര്‍ഖം(റ) പ്രവാചകരുടെ ഒരു പ്രഭാഷണം വിവരിക്കുന്നത് ഇങ്ങനെയാണ് 'നിങ്ങളില് ഭാരമുള്ള രണ്ട് വസ്തുക്കളെ ഞാനുപേക്ഷിച്ചിടുന്നു. അതിലൊന്ന് അല്ലാഹുവിന്റെ ഗ്രന്ഥമാണ്,അതില് സന്മാര്‍ഗവും പ്രകാശവുമുണ്ട്.അത്‌കൊണ്ട് നിങ്ങള് ഖുര്‍ആന് മുറുകെ പിടിക്കുക,ശേഷം പറഞ്ഞു, എന്റെ അഹ്‌ലുബൈത്തിനെയും ഞാന് ഉപേക്ഷിച്ചിടുന്നു, അവരുടെ കാര്യത്തില് നിങ്ങള് അല്ലാഹുവിനെ സൂക്ഷിക്കണം.'(മുസ്‌ലിം 4425)\nഇവിടെ ഖിയാമത്ത്‌നാള് വരെ ലോകത്ത് ജീവിക്കാനുള്ള മുഴുവന് വിശ്വാസികള്‍ക്കും രക്ഷാകവചങ്ങളും കാവല് നക്ഷത്രങ്ങളുമായി പ്രവാചകര് പരിചയപ്പെടുത്തിയത് ഖുര്‍ആനിനെയും തന്റ കുടുംബത്തെയുമാണല്ലോ. അതുകൊണ്ട് തന്നെ ഇവരണ്ടും ഇടക്കാലത്ത് അണഞ്ഞ് പോയെന്ന് പറയുന്നത് അര്‍ഥശൂന്യവും വിഡ്ഡിത്തവുമാണെന്ന് ഏത് ചെറിയചിന്ത കൊണ്ടും മനസ്സിലാക്കാന് സാധിക്കും.അഹ്‌ലുബൈത്ത് അറ്റ് പോയെന്ന് ജല്‍പനം നടത്തിയവര്‍ക്ക് ശക്തമായ മറുപടിയാണ് ഇമാം റാസി(റ) സൂറത്തുല് കൗസറിന്റെ വ്യാഖ്യാനത്തിലൂടെ നല്‍കുന്നത്.അദ്ധേഹം പറയുന്നു.കൗസര് എന്നാല് പ്രവാചകരുടെ സന്താനങ്ങളാണെന്നാണ് മൂന്നാമത്തെ അഭിപ്രായം.ഇതിന് പണ്ഡിതര് പറയുന്നന്യായം ഈ സൂറത്ത് അവതരിക്കപ്പെടുന്നത് പരമ്പര മുറിഞ്ഞെന്ന് പ്രവാചകരെ ആക്ഷേപിച്ചവര്‍ക്ക് മറുപടിയായിട്ടാണ്. അപ്പോള് ആയത്തിന്റെ അര്‍ഥം കാലാന്തരങ്ങളില് നിലനില്‍ക്കുന്ന സന്താന പരമ്പരയെ നബിതങ്ങള്‍ക്ക് നല്‍കും എന്നാണ്.അഹ്‌ലുബൈത്തില് നിന്ന് അനേകംപേര് കൊലചെയ്യപ്പെട്ടിട്ടും ലോകം അവരുടെ സാന്നിധ്യം കൊണ്ട് ഇന്നും ധന്യമാണെന്നത് വ്യക്തമാണല്ലോ.(റാസി)\nഖുര്‍ആനിന്റെയും പ്രവാചകവചനങ്ങളുടെയും അടിസ്ഥാനത്തില് പ്രവാചക പരമ്പരക്ക് അന്ത്യമായിട്ടില്ലെന്ന് സ്ഥിരപ്പെട്ട സാഹചര്യത്തില്, കര്‍ബലയില് അനേകം സാദാത്തുക്കള് രക്തസാക്ഷിത്വം വരിച്ചിട്ടും ഈ പരമ്പര എങ്ങനെ നിലനിര്‍ത്തപ്പെട്ടു എന്നത് ഇനിയൊന്ന് പഠന വിധേയമാക്കാം.നബികുടുംബം എന്നത് കൊണ്ട് പ്രധാനമായും ഉദ്ധേശിക്കപ്പെടുന്നത് പ്രവാചക പുത്രി ഫാത്തിമ,ഭര്‍ത്താവ് അലി, സന്താനങ്ങളായ ഹസന്,ഹുസൈന്(റ) എന്നിവരാണെന്ന് നേരത്തെ സൂചിപ്പിച്ചു. ഇവരുടെ സന്താനങ്ങള് കര്‍ബലക്ക് ശേഷവും ജീവിച്ചിട്ടുണ്ട് എന്ന് സ്ഥിരപ്പെട്ടാല് മുകളില് ഉന്നയിക്കപ്പെട്ട വാദമുഖങ്ങള്‍ക്ക് വ്യക്തമായ മറുപടിയാകുമല്ലോ.അലി(റ)ന് ആണും പെണ്ണുമായി വ്യത്യസ്ഥ ഭാര്യമാരില് നിന്ന് മുപ്പത്തിയെട്ട് മക്കളുണ്ട്.ഇവരില് പരമ്പരയുള്ളത്ഫാത്തിമയുടെ മക്കളായ ഹസന് ഹുസൈന്(റ) ഉള്‍പ്പടെ അഞ്ച് ആണ്‍മക്കള്‍ക്കും ഫാത്തിമയുടെ തന്നെ പുത്രിയായ സൈനബിനും മാത്രമാണ്. (ബുജൈരിമി) ഹസന്(റ)ന് ആണും പെണ്ണുമായി ആകെ പതിനഞ്ച് മക്കളുണ്ടായിട്ടുണെ്ടങ്കിലും ഹസന്,സൈദ് എന്നീ രണ്ട്പുത്രന്മാരിലൂടെയാണ് അദ്ധേഹത്തിന്റെ പരമ്പര ലോകത്ത് നിലനിന്നത്.ഇവിടെ പരാമര്‍ശിക്കപ്പെട്ട ഹസനുബ്‌നു അലി(ഹസനുല് മുസന്ന)ഹുസൈന്(റ)ന്റെ കൂടെ കര്‍ബലയില് പങ്കെടുത്തിരുന്നു. യുദ്ധത്തില് ബന്ധികളാക്കപ്പെട്ടവരുടെ കൂട്ടത്തില് അദ്ധേഹവും പിടിക്കപ്പെടുകയും പിന്നീട് മോചിതരാകുകയും ചെയ്തു.മഹാനവര്‍കള്‍ക്ക് അബ്ദല്ലാഹില് മഹ്‌ള്,ഇബ്‌റാഹീമുല് ഖമര്,ഹസനുല് മുസല്ലസ്, ദാവൂദ്,ജഅ്ഫര് എന്നിങ്ങനെ അഞ്ച് മക്കളുണ്ടായിരുന്നു. ഹിജ്‌റ തൊണ്ണൂറ്റി ഏഴില് വഫാത്തായ ഇദ്ധേഹത്തിലൂടെയുംനൂറ്റി ഇരുപതില്‍വഫാത്തായ സൈദ്ബ്‌നു അലിയ്യിലൂടെയുമാണ,് ഹസനീ പരമ്പര ലോകത്ത് പരന്ന് പന്തലിച്ചത്.\nഹുസൈന്(റ)ന് മൊത്തം ആറുസന്താനങ്ങളാണ്.അലിയ്യുനില്‍അസ്ഗര്, അലിയ്യുനില് അക്ബര്, ജഅ്ഫര്, അബദുല്ലാഹ്,സക്കീന,ഫാത്തിമ എന്നിവരാണവര്.ഇവരില് സൈനുല്‍ആബിദീന് എന്നപേരില്‍അറിയപ്പെടുന്ന അലിഅസ്ഗറിന്മാത്രമാണ്സന്താനസൗഭാഗ്യമുണ്ടായത്.ആണ്‍മക്കളില് ശേഷിക്കുന്നഅലിഅക്ബറും അബദുല്ലയും പിതാവിനോടൊപ്പം കര്‍ബലയില് വധിക്കപ്പെടുകയും ജഅ്ഫര് പിതാവിന്റെ ജീവിത കാലത്ത്തന്നെ മരണപ്പെടുകയും ചയ്തു.ഹുസൈനീ പരമ്പര കര്‍ബലക്കു ശേഷവും സംരക്ഷിച്ച അലി സൈനുല്‍ആബിദീന്(റ)ന് രോഗമായിരുന്നതിലാണ് ശത്രുക്കളുടെ ക്രൂരതകളില് നിന്ന് രക്ഷപ്പെട്ടതെന്ന് ഹാഫിളുദ്ദഹബി വിശദീകരിച്ചുട്ടുണ്ട് (സിയറു അഅ്‌ലാമിന്നുബലാഅ്). മുഹമ്മദുല് ബാഖിര്, സൈദ്, ഉമര്, അബ്ദുല്ലാഹ്,ഹസന്, ഹുസൈന്,ഹുസൈനുല് അസ്ഗര്, അബ്ദുര്‍റഹാന്, സുലൈമാന്, അലി,ഖദീജ, ഫാത്തിമ,അലിയ്യ,ഉമ്മുകുല്‍സൂം എന്നിവരാണ് അദ്ദേഹത്തിന്റെ ആണ്, പെണ് സന്താനങ്ങള്. (നൂറുല് അബ്‌സ്വാര്-157)\nചുരുക്കത്തില് അഹ്‌ലുബൈത്തിന്റെ ഹസനീ ഹുസൈനീ പരമ്പരകള് ലോകത്ത് കര്‍ബലക്ക് ശേഷവും നിലനില്‍ക്കുന്നുണെ്ടന്നും ഇതിനു വിരുദ്ധമായ വാദങ്ങള് ബാലിശവും അടിസ്ഥാനരഹിതവുമാണെന്നും ചരിത്രരേഖകള് സാക്ഷ്യപ്പെടുത്തുന്നു\nPosted by sunnikerala at 3:44 AM No comments: Links to this post\nവഹാബിസം ഒരു പൊളിച്ചെഴുത്ത് . Moosa Sonkal\nസമൂഹം വിഭജിക്കും - റസൂല്. പ്രവാചക അധ്യാപനത്തിലെ വിഭജന സൂചന.\nസമുദായം 73 വിഭാഗമാവുമെന്ന് റസൂല് (സ്വ) പ്രവചിക്കുന്നു. ബനൂ ഇസ്രാഈലി സമൂഹം 73 വിഭാഗങ്ങളായി വിഭജിച്ചുവെങ്കില് എന്റെ സമുദായം 73 വിഭാഗങ്ങളായി വിഭജിക്കും. അവയില് ഞാനും എന്റെ അനുചരരും അവലംഭിച്ച മാര്‍ഗത്തെ പിന്‍പറ്റിയ ഒരു വിഭാഗമല്ലാത്ത മുഴുവന് വിഭാഗവും നരകത്തിലാണ്. (ജാമിഅ് തുര്‍മുദി/ഇഖ്‌തിലാഫുല് ഉമ്മ. 2:89) ഈ 73 വിഭാഗങ്ങളും 10 അടിസ്ഥാനവിഭാഗങ്ങളില് വേരൂന്നിയവരാണെന്ന് ശൈഖ് മുഹ്‌യുദ്ദീന് അബ്‌ദുല് ഖാദിര് ജീലാനി (റ) വ്യക്തമാക്കുന്നു. വിഭാഗങ്ങള്\n18-ാം നൂറ്റാണ്ടില് സൗദി അറേബ്യയിലെ നജ്‌ദില് രൂപം കൊണ്ട മത പരിഷ്‌കരണ പ്രസ്ഥാനമാണിത്. ഇസ്‌ലാമിലെ പ്രൊട്ടസ്റ്റനിസം എന്നും ഇതിനെ വിശേഷിപ്പിക്കെട്ടിട്ടുണ്ട്. (തോമസ് പാട്രിക്- ഡിക്ഷ്‌ണറി ഓഫ് ഇസ്‌ലാം-1998, ഡി. 661) പേര്: പ്രസ്ഥാന സ്ഥാപകന് മുഹമ്മദ് ഇബ്‌നു അബ്ദുല് വഹാബ് പ്രസ്ഥാനത്തിന് നല്‍കിയ പേര് മുവഹ്‌ഹിദൂന് (ഏകതാവാദികള്). 1747 ല് സ്ഥാപിച്ച ഈ പ്രസ്ഥാനത്തിന് വഹാബിന്റെ (1703-1792) അനുയായികള് എന്ന അര്‍ത്ഥത്തില് പ്രാസ്ഥാനിക അനുഭാവികളെ വഹാബികള് എന്നും പ്രസ്ഥാനത്തെ വഹാബിസം എന്നും വിളിക്കപ്പെട്ടു. പ്രസ്ഥാനത്തിന്റെ അടിവേര് ചെന്ന് മുട്ടുന്നത് (ആശയ സാമ്യത) ഇബ്‌നു തീമിയ്യയിലാണ്.\n� ഇസ്‌തിഗാസ, തവസ്സുല്, മഹാന്മാരുടെ ഖബര് സിയാറത്ത് മുതലായവയെ എതിര്‍ത്തു. � അല്ലാഹുവിന്റെ പരിശുദ്ധ സാതിന് ജിസ്‌മുണ്ടെന്ന് വാദിച്ചു(സ്ഥല-കാലത്തോട് ബന്ധമുള്ള പദാര്‍ത്ഥം). � മൂന്ന് ത്വാലാഖ് ഒന്നിച്ച് ചൊല്ലിയാല് ഒന്നേ പോവൂ എന്ന വാദത്തില് ഉറച്ചുനിന്നു. � ഒരിക്കല് ഡമസ്‌ക്കസിലെ ഒരു പള്ളിയില് മിമ്പറില് നിന്ന് ഇറങ്ങുകയും കയറുകയും ചെയ്‌ത്, ഇത്‌പോലെ അല്ലാഹുവും ഭൂമിയിലേക്ക് ഇറങ്ങുകയും കയറുകയും ചെയ്യുന്നുവെന്ന് പറയുകയുണ്ടായി.\nഇസ്‌ലാമിന്റെ സിരാകേന്ദ്രമായ മക്കയും മദീനയും വിശ്വാസി രക്തങ്ങളാല് ചെഞ്ചായമണിയിച്ചവര് ത്വാഇഫിലും മുസ്‌ലിം കബന്ധങ്ങളെ കൊണ്ട് നൃത്തമാടി. ഹി:1217 ലാണ് വഹാബി സേന ത്വാഇഫിലെത്തിയത്. ത്വാഇഫിലെ താണ്ഡവ ഭീകരതയെ ചരിത്രകാരന്മാര് കുറിക്കുന്നു. They killed women, men and child saw, they even cut the babies in cradles... the streets turned into floods of blood.(advice for the wahabi)\nകണ്ണില് കണ്ട സ്‌തീകളെയും പുരുഷന്മാരെയും കുട്ടികളെയും അവര് കശാപ്പ്‌ചെയ്‌തു. തൊട്ടിലില് കിടക്കുന്ന പിഞ്ചോമനകളേയും അവര് അറുത്തു. ത്വാഇഫ് നഗരവീഥികള് രക്തപ്രളയം തീര്‍ത്തു. they put sword three hundred and sixty seven men together with women and children on the hill., they made animals tremple on the bodies of martyrs and left them unburied to be eaten by teasts birds of prey for sixty days (ibid) പുരുഷന്മാരും സ്‌ത്രീകളും കുട്ടികളുമായ 367 പേരെ ഒന്നിച്ച് അവര് വാളിനു നല്‍കി. ആ രക്ത സാക്ഷികളുടെ ദേഹത്തിനു പുറത്തവര് മൃഗങ്ങളുടെ ആല തീര്‍ത്തു. പിന്നീട് മൃഗങ്ങള്‍ക്കും പക്ഷികള്‍ക്കും ഇരയായി 60 ദിവസക്കാലം അവരെ അവിടെ ഉപേക്ഷിച്ചു. കൊള്ളയടിച്ച മുസ്‌ലിംകളുടെ സ്വത്ത് ഗനീമത്തായി ഓഹരിവെച്ചെടുത്തു. വിശുദ്ധ ഗ്രന്ഥങ്ങളെ അവര് ചവിട്ടിയരച്ചു. leaves of those valuable book thrown around were so made that three was no space to step in the streats of taif (ibid) തൂത്തെറിയപ്പെട്ട വിശുദ്ധ ഗ്രന്ഥങ്ങളുടെ താളുകള് നഗരത്തില് എങ്ങും കാണാമായിരുന്നു. ഒരു സ്ഥലം പോലും ഒഴിവായില്ല. ത്വാഇഫില് വഹാബികള് തീര്‍ത്ത രക്ത ചാലുകളെ കുറിച്ച് ഹറമിന്റെ ഔദ്യോഗിക ചരിത്രകാരന് അഹ്‌മദ് സൈനി അദ്ദഹ്‌ലാനി എഴുതിയിട്ടുണ്ട്.\nഇന്ത്യന് ജനാധിപത്യത്തെ ബ്രട്ടീഷ് അനുകൂല മനോഭാവം കൊണ്ട് എതിര്‍ത്ത റഷീദ് രിള മൗലാനാ മുഹമ്മദലിയെയും വെറുതേ വിട്ടില്ല. 1926 ഇബ്‌നു സഊദ് മക്കയില് വിളിച്ചുചേര്‍ത്ത ലോകമുസ്‌ലിം കോണ്‍ഫ്രന്‍സില് രിളയുടെ പ്രവര്‍ത്തനത്തെ ശൈഖ് മുഹമ്മദ് കാരക്കുന്ന് 1993 സെപ്‌തംബര് 11 മാധ്യമത്തില് ചിത്രീകരിക്കുന്നത് ഇപ്രകാരമാണ്. മക്കയും മദീനയും ഉള്‍പ്പെട്ട ഹീജാസിന്റെ ഭരണാധികാരിയായിരുന്ന ശരീഫ് ഹുസൈനും ഇബ്‌നു സഊദും സംഘട്ടനം നടത്തിക്കൊണ്ടിരുന്ന കാലം, അവസാനം ഇബ്‌നു സഊദ് വിജയം വരിച്ചു. തുടര്‍ന്ന് ഭാവി ഭരണാധികാരികള് എവിടെയായിരിക്കണമെന്ന് ആലോചിക്കാനായി അദ്ദേഹം മക്കയില് ഒരു ചര്‍ച്ചാ യോഗം വിളിച്ചു ചേര്‍ത്തു. ഇന്ത്യയില് നിന്ന് മൗലാനാ മുഹമ്മദലിയും ഈജിപ്‌തില് നിന്ന് റഷീദ് രിളുയം പങ്കെടുത്തു. മുഹമ്മദലി ജനാധിപത്യത്തെ അനുകൂലിച്ചും റഷീദ് രിള രാജാധിപത്യത്തെ പിന്തുണച്ചും സംസാരിച്ചു. അവസാനം ചൂട് പിടച്ച സംവാദത്തിന് വഴിയൊരുങ്ങി. കോണ്‍ഫ്രന്‍സ് സമാപിച്ച ശേഷം നാട്ടില് തിരിച്ചെത്തിയ റഷീദ് രിള മൗലാനാ മുഹമ്മദലിയെയും അദ്ദേഹം നയിച്ചിരുന്ന ഇന്ത്യന് സ്വാതന്ത്ര സമരത്തേയും നിശിതമായി വിമര്‍ശിക്കുന്ന ദീര്‍ഘമായൊരുലേഖനം അല്-അഹ്‌റാം പത്രത്തില് എഴുതി. റശീദ് രിളക്ക് മറുപടിയെഴുതിയത് കേരളീയ്യനായ മൗലാനാ അബുസ്വബാഹ് മൗലവി (ഫറൂഖ് കോളേജ് സ്ഥാപകന്)യായിരുന്നു. അല്-അഖ്‌ബാറിലുടെ നാല് ലക്കങ്ങളിലായി റശീദു രിളയുടെ ബ്രട്ടീഷ് അനുകുല നിലപാടിന്റെ പൊള്ളത്തരവും ഇന്ത്യന് സ്വാതന്ത്ര്യ സമരത്തിന്റെ മഹത്വവും മൗലാനാ മുഹമ്മദലിയുടെ വ്യക്തി വൈശിഷട്യവും വ്യക്തമാക്കുന്ന ശ്രദ്ധേയമായ ഒരു പരമ്പര പ്രസിദ്ധീകരിച്ചു. എന്നാല് മൗലവി സാഹിബിന്റെ പ്രമാണയുക്തമായ വാദങ്ങളെ ഖണ്ഡിക്കാന് റശീദ് രിളക്ക് കഴിഞ്ഞില്ല. (ഇസ്‌ലാഹി പ്രസ്ഥാന ചരിത്രത്തിനൊരാമുഖം, പേജ്25ലും കാണാം.)\nഅല് അസ്‌ഹര് യുണിവേഴ്‌സിറ്റിയലെ ശരീഅത്ത് കോളേജ് പ്രൊഫസറായ ഡോ:മുഹമ്മദ് ഹുസൈന് ദഹബി പറയുന്നു. സ്വന്തം അഭിപ്രായങ്ങള് ആദ്യം തഫ്‌സീറില് രേഖപ്പടുത്തിയശേഷമേ അദ്ദേഹം മറ്റു തഫ്‌സീറുകള് പരിശോധിക്കാറൊള്ളു വെന്ന് അദ്ദേഹത്തന്റെ പല ശിഷ്യന്മാരും നമ്മോട് പറഞ്ഞിട്ടുണ്ട്. മുഫസിറുകളുടെ അഭിപ്രായങ്ങള് തന്നെ സ്വാധീനിക്കുമെന്ന് ഭയപ്പെട്ടാണത്രെ ഇങ്ങനെ ചെയ്‌തത്. ഖുര്‍ആനില് നിന്ന് ഒരു ധാരണലഭിച്ചാല് അദ്ദേഹം ആദ്യം അത് രേഖപ്പെടുത്തിയ ശേഷമെ മറ്റുള്ളവ പരിശേധിച്ചിരുന്നുള്ളു. അത് സന്തോഷത്തോടെ തുറന്ന് പറയാനും അദ്ദേഹത്തിന് മടിയുണ്ടായിരുന്നില്ല. (അത്തഫ്‌സീറു വല് മുഫസിറൂന് 2/177)\nമനുഷ്യന് ചന്ദ്രനില് കാലുകുത്താനാവും എന്ന് പറഞ്ഞതിന് സി.എന് അഹമ്മദ് മൗലവിയെ ഭര്‍ത്സിച്ച പ്രസ്ഥാനമാണ് ഐക്യസംഘം. 1959 ലാണ് അല് മനാറില് ഈ ഉള്ളടക്കത്തില് ഒരു ലേഖനമെഴുതിയത്. ശേഷം 10 കൊല്ലം കഴിഞ്ഞ് 1969 ല് അമേരിക്കക്കാരനായ നീല് ആംസ്‌ട്രോങ്ങ് ചന്ദ്രനില് കാല് കുത്തിയത്. പ്രഭു കുടുംബത്തിന്റെ പിണക്കം തീര്‍ക്കാനാണ് അതിന്റെ ആദ്യരൂപമായ നിഷ്‌പക്ഷ സംഘം ശൈഖ് ഹമദാനി തങ്ങളുടെ അധ്യക്ഷതയിലും വക്കം മൗലവിയുടെ കാര്‍മികത്വത്തിലുമായി രൂപം കൊണ്ടത്. പിന്നീട് പലിശ ഹലലാക്കി.(കെ.എം. മൗലവിയുടെ ഹീലത്തുരിബ നോക്കുക) മതിലകത്ത് ബാങ്ക് സ്ഥാപിച്ചു മുഹമ്മദ് അബ്‌ദുറഹ് മാന് അല് അമീനിലൂടെ ശക്തമായി ആഞ്ഞടിച്ചതിന്റെ ഫലമായി ബാങ്ക് മാത്രമല്ല ഐക്യ സംഘവും പൂട്ടി. അന്ന് പൂട്ടിയെങ്കിലും രൂപമാറ്റി മുസ്ലിം മജ്‌ലിസ് ഉണ്ടാക്കുകയായിരുന്നു. 1950 ലാണ് ഇതിന്റെ ഒരു കൈവഴിയായി കേരള നദ്‌വത്തുല് മുജാഹിദീന് രൂപപ്പെടുന്നത്.\nവഹാബി വേഷം ഇസ്‌ലാമികമല്ലെന്ന് വഹാബി ചരിത്രകാരന് വഹാബി വേഷവിതാനങ്ങള് ഇസ്‌ലാമിക സംസ്‌കാരമല്ലെന്ന് കെ.എം മൗലവിയുടെ വേഷത്തെ വിവരിച്ച വഹാബി ചരിത്രകാരന് കെ.കെ അബ്‌ദുല് കരീം; കെ എം മൗലവി ജീവചരിത്രത്തില് വ്യക്തമാക്കുന്നത് കാണുക: നിങ്ങള് ജ:കെ.എം മൗലവി സാഹിബിന്റെയും മറ്റും വേഷത്തെകുറിച്ച് ചിന്തിച്ചുനോക്കുക.തൊപ്പിയും തലപ്പാവും സാധാരണ ധരിച്ചരുന്നു. പുറത്തുപോകുമ്പോള് ഒരുകോട്ടും തോളില് ഒരുതട്ടവും കയ്യില് ഊന്നുവടിയും പഴയ കുടയുമായിരിക്കും. വക്കം മൗലവിയും എം.സി.സിയും വടി ഉപയോഗിച്ചില്ലെന്ന് മാത്രം. കെ.എം മൗവലിക്ക് സമാനമായ ഇസ്‌ലാമികവേഷത്തില് തന്നെ അവര് ജീവിക്കുകയും മരിക്കുകയും ചെയ്‌തു. ആധുനിക ഇസ്‌ലാഹി പ്രവര്‍ത്തകന്മാരുടെയും പണ്ഡിതന്മാരില് പ്പെട്ട ചിലരുടെയും വേഷവിധാനങ്ങള് ഇസ്‌ലാമിക സംസ്‌കാരവുമായി പൊരുത്തപ്പെടുന്നില്ലെന്നത് ദുഃഖസത്യമാണ്. താടി നീട്ടലും തലമറക്കലും പഴയ അറബി സംസ്‌കാരമാണെന്നും അത് തിരുമേനിയുടെ വര്‍ഗ്ഗ പാരമ്പര്യാചാരമാണെന്നും ചില അത്യാധുനികന്മാര് വാദിക്കുന്നു. ഇത്തരം പുരോഗമനപരമായ അതിര്‍വരമ്പ് അതിലംഘിക്കുന്നതുമായ അഭിപ്രായങ്ങളും അതിനനുയോജ്യമായ കര്‍മ്മങ്ങളുമാണ് സര്‍വ്വ നാശങ്ങള്‍ക്കും കാരണം. അതിനാല് ഇസ്‌ലാമിക അധ്യാപനങ്ങളില് ഒന്നുപോലും അവഗണിക്കാതിരിക്കാന് ഇസ്‌ലാഹി പ്രവര്‍ത്തകന്മാരും യുവ പണ്ഡിതന്മാരും ശ്രദ്ധിക്കണം.(കെ.എം മൗലവി ജീവ ചരിത്രം കെ.കെ അബ്‌ദുല് കരീം പേ:150-151)\nPosted by sunnikerala at 3:01 AM No comments: Links to this post\nലൈലതുല്‍ഖദ്ര്. Moosa Sonkal\nലൈലതുല്‍ഖദ്ര് ഏതു ദിവസമാണെന്ന കാര്യത്തില് അനേകം അഭിപ്രായങ്ങളുണ്ട്. അവയില് ചിലത് കാണുക: വര്‍ഷത്തില് ഏതു ദിവസവുമാകാവുന്നതാണ്. റമള്വാന് മാസത്തില് മാത്രമാണ്. റമള്വാനിലെ മധ്യ അവസാന പത്തുകളിലാണ്. റമള്വാനിലെ അവസാ ന പത്തില് മാത്രമാണ്. അവസാനപത്തിലെ ഒറ്റയായ രാവുകളിലാണ്. ഒറ്റരാവുകളില് ഇരുപത്തിയേഴാം രാവ് ആകാവുന്നതാണ്. ഈ ആഭിപ്രായങ്ങള്‍ക്കെല്ലാം ഹാജരാക്കാവുന്ന പ്രബലമായ ഹദീസുകള് തന്നെ കണ്ടെത്താന് കഴിയും. ഏതാനും ഹദീസുകള് താഴെ ചേര്‍ക്കുന്നു. ആഇശാബീവിയില് നിന്ന്, നബി(സ്വ) പ്രഖ്യാപിച്ചു. ‘നിങ്ങള് റമള്വാ ന് മാസത്തിലെ അവസാനത്തെ പത്തില് ഒറ്റയായ രാവുകളില് ലൈലതുല്‍ഖദ്ര് പ്രതീക്ഷിക്കുക’(ബുഖാരി). ഇബ്നുഉമര്(റ)വില് നിന്ന്, ‘സ്വഹാബികളില് ചിലര്‍ക്കു ലൈലതുല്‍ഖദ്റിനെപ്പറ്റി സ്വപ്നദര്‍ശനമുണ്ടായി. റമള്വാനിലെ അവസാനത്തെ ഏഴു ദിവസങ്ങളിലായിരുന്നു ഈ വെളിപാട്. ഇതറിഞ്ഞ നബി(സ്വ) പറഞ്ഞു. നിങ്ങളുടെ സ്വപ്നത്തില് റമള്വാനിലെ അവസാനത്തെ ഏഴു ദിവസങ്ങളിലാകുന്നു ലൈലതുല്‍ഖദ്ര് എന്നു വന്നിരിക്കുന്നു. അതു കൊണ്ട് ലൈലതുല്‍ഖദ്ര് കാംക്ഷിക്കുന്നവര് റമള്വാന് അവസാന ഏഴു രാവുകളില് അതിനെ പ്രതീക്ഷിക്കുക’ (ബുഖാരി).\nഇതിനു തുല്യമായ ആശയമുള്ള ഹദീസുകള് വേറെയും കാണാവുന്നതാണ്. ഇബ്നു അബ്ബാസ്(റ)വില് നിന്ന്: ‘നബി(സ്വ) പറഞ്ഞു; ‘നിങ്ങള് റമള്വാനിലെ അവസാനത്തെ പത്തില് ലൈലതുല്‍ഖദ്ര് പ്രതീക്ഷിക്കുക. അവസാന പത്തില് തന്നെ ഇരുപത്തിയൊന്ന്, ഇരുപത്തിമൂന്ന്, ഇരുപത്തിയഞ്ച് രാവുകളില്’ (ബുഖാരി).\nഇബ്നുഉമര്(റ)വിനോട് ലൈലതുല്‍ഖദ്ര് റമള്വാനില് തന്നെയാണോ എന്ന് ചോദിക്കപ്പെട്ടപ്പോള് ‘ലൈലതുല്‍ഖദ്റിലാണ് ഖുര്‍ആന് അവതരിച്ചത്, റമള്വാന് മാസത്തില് ഖുര്‍ആന് അവതരിക്കപ്പെട്ടു എന്നീ ഖുര്‍ആന് സൂക്തങ്ങള് നിങ്ങള് കേട്ടിട്ടില്ലേ’ എന്നായിരുന്നു അദ്ദേഹത്തിന്റെ മറുചോദ്യം(അബ്ദുബ്നു ഹമീദ്, ഇബ്നുജരീര്, ഇബ്നു മുര്‍ദവൈഹി). ഇബ്നുഉമര്(റ) പറയുന്നു: ‘ലൈലതുല്‍ഖദ്റിനെപ്പറ്റി നബി(സ്വ)യോട് ചോദിച്ചപ്പോള് അത് എല്ലാ റമള്വാന് മാസത്തിലുമാണെന്നായിരുന്നു അവിടുന്ന് മറുപടി പറഞ്ഞത്’ (അബൂദാവൂദ്, ത്വബ്റാനി).\nഉബാദതുബ്നു സ്വാമിതില് നിന്ന്: നബി(സ്വ) പറഞ്ഞു: ‘ലൈലതുല്‍ഖദ്ര് റമള്വാന് മാസത്തില് അവസാനത്തെ പത്തിലാണ്. അതുതന്നെ ഒറ്റയിട്ട രാവുകളില്. ഇരുപത്തൊന്ന്, ഇരുപത്തിമൂന്ന്, ഇരുപത്തിയഞ്ച്, ഇരുപത്തൊമ്പത് രാവുകളില് അത് പ്രതീക്ഷിക്കാം. റമള്വാന് അവസാനത്തെ രാവിലും പ്രതീക്ഷിക്കാവുന്നതാണ്’ (അഹ്മദ്, ഇബ്നുജരീര്, മുഹമ്മദുബ്നു നസ്വ്ര്, ബൈഹഖി). അബൂഹുറയ്റ(റ) പറയുന്നു: ‘ഞങ്ങള് നബി സന്നിധിയില് വെച്ച് ലൈലതുല്‍ഖദ്റിനെപ്പറ്റി സംസാരിക്കുകയായിരുന്നു. അപ്പോള് അവിടു ന്ന് ചോദിച്ചു. ഈ റമള്വാനില് എത്രനാള് നാം പിന്നിട്ടു? ഞങ്ങള് പറഞ്ഞു. ഇരുപത്തിരണ്ട്. ഇനി എട്ടു ദിവസങ്ങള് മാത്രമേ ബാക്കിയുള്ളൂ. ഇതുകേട്ട് നബി(സ്വ) പറഞ്ഞു: ഇരുപത്തിരണ്ട് ദിവസങ്ങള് കടന്നുപോയി. ഇനി ഏഴുദിനങ്ങള് കൂടിയുണ്ട്. ഇതില് ഇരുപത്തിയൊമ്പതാമത്തെ രാവില് നിങ്ങള് ലൈലതുല്‍ഖദ്റിനെ പ്രതീക്ഷിക്കുക.’ ഈ ഹ ദീസ് അംഗീകൃതമാണെന്ന് അല്‍ഹാഫിള് സുയൂത്വി(റ) സമ്മതിച്ചതായിക്കാണാം’.\nഅനസുബ്ന് മാലികില് നിന്ന്: നബി(സ്വ) പറഞ്ഞു: ‘റമള്വാന് ഒന്ന്, ഒമ്പത്, പതിനൊന്ന്, ഇരുപത്തിയൊന്ന്, റമള്വാന് അവസാനം എന്നീ രാവുകളില് നിങ്ങള് ലൈലതുല്‍ഖദ് റിനെ അന്വേഷിക്കുക’ ഇബ്നുമുര്‍ദവൈഹി). അബൂഹുറയ്റ(റ)വില് നിന്ന്, നബി(സ്വ) പറഞ്ഞു. ‘ലൈലതുല്‍ഖദ്റിനെ നിങ്ങള് റമള്വാന് അവസാന രാവില് തേടുവിന്’ (അഹ്മദ്). അബ്ദുല്ലാഹിബ്നു ഉനൈസില് നിന്ന്, ലൈലതുല്‍ഖദ്റിനെപ്പറ്റി അന്വേഷിച്ചപ്പോള് നബി(സ്വ) പറഞ്ഞു, ‘ഈ രാവില് നിങ്ങള് അതിനെ പ്രതീക്ഷിക്കുക’ അന്ന് ഇരുപത്തിമൂന്നാം രാവായിരുന്നു’ (മാലിക്, ഇബ്നുസഅ്ദ്, ഇബ്നുഅബീശൈബ, അഹ്മദ്, മുസ്ലിം, ത്വഹാവി, ബൈഹഖി). അബൂസഈദിനില് ഖുദ്രിയ്യി(റ)ല് നിന്ന്: നബി(സ്വ) പറഞ്ഞു, ‘ലൈലതുല്‍ഖദ്റിനെ നിങ്ങള് റമള്വാന് ഇരുപത്തിനാലാം രാവില് അന്വേഷിക്കുക’. അഹ്മദ്, ത്വഹരാവി, ഇബ്നുജരീര്, ത്വബ്റാനി, അബൂദാവൂദ് എന്നിവര് ബിലാല്(റ)വില് നിന് ഉദ്ധരിക്കുന്ന ഹദീസിലു ംഇരുപത്തിനാലാം രാവെന്ന് കാണാവുന്നതാണ്. ഇബ്നുഅബ്ബാസ്(റ)വില് നിന്നുള്ള ഒരു നിവേദനത്തിലും ഇങ്ങനെ കാണുന്നു. അബ്ദുല്ലാഹിബ്നു ഉമര്(റ)വില് നിന്ന്, നബി(സ്വ) പറഞ്ഞു: ‘ലൈലതുല്‍ഖദ്റിനെ നിങ്ങള് അവസാന പത്തില് ഇരുപത്തിയഞ്ച്, ഇരുപത്തിയേഴ്, ഇരുപത്തിയൊമ്പത് രാ വുകളില് അന്വേഷിക്കുക’(മുഹമ്മദുബിന് നസ്വര്). ഇബ്നുഅബ്ബാസ്(റ)വില് നിന്ന്. ഒരാ ള് നബി(സ്വ)യോട് പറഞ്ഞു: ‘തിരുദൂതരേ, ഞാനൊരു വയോവൃദ്ധനാണ്. എനിക്ക് കൂടുതല് നിസ്കാരത്തിനും മറ്റും സാധ്യമല്ല. അതുകൊണ്ട് ലൈതുല്‍ഖദ്ര് ഉള്‍ക്കൊള്ളാന് അതേത് രാവാണെന്നു നിര്‍ണയിച്ചുതന്നാലും.’ നബി(സ്വ) പ്രതിവചിച്ചു. ‘നിങ്ങള് ഏഴാമത്തെരാവ് സജീവമാക്കുക’ (ഇബ്നുജരീര്, ത്വബ്റാനി, ബൈഹഖി).\nസൈദുബ്നു അര്‍ഖം(റ)വിനോട് ലൈലതുല്‍ഖദ്റിനെപ്പറ്റി അന്വേഷിച്ചപ്പോള് അദ്ദേഹം പറഞ്ഞത് റമള്വാന് പതിനേഴാമത്തെ രാവാണതെന്നാണ്. അതില് സംശയിക്കേണ്ടതില്ലെ ന്നും ആ ദിനത്തില് ഉപേക്ഷ വരുത്തരുതെന്നും ഖുര്‍ആന് അവതരിച്ച, മുസ്ലിം, മുര് ശിക് സംഘങ്ങള് ഏറ്റുമുട്ടിയ സുദിനമാണതെന്നും അദ്ദേഹം പറഞ്ഞു(ഇബ്നു അബീശൈബ, ഇബ്നുമനീഅ്, ഇമാം ബുഖാരി, താരീഖ് ത്വബ്റാനി,ബൈഹഖി, അബുശ്ശൈഖ്).\nനബിവചനങ്ങളില് പറഞ്ഞ ചില ലക്ഷണങ്ങളുടെ അടിസ്ഥാനത്തില് ലൈലതുല്‍ഖദ്ര് ഏതു ദിനമായിരുന്നു എന്നു മനസ്സിലാക്കാന് നമുക്ക് കഴിയും. ഈ അടിസ്ഥാനത്തിലായിരുന്നു പൂര്‍വ്വികര് തങ്ങളുടെ നിഗമനങ്ങളില് എത്തിച്ചേര്‍ന്നിരുന്നത്. അത്തരം ചില ഹദീസുകള് കാണുക: മുസ്ലിം നിവേദനം ചെയ്ത ഹദീസില് അബുല്‍മുന്‍ദിര്(റ) പറയുന്നു: ‘ലൈലതുല്‍ഖദ്റിനു പിന്നാലെ വരുന്ന പ്രഭാതസൂര്യനു മങ്ങിയ കിരണങ്ങളായിരിക്കും.’ ഇമാം നവവി(റ) ഖാളി ഇയാളി(റ)ല് നിന്ന് ഉദ്ധരിക്കുന്നു: ‘പ്രഭാതകിരണങ്ങളുടെ ഈ മങ്ങല് ലൈലതുല്‍ഖദ്റിന്റെ ദൃഷ്ടാന്തമായി അല്ലാഹു നിശ്ചയിച്ചതാണ്’.\nമറ്റൊരു വീക്ഷണപ്രകാരം പ്രസ്തുത രാവില് ഭൌമലോകത്തേക്കിറങ്ങിയ മാലാഖമാര് ആരോഹണം ചെയ്യുന്ന അവസരത്തില് അവരുടെ ചിറകുകളും സ്ഥൂലശരീരങ്ങളും സൂര്യകിരണത്തെ നിഷ്പ്രഭമാക്കുന്നതിനാലാണ് പ്രഭാതസൂര്യന്റെ പ്രകാശം മങ്ങിയതാ യി അനുഭവപ്പെടുന്നത് എന്നാണ്. ലൈലതുല്‍ഖദ്റിനുശേഷം ലക്ഷണങ്ങളുടെ അടിസ്ഥാനത്തില് ഈ ദിനം മനസ്സിലാക്കിയിട്ടെന്തു പ്രയോജനം എന്നു സംശയിക്കാം. പണ്ഢിതന്മാര് പറയുന്നത് കാണുക; ‘ഈ വര്‍ഷത്തെ രാവ് എന്നായിരുന്നുവെന്നറിഞ്ഞാല് അടുത്ത വര്‍ഷങ്ങളില് പ്രസ്തുത രാവിനെ കൂടുതല് പരിഗണിക്കാന് കഴിയുന്നതാണ്. എന്നുമാത്രമല്ല ലൈലതുല് ഖദ്റിന്റെ പകലും പ്രധാനമാണെന്ന വീക്ഷണപ്രകാരം പ്രസ്തുത പകല് ധന്യമാക്കാന് ഈ അറിവ് ഉപകാരപ്പെടുകയും ചെയ്യും.’ ഇമാം നവവി(റ)വിന്റെ അഭിപ്രായമാണിത്.\nജാബിറുബ്നു അബ്ദില്ലാ(റ)യില് നിന്നുള്ള ഒരു വചനം കാണുക. ‘ലൈലതുല്‍ഖദ്റിനെ നിങ്ങള് റമള്വാന് അവസാന പത്തില് പ്രതീക്ഷിക്കുക. അതൊരു തിളക്കമാര്‍ന്ന, സൌഖ്യപൂര്‍ണമായ രാവായിരിക്കും. കഠിനമായ തണുപ്പോ ചൂടോ അനുഭവപ്പെടാത്ത രാവ്’.\nഉബാദതുബ്നു സ്വാമിതില് നിന്നു നിവേദനം ചെയ്ത ഹദീസില്, ആ രാവ് ശാന്തവും തെളിമയാര്‍ന്നതും മനോഹരവുമായിരിക്കുമെന്ന് പറഞ്ഞിരിക്കുന്നു. അന്ന് ചന്ദ്രപ്രഭ, പൌ ര്‍ണമി ദിനത്തിലേതുപോലെ തെളിഞ്ഞിരിക്കുമെന്നും തെന്നിമാറുന്ന നക്ഷത്രങ്ങള് തീ രേ കാണുന്നതല്ലെന്നും ഈ ഹദീസില് കാണാം(അഹ്മദ്, ബൈഹഖി, ഇബ്നുമുര്‍ദവൈഹി). അബ്ദുല്ലാ(റ)വില് നിന്ന് നിവേദനം ചെയ്ത ഹദീസില് പറയുന്നു: “എല്ലാ രാ വിലും സൂര്യന് ഉദിക്കുന്നത് പിശാചിന്റെ കൊമ്പുകള്‍ക്കിടയിലൂടെയാണ്. എന്നാല് ലൈലതുല് ഖദ്റില് അങ്ങനെ സംഭവിക്കില്ല. അന്നത്തെ സൂര്യകിരണങ്ങള് മങ്ങിയതായിരിക്കും’ (ഇബ്നുഅബീശൈബ, ഇബ്നുജരീര്).\nലൈലതുല്‍ഖദ്ര്: രഹസ്യമാക്കിയതിലെ യുക്തി\nലൈലതുല്‍ഖദ്റിനെ രഹസ്യമാക്കിവെച്ചതിലുള്ള യുക്തിയെന്ത്? പ്രമുഖ ഖുര്‍ആന് വ്യാ ഖ്യാതാവ് റാസി(റ) പറയുന്നു. ‘ലൈലതുല്‍ഖദ്റിനെ മറ്റുപല കാര്യങ്ങളെയും പോലെ അല്ലാഹു രഹസ്യമാക്കിവെച്ചതിനു പലകാരണങ്ങള് നമുക്ക് ഊഹിക്കാവുന്നതാണ്. സു കൃതങ്ങള്‍ക്കു പിന്നില് തന്റെ തൃപ്തിയെ അല്ലാഹു ഗോപ്യമാക്കിവെച്ചിരിക്കുന്നു. മനുഷ്യന് നല്ല കാര്യങ്ങള് പ്രതീക്ഷാപൂര്‍വം പ്രവര്‍ത്തിക്കാന് വേണ്ടിയാണിത്. അതുപോലെ, പാപങ്ങള്‍ക്കു പിന്നില് അല്ലാഹുവിന്റെ ശക്തമായ കോപമുണ്ട്. എന്നാല് ആ കോ പത്തെ നിര്‍ണയിക്കാന് നമുക്ക് സാധ്യമല്ല. നാം സര്‍വ്വ പാപങ്ങളില് നിന്നും മുക്തരായിരിക്കാന് വേണ്ടിയാണിത്. അല്ലാഹു തന്റെ ഇഷ്ടഭാജനങ്ങളായ ഔലിയാഇനെ ജനമധ്യത്തില് നിന്നു പലപ്പോഴും മറച്ചുപിടിക്കുന്നു. ജനങ്ങള് എല്ലാവരെയും ആദരവോടെ കാണുന്ന അവസ്ഥയുണ്ടാക്കാന് വേണ്ടിയാണിത്. അതുപോലെ പ്രാര്‍ഥനകള്‍ക്കുള്ള ഉത്തരം രഹസ്യമാക്കിയത് അടിമകള് എല്ലാതരം പ്രാര്‍ഥനകളിലും വീണ്ടും വീണ്ടും താ ത്പര്യം കാണിക്കാന് വേണ്ടിയാണ്. ഇസ്മുല് അഅ്ളമിനെ ഗോപ്യമാക്കിയിരിക്കുന്നത് അവന്റെ എല്ലാ നാമങ്ങള്‍ക്കും വിലകല്‍പ്പിക്കാനാണ്. പശ്ചാതാപ സ്വീകരണത്തെപ്പറ്റിയുള്ള അറിവ് മറച്ചുപിടിക്കുന്നത് എല്ലാതരം തൌബകള്‍ക്കും വില കല്‍പ്പിക്കാനാണ്. മരണസമയം രഹസ്യമാക്കിവെച്ചത് സദാസമയവും ദൈവബോധം നിലനിര്‍ത്താന് വേണ്ടിയാണ്. ഇപ്രകാരം ലൈലതുല്‍ഖദ്ര് ഗോപ്യമാക്കിയത് റമള്വാന് രാവുകള് പൂര്‍ണമായി ഉപയോഗപ്പെടുത്താനും സജീവമാക്കാനും വേണ്ടിയാണ്’.\nമറ്റൊരു കാരണം ശ്രദ്ധിക്കുക: ‘ഇക്കാര്യത്തില് അല്ലാഹു ഇങ്ങനെ പറയുന്നുവെന്ന് നമുക്കു സങ്കല്‍പ്പിക്കാം. നിങ്ങള് പാപത്തോട് ആഭിമുഖ്യം പുലര്‍ത്തുമെന്ന് വ്യക്തമായ അറിവ് എനിക്കുണ്ടായിരിക്കെ ഞാന് നിങ്ങള്‍ക്ക് ലൈലതുല്‍ഖദ്ര് നിര്‍ണയിച്ചു തന്നാല് പ്രസ്തുത രാവിലും നിങ്ങള് ശരീരേച്ഛക്കുവിധേയമായി പാപങ്ങളില് ചെന്നുചാടാം. അപ്പോള് നിങ്ങള് ചെയ്യുന്ന തെറ്റ് പൂര്‍ണ അറിവോടെയാണ്. ഇങ്ങനെ അറിവോടും ബോധത്തോടും കൂടി ചെയ്യുന്ന കുറ്റങ്ങള് അതില്ലാതെ ചെയ്യുന്ന തെറ്റുകളെക്കാള് കഠിനമായതാണ്. ഈയൊരപകടത്തില് നിങ്ങള് പെടാതിരിക്കാനാണ് ഞാനത് മറച്ചുപിടിച്ചിരിക്കുന്നത്.’ ഒരിക്കല് നബി(സ്വ) പള്ളിയില് കിടന്നുറങ്ങുന്ന ഒരാളെകണ്ടു. അലി(റ) വിനെ വിളിച്ചു നബി(സ്വ) പറഞ്ഞു: ‘അയാളെ ഉണര്‍ത്തി ദേഹശുദ്ധിവരുത്താന് ആജ്ഞാപിക്കുക.’ അപ്പോള് അലി(റ) ചോദിച്ചു: ‘റസൂലേ, അങ്ങ് അയാളെ ഉണര്‍ത്താ ന് ശ്രമിക്കാത്തതെന്താണ്? അവിടുന്ന് നല്ലകാര്യങ്ങള് മത്സരബുദ്ധ്യാ ചെയ്യുന്ന ആളാണല്ലോ.’ അപ്പോള് നബി(സ്വ) പ്രതികരിച്ചതിങ്ങനെയായിരുന്നു. ‘ഞാനദ്ദേഹത്തെ ഉമര്‍ത്തുകയെന്നത് അയാള്‍ക്ക് അവഹേളനമായിരിക്കും. എന്റെ ആ പ്രവൃത്തി ഒരു പക്ഷേ അ യാള്‍ക്ക് കുറ്റകരമായേക്കും. അത് ലഘൂകരിക്കാന് ഉദ്ദേശിച്ചാണ് ആ പണി നിങ്ങളെ ഏ ല്‍പ്പിക്കുന്നത്.’ നോക്കുക, ഈ സംഭവത്തില് പ്രവാചകരുടെ കാരുണ്യമാണ് നിഴലിക്കുന്നതെങ്കില് അല്ലാഹുവിന്റെ കാരുണ്യം ഇതിലുമെത്രയോ മഹത്താണ്. ഈ വസ്തുത പരിഗണിക്കുമ്പോള് അല്ലാഹു ഇങ്ങനെ പ്രഖ്യാപിക്കുന്നതായിന മുക്കു സങ്കല്‍പ്പിക്കാവുന്നതാണ്.\n“ലൈലതുല്‍ഖദ്ര് എന്നാണെന്നജ്ഞാനം നിങ്ങള്‍ക്ക് ലഭിച്ചാല് ആ രാവില് നിങ്ങള് സുകൃതം ചെയ്ത് ആയിരം മാസത്തെ പുണ്യംനേടും. പക്ഷേ, ആ രാവില് നിങ്ങള് തെ റ്റുകള് ചെയ്താല് ആയിരം മാസത്തെ പാപത്തെക്കാള് കഠിന ശിക്ഷക്ക് അത് നിങ്ങളെ അര്‍ഹരാക്കിത്തീര്‍ക്കും. എങ്കില് പ്രതിഫലം വാരിക്കൂട്ടുന്നതിലും പ്രധാനം പാപഫലം ഇല്ലായ്മ ചെയ്യലാണ്.” ഈ രാവിനെ രഹസ്യമാക്കിയതിനു പിന്നില് മറ്റൊരു കാരണം കൂടി കാണാവുന്നതിതാണ്. ലൈലതുല്‍ഖദ്ര് എന്നാണെന്നു കണ്ടെത്താന് സത്യവിശ്വാസി ആത്മാര്‍ഥമായി ശ്രമിക്കുന്നു. അതുവഴി ഈ ശ്രമത്തിന്റെ പ്രതിഫലവും നേടിയെടുക്കാന് അവര്‍ക്ക് കഴിയുന്നു.\nഈ രാവിനെ രഹസ്യമാക്കിയതിനു മറ്റൊരു കാരണം വിശ്വാസികള് റമള്വാന് രാവുകള് പലതും ലൈലതുല്‍ഖദ്ര് ആകാമെന്നധാരണയില് സജീവമാക്കുമെന്നതാണ്. ഈ അവ സ്ഥ കാണുമ്പോള് അല്ലാഹു മലകുകളോട് പറയും: ‘നോക്കൂ, നിങ്ങളല്ലേ പറഞ്ഞത് മനുഷ്യര് കുഴപ്പവും നാശവുമുണ്ടാക്കുന്നവരാണെന്ന്. ലൈലതുല്‍ഖദ്ര് എന്നാണെന്നറിയാതെ തന്നെ അവരിത്രയും ആരാധനാനിരതരായിരിക്കുന്നു. എങ്കില് ആ രാവിനെപ്പറ്റി അവര്‍ക്ക് പൂര്‍ണജ്ഞാനം നല്‍കിയിരുന്നെങ്കില് അവര് ഈ രാവിനെ എത്രമാത്രം സജീവമാക്കും. ഇതൊന്നുമല്ലാത്ത നിരവധി രഹസ്യങ്ങള് ഇനിയും ഈ രാവു മറച്ചുവെച്ചതിലുണ്ടാകാം. അല്ലാഹു അഅ്ലം.\nലൈലതുല്‍ഖദ്റിനെ പിന്തുടര്‍ന്നുവരുന്ന പകലിനു വല്ല മഹത്വവുമുണ്ടോ? ഇമാം നവവി(റ) ഉദ്ധരിക്കുന്നത് കാണുക. ഇമാം റുഅ്യാനി(റ) പറഞ്ഞു. ‘ഇമാമുനാ ശാഫിഈ(റ) ഖദീമില് പറഞ്ഞിരിക്കുന്നത് ലൈലതുല്‍ഖദ്റിന്റെ പകലിലും രാത്രിയിലെന്നപോലെ ആരാധനയിലേര്‍പ്പെടല് സുന്നത്താണെന്നാണ്. ഈ വീക്ഷണത്തെ ഖണ്ഡിക്കുന്ന അഭിപ്രായം ജദീദില് കാണുന്നുമില്ല. എങ്കില് ഈ വീക്ഷണം അദ്ദേഹത്തിന്റെ മദ്ഹബായി സ്വീകരിക്കാവുന്നതാണെന്നതില് തര്‍ക്കമില്ല”.\nഇമാം റാസി(റ) പറയുന്നു: ‘ലൈലതുല്‍ഖദ്റിന്റെ പ്രത്യേകതയില് അതിന്റെ പകല് ഉള് പ്പെടുമോ എന്നതില് അഭിപ്രായാന്തരമുണ്ട്. ശുഅ്ബി(റ) പറഞ്ഞത് പകലിനും മഹത്വം ബാധകമാണെന്നാണ്. ഇതിനുള്ള ന്യായം രാവ് എന്ന പ്രയോഗത്തില് പകലും ഉള്‍പ്പെടും എന്നതാകാം. അതുകൊണ്ടാണല്ലോ സാധാരണ ലൈലത്(രാത്രി) ഇഅ്തികാഫിരിക്കാന് നേര്‍ച്ചയാക്കിയാല് പകല്‍കൂടി ഉള്‍പ്പെട്ട രണ്ട് ദിനം ഇഅ്തികാഫ് നിര്‍ബന്ധമാകുന്നത്. അല്ലാഹു പറഞ്ഞത് ‘രാവും പകലും പരസ്പരം ബന്ധം പുലര്‍ത്തുന്ന അവസ്ഥയിലാണ് സംവിധാനിച്ചിരിക്കുന്നത്’ എന്നാണല്ലോ”.\nഇബ്നുഅബീശൈബ(റ) ആമിറി(റ)ല് നിന്ന് നിവേദനം ചെയ്യുന്നു: ‘ലൈലതുല്‍ഖദ്റിനെപ്പോലെതന്നെയാണ് അതിന്റെ പകലും. അതിന്റെ പകല്‍പോലെ തന്നെയാണാ രാവും’. ഹസനുബ്നു ഹര്‍റി(റ)ല് നിന്നുള്ള മറ്റൊരു വചനം: ‘ലൈലതുല്‍ഖദ്റിലെ സുകൃതങ്ങള്‍ക്കു ലഭിക്കുന്ന പ്രതിഫലത്തിനു സമാനമായത് അതിന്റെ പകലില് ചെ യ്യുന്ന നല്ലകാര്യങ്ങള്‍ക്കും ലഭിക്കും.’\nറമള്വാന് മുഴുവന് ഇശാഉം തറാവീഹും നിര്‍വഹിച്ചാല് ലൈലതുല്‍ഖദ്റിന്റെ പുണ്യംനേടി എന്നുപറയാമോ? ഇതു സംബന്ധമായി ഇമാം ശാഫിഈ(റ) പറഞ്ഞതായി ശറഹുല്‍മുഹദ്ദബ് ഉദ്ധരിക്കുന്നു. ‘ഇശാഇനും സ്വുബ്ഹിക്കും സന്നിഹിതരായവന് ലൈലതുല്‍ഖദ്റിന്റെ ഭാഗ്യം നേടിയവനാകുന്നു.’ ഈ വസ്തുത സ്ഥിരീകരിക്കുന്ന നബിവചങ്ങളും കാണാം. ബൈഹഖി(റ) അനസുബ്ന് മാലികി(റ)ല് നിന്നു നിവേദനം ചെയ്യുന്നു. നബി(സ്വ) പറഞ്ഞു: ‘റമള്വാന് മാസം പൂര്‍ണമായി ഇശാഅ്, മഗ്രിബ് നിസ്കാരങ്ങള് ജമാഅത്തായി നിര്‍വഹിക്കുന്നവര് ലൈലതുല്‍ഖദ്റില് നിന്ന് പൂര്‍ണമായ ഒരു ഭാഗം സ്വായത്തമാക്കിയവരാകുന്നു’.\nഅബൂഹുറയ്റ(റ)വില് നിന്ന്, നബി(സ്വ) പ്രഖ്യാപിച്ചു. ‘റമള്വാന് പൂര്‍ണമായി ഇശാഅ് നിസ്കാരം സംഘടിതമായി നിര്‍വഹിക്കുന്നവര് ലൈലതുല്‍ഖദ്റിനെ പ്രാപിച്ചവരാകുന്നു’(ബൈഹഖി, ഇബ്നുഖുസൈമ). സഈദുബ്ന് മുസയ്യബി(റ)ല് നിന്ന്, ‘ലൈലതുല്‍ഖദ്റില് ഇശാഅ് നിസ്കാരം ജമാഅത്തായി നിര്‍വഹിക്കാന് കഴിഞ്ഞവന് പ്രസ്തുത രാവിന്റെ മഹത്വത്തില് നിന്ന് ഒരുപിടി കൈവശപ്പെടുത്തിയിരിക്കുന്നു.’ അലി (റ)വില് നിന്ന്: ‘റമള്വാന് മാസത്തിലെ എല്ലാ രാവിലും ഇശാഅ് നിസ്കാരം നിര്‍വഹിച്ചവന് ലൈലതുല്‍ഖദ്ര്, നിസ്കാരത്തില് ധന്യമാക്കിയവനാണ്’(ബൈഹഖി). റമള്വാന് മാസം പൂര്‍ണമായി സാധാരണ സദ്വൃത്തികള് കൊണ്ട് ധന്യമാക്കുന്നവര്‍ക്ക് ലൈലതുല്‍ഖദ്റിന്റെ മഹത്വം കൈവരിക്കാന് കഴിയുമെന്ന് ഈ ഹദീസുകള് വ്യക്തമാക്കുന്നു.ഇശാഅ് നിസ്കാരത്തെ പ്രത്യേകം പരാമര്‍ശിച്ചത് തറാവീഹ് നിസ്കാരവുമായി അതിനുള്ള ബന്ധം മാനിച്ചാണ് എന്ന് കരുതാം.\nലൈലതുല്‍ഖദ്ര് വിശ്വാസികള്‍ക്കു വെളിപ്പെടുമോ? ഇമാം നവവി(റ) പറയുന്നു: ‘അല്ലാ ഹു ഉദ്ദേശിച്ചവര്‍ക്ക് റമള്വാനില് ലൈലതുല്‍ഖദ്റിനെ വെളിപ്പെടുത്തുന്നതാണ്. വ്യക്തമായ ഹദീസുകളും സച്ചരിതരുടെ വിവരങ്ങളും ഈ വസ്തുത സ്ഥിരീകരിക്കുന്നുണ്ട്’. ലൈലതുല്‍ഖദ്ര് വെളിപ്പെട്ടവര് ആ വസ്തുത പരസ്യമാക്കാതിരിക്കല് സുന്നത്താണെന്നാണ് പണ്ഢിതമതം. ഇമാം നവവി(റ) സ്വാഹിബുല്‍ഹാവിയില് നിന്ന് ഇക്കാര്യം ഉദ്ധരിച്ചുകാണുന്നു. മറ്റു ഫിഖ്ഹ് ഗ്രന്ഥങ്ങളിലും ഈ വസ്തുത കാണാം.\nറമള്വാനിലെ ഉംറക്ക് ഒരു ഹജ്ജിന്റെ മഹത്വമുണ്ടെന്നു ഹദീസില് കാണാം. ഇബ്നു അബ്ബാസ്(റ)വില് നിന്നു നിവേദനം:’നബി(സ്വ) ഹജ്ജിന് പുറപ്പെടാനൊരുങ്ങിയപ്പോള് ഒരു സ്വഹാബി വനിത തന്റെ ഭര്‍ത്താവിനോട് പറഞ്ഞു: നബിതിരുമേനിയൊത്ത് ഹജ്ജിനുപോകാന് എനിക്കും താത്പര്യമുണ്ട്’. ആ സ്വഹാബി ദരിദ്രനായിരുന്നു. അദ്ദേഹം പറ ഞ്ഞു: ‘നിന്നെ ഹജ്ജിനയക്കാന് എനിക്കു വാഹനമില്ലല്ലോ. ഞാനെന്തു ചെയ്യും. സ്വഹാ ബി വനിത ചോദിച്ചു: ‘ഇന്ന വ്യക്തിയുടെ ഒട്ടകത്തെ തല്‍ക്കാലം ആവശ്യപ്പെട്ടാലോ? ‘നീ ഉദ്ദേശിക്കുന്ന ആളുടെ ഒട്ടകം യുദ്ധാവശ്യത്തിനു മാത്രമായി പരിശീലിപ്പിച്ചതാണ്. അത് ലഭിക്കില്ല’. ആ സ്ത്രീ ചോദിച്ചു: ‘ആ ഒട്ടകത്തെ എനിക്ക് ഹജ്ജിനുപോകാനനുവദിച്ചു തന്നാല് അതും അല്ലാഹുവിന്റെ മാര്‍ഗത്തിലുള്ള ഒരു യുദ്ധമാണെന്നു നിങ്ങള്‍ക്കറിയില്ലേ?’ ഈ ചോദ്യത്തിന് അവരുടെ ഭര്‍ത്താവില് നിന്ന് മറുപടിയുണ്ടായില്ലെങ്കിലും ഹജ്ജിനുപോകാനുള്ള അവരുടെ പ്രതീക്ഷക്ക് മങ്ങലേറ്റു. തിരുനബിയുമൊത്തുള്ള ഹജ്ജിനു സമാനമായ പ്രതിഫലം ലഭിക്കുന്ന വല്ലതുമുണ്ടോ എന്ന ചിന്തയിലായി അവര്. അതേപ്പറ്റി അന്വേഷിക്കാന് ഭര്‍ത്താവിനെ പ്രവാചക സന്നിധിയിലേക്കയച്ചു. സ്വ ഹാബി വന്നു കാര്യം പറഞ്ഞപ്പോള് നബി(സ്വ) പറഞ്ഞു: ‘നിങ്ങള് നിങ്ങളുടെ പ്രിയതമ ക്ക് അസ്സലാമുഅലൈകും വറഹ്മത്തുല്ലാഹ് എന്ന് എന്റെ സലാം പറയുക. റമളാനില് ചെയ്യുന്ന ഒരു ഉംറഃ എന്നോടൊത്തു ചെയ്ത ഹജ്ജിനു സമാനമാണെന്നും അവരെ അറിയിക്കുക” (അബൂദാവൂദ്, ഇബ്നുഖുസൈമ).\nഉമ്മുസുലൈം(റ) എന്ന സ്വഹാബി വനിത പ്രവാചക സവിധത്തില് വന്നു പരാതിപ്പെട്ടു. ‘നബിയേ, അബൂത്വല്‍ഹയും പുത്രനും എന്നെ കൂടാതെ ഹജ്ജ് ചെയ്തുവന്നിരിക്കുന്നു.ഞാനിനി എന്തുചെയ്യും?’ നബി(സ്വ) പ്രതിവചിച്ചു: ഉമ്മുസുലൈം, ദുഃഖിക്കാനെന്തിരിക്കുന്നു, റമള്വാന് മാസത്തില് ചെയ്യുന്ന ഉംറ എന്നോടൊത്തു ചെയ്യുന്ന ഹജ്ജിനു സമാനമാകുന്നു’ (ഇബ്നുഹിബ്ബാന്).\nഉമ്മു മ’അ്ഖില്(റ) ഒരിക്കല് പ്രവാചക സവിധത്തില് വന്നു പറഞ്ഞു. ‘തിരുദൂതരേ, എനിക്ക് പ്രായമേറെയായി. ഞാന് രോഗിയുമാണ്. അടുത്ത ഹജ്ജിന് എനിക്കവസരമൊരുക്കുമെന്ന് തോന്നുന്നില്ല. ഹജ്ജിനു തുല്യമായ പ്രതിഫലം സ്വായത്തമാക്കാന് മറ്റു വല്ല മാര്‍ഗവുമുണ്ടോ?’ നബി(സ്വ) പറഞ്ഞു; ‘ഉണ്ട്. റമള്വാനില് ചെയ്യുന്ന ഉംറ ഹജ്ജിനു തുല്യമാകുന്നു’ (അബൂദാവൂദ്, നസാഇ).\nഅബൂതുലൈഖ(റ) നബി തങ്ങളോടാരാഞ്ഞു. ‘തങ്ങളോടൊത്ത് ഹജ്ജ് ചെയ്യുന്നതിനു തുല്യമായ വല്ല കര്‍മ്മവും വേറെയുണ്ടോ?” പ്രവാചകര് പറഞ്ഞു: ‘റമള്വാന് മാസത്തി ലെ ഉംറയുണ്ട്’ (ബസ്സാര്, ത്വബ്റാനി)\nPosted by sunnikerala at 2:55 AM No comments: Links to this post\nഖുനൂത് സമഗ്ര പഠനം. Moosa Sonkal\nഖുനൂത് എന്ന അറബി പദത്തിനു പ്രാര്‍ത്ഥിക്കുക,വിനയം കാണിക്കുക,മൌനം ദീക്ഷിക്കുക എന്നൊക്കെ ഭാഷാര്‍ത്ഥമുണ്ട്. എന്നാല് നിസ്കാരത്തില് നിര്‍വ്വഹി ക്കപ്പെടുന്ന പ്രത്യേക പ്രാര്‍ത്ഥനയാണ് ഇവിടെ ഖുനൂത് കൊണ്ട് വിവക്ഷിക്കുന്നത്. നിസ്കാരത്തില് മൂന്നുവിധം ഖുനൂത് നിര്‍വ്വഹിക്കപ്പെടുന്നു.\n1. നാസിലത്തിന്റെ ഖുനൂത് : മുസ്‌ലിം സമൂഹത്തിനു പൊതുവായി എന്തെങ്കിലും വിപത്തുണ്ടാകുമ്പോള് എല്ലാ നിസ്കാരത്തിലും ഒരുപോലെ നിര്‍വ്വഹിക്കപ്പെടുന്ന ഖുനൂതാണിത്. ഒരിക്കല് ഒരു കൂട്ടം പ്രബോധകരെ ശത്രുപക്ഷം നിര്‍ദാക്ഷിണ്യം അറുകൊല ചെയ്തപ്പോള് ഒരു മാസക്കാലം നബി(സ്വ)യും സ്വഹാബത്തും ഈ ഖുനൂത് നിര്‍വ്വഹിച്ചു.\n2.വിത്റിലെ ഖുനൂത്:വിശുദ്ധ റമളാനിലെ അവസാന പകുതിയിലെ വിത്ര് നിസ്കാര ത്തില് മാത്രം നിര്‍വ്വഹിക്കപ്പെടുന്ന ഖുനൂതാണിത്. നബി(സ്വ)യും സ്വഹാബിമാരും ഇത് നിര്‍വ്വഹിച്ചിരുന്നതായി പ്രബലമായ ഹദീസുകളില് സ്ഥിരപ്പെട്ടിട്ടുണ്ട്.\n3. സ്വുബ്ഹിയിലെ ഖുനൂത് : എല്ലാ ദിവസവും സ്വുബ്ഹി നിസ്കാരത്തില് നിര്‍വ്വഹിക്ക പ്പെടുന്ന ഖുനൂതാണിത്. വിശുദ്ധ ഖുര്‍ആന് തന്നെ ഇത് സ്ഥിരീകരിക്കുന്നുണ്ട്. നബി(സ്വ) മരണംവരെ ഇത് നിര്‍വ്വഹിച്ചിരുന്നതായി പ്രബലമായ ഹദീസുകളില് വന്നിട്ടുണ്ട്. ഇത് സുന്നത്താണെന്ന് ഇമാം ശാഫിഈ(റ) തറപ്പിച്ചുപറയുകയും ചെയ്തിട്ടുണ്ട്.\nഎന്നാല്, ഇവിടെ മൂന്നാമതായി പരാമര്‍ശിച്ച സ്വുബ്ഹി നിസ്കാരത്തിലെ ഖുനൂതിന്റെ കാര്യത്തിലാണ് സുന്നികള്‍ക്കു കേരളത്തിലെ പുത്തനാശയക്കാരുമായി തര്‍ക്കമുള്ളത്. ഇമാം ശാഫിഈ(റ) സ്വുബ്ഹിന്റെ ഖുനൂത് സുന്നത്താണെന്ന് പറഞ്ഞിട്ടുണ്ടെങ്കില് അതിനു വ്യക്തവും ശക്തവുമായ രേഖകളുണ്ടാവുമെന്നുറപ്പാണ്.\nവിശുദ്ധ ഖുര്‍ആന്റെയും തിരുസുന്നത്തിന്റെയും അടിസ്ഥാനത്തില് ഇമാം ശാഫിഈ (റ) യും മറ്റു ഇമാമുകളും പറഞ്ഞുതന്നത് അംഗീകരിക്കുക മാത്രമാണ് സുന്നികള് ചെയ്യുന്നത്. ഇതിനാണ് തഖ് ലീദ് എന്നു പറയുന്നത്. അതുകൊണ്ടുതന്നെ,ഇമാം ശാഫിഈ(റ)യെ തഖ് ലീദ് ചെയ്യുക എന്നതിന്റെ വിവക്ഷ, ഖുര്‍ആനും ഹദീസും പിന്‍പറ്റുക എന്നതു തന്നെയാണ്. കാരണം ഖുര്‍ആന്റെയും ഹദീസിന്റെയും അടിസ്ഥാനത്തിലാണ് ഓരോ കാര്യവും അവര് പറഞ്ഞിട്ടുള്ളത്. അവര് പറഞ്ഞതിനു വിരുദ്ധമായി ഒരൊറ്റ സ്വഹീഹായ ഹദീസും കാണിച്ചുതരാന് വിമര്‍ശകര്‍ക്ക് സാധ്യമല്ല.അല്‍പജ്ഞാനികളായ വിമര്‍ശകര് ഖുര്‍ആനില്‍നിന്നും ഹദീസില്‍നിന്നും കണ്ടെത്തിയ ജല്‍പനങ്ങളാണ് പുത്തനാശയക്കാരായ പാമരന്‍മാര് പിന്‍പറ്റുന്നത്. അല്ലാതെ, ഖുര്‍ആനും ഹദീസും മനസ്സിലാക്കാനുള്ള കഴിവ് അവര്‍ക്കില്ല. അതുകൊണ്ടാണ് പുത്തനാശയക്കാര്, അല്‍പജ്ഞാനികളായ മൌലവിമാരെയും, സുന്നികള് മഹാന്മാരായ ഇമാമുകളെയും തഖ് ലീദ് ചെയ്യുകയാണെന്ന് പറയുന്നത്.\nഖുര്‍ആനും സുന്നത്തും പിന്‍പറ്റണമെന്നതില് ആര്‍ക്കും തര്‍ക്കമില്ല. പക്ഷേ,എങ്ങനെ പിന്‍പറ്റണമെന്നതാണ് തര്‍ക്കം. ഇമാമുകളുടെ ഗവേഷണത്തെ അടിസ്ഥാനമാക്കിയാണ് ഖുര്‍ആനും ഹദീസും പിന്‍പറ്റേണ്ടതെന്ന് സുന്നികളും, മൌലവിമാരുടെ ജല്‍പനങ്ങളുടെ അടിസ്ഥാനത്തിലാണെന്ന് പുത്തനാശയക്കാരും പറയുന്നു. മഹാന്മാരായ ഇമാമുകള് അഗാധജ്ഞാനമുള്ളവരും ലക്ഷക്കണക്കിനു ഹദീസുകള് മനഃപാഠമുള്ളവരുമായിരുന്നു. ഇമാം ശാഫിഈ(റ)യുടെ ശിഷ്യനായ അഹ്മദ്ബിന് ഹമ്പല്(റ)വിനുതന്നെ പത്തുലക്ഷം ഹദീസുകള് നഃപാഠമുണ്ടായിരുന്നു (തഹ്ദീബുല് കമാല് 1/242, തഹ്ദീബുത്തഹദീബ് 1/46, ദഹബിയുടെ ത്വബഖാതുല് ഹുഫ്ഫാള് 1/189, താരീഖു ദിമശ്ഖ് 5/312).എന്നാല് അഹ്മദ്ബ്നു ഹമ്പല്(റ) നേക്കാള് കൂടുതല് ഹദീസുകള് ലഭിക്കാനുള്ള എല്ലാ സാധ്യതകളും ഇമാം ശാഫിഈ(റ)വിനുണ്ടായിരുന്നു. കാരണം,ഇമാം മാലിക്(റ)വിന്റെ മുവത്വ എന്ന പ്രസിദ്ധ ഹദീസ്ഗ്രന്ഥം പത്താം വയസ്സില്‍തന്നെ മനഃപാഠമാക്കിയ ഇമാം ശാഫിഈ(റ) മദീനയിലെത്തി, ഇമാം മാലിക്(റ)വിന്റെ മദ്ഹബിന്നാധാരമായ ഹദീസുകളത്രയും അദ്ദേഹത്തില്‍നിന്ന് സ്വീകരിച്ചു. പിന്നീട് ഇറാഖിലെത്തിയ ശാഫിഈ(റ) ഇമാം, അബൂഹനീഫ(റ)യുടെ ശിഷ്യനായ മുഹമ്മദ്ബ്നു ഹസന് ശൈബാനിയില്‍നിന്നും ഹനഫീ മദ്ഹബിന്നാധാരമായ ഹദീസുകളത്രയും സ്വീകരിച്ചു. ഇമാം ശാഫി(റ) ഇറാഖിലായിരുന്നപ്പോള് അദ്ദേഹത്തെ വിടാതെ പിന്തുടര്‍ന്നിരുന്ന പ്രധാന ശിഷ്യനായിരുന്നു അഹ്മദ്ബിന് ഹമ്പല്(റ). കര്‍മ്മശാസ്ത്രത്തിലുപരി ഹദീസില് നിപുണനായിരുന്ന അദ്ദേഹവും ഇമാം ശാഫിഈ(റ)യും പരസ്പരം ഹദീസുകള് കൈമാറി. ശാഫിഈമദ്ഹബിന്റെ ഇറാഖിലെ റിപ്പോര്‍ട്ടര്‍മാരില് ഒരാളായിരുന്നു അഹ്മദ്ബിന് ഹമ്പല്(റ). ഇമാം ശാഫിഈ(റ) ഈജിപ്തിലേക്ക് പോയ ശേഷമാണ് അഹ്മദ്ബിന് ഹമ്പല്(റ) പുതിയ ഗവേഷണങ്ങള് തുടങ്ങിയതും തന്റെ മദ്ഹബിനു രൂപം നല്‍കിയതും.ഈജിപ്തിലെത്തിയ ഇമാം ശാഫിഈ(റ)വിന് അവിടെ നിന്ന് ധാരാളം ഹദീസുകള് ലഭിച്ചു. ഉമര്(റ)വിന്റെ ഭരണകാലത്ത് മുസ്ലിംകള് ഈജിപ്ത് കീഴടക്കിയപ്പോള് ഒട്ടേറെ സ്വഹാബികള് അവിടെയെത്തി. പലരും അവിടെ സ്ഥിരതാമസമാക്കി. അവര്‍മുഖേന ധാരാളം ഹദീസുകള് ഈജിപ്തിലെത്തി. ഈജിപ്തില് താമസമാക്കിയ ഇമാം ശാഫി(റ)വിന് ലഭിച്ച ഹദീസുകള് പലതും മറ്റുള്ളവര്‍ക്ക് ലഭിക്കാനുള്ള അവസരമുണ്ടായില്ല.\nഇമാം ശാഫിഈ(റ)ക്കും മറ്റു ഇമാമുകള്‍ക്കും ലഭിച്ച ഹദീസുകളുടെ വളരെ കുറഞ്ഞൊരു ഭാഗം പോലും നമുക്ക് കിട്ടിയിട്ടില്ല. കിട്ടാന് സാധ്യവുമല്ല. തന്നെയുമല്ല,അവര്‍ക്ക് ലഭിച്ച പ്രബലമായ ഹദീസുകള് മ്മിലേക്കെത്തുമ്പോഴേക്ക് ബലഹീനമായിത്തീരുകയും ചെയ്യും. അവര്‍ക്ക് ലഭിച്ച ലക്ഷക്കണക്കിന് ഹദീസുകളാണ് നമുക്ക് നഷ്ടപ്പെട്ടത്. അവയൊക്കെ അവരുടെ ഹൃദയങ്ങളിലായിരുന്നു. രചിക്കപ്പെട്ട ഹദീസ് ഗ്രന്ഥങ്ങള്‍പോലും മുഴുവന് നമുക്ക് ലഭിച്ചിട്ടില്ല. ഇമാം ശാഫിഈ(റ)വിന് മുമ്പുതന്നെ ഹദീസ് ഗ്രന്ഥങ്ങള് രചിക്കപ്പെട്ടിട്ടുണ്ട്. താബിഉകളുടെ കാലത്തുതന്നെ ഹദീസ് ക്രോഡീകരണം നടത്തിയിട്ടുണ്ട്. ആദ്യമായി ഹദീസ് ക്രോഡീകരണം നടത്തിയത് ഹിജ്റ 124ല് മരണപ്പെട്ട ഇമാം ഇബ്നുശിഹാബ് സുഹ്.രിയാണ്.അദ്ദേഹം സ്വഹാബികളില്‍നിന്നും താബിഉകളില്‍നിന്നും നേരിട്ടാണ് ഹദീസുകള് സ്വീകരിച്ചത്. അതുകൊണ്ടുതന്നെ ഈ പ്രഥമ ഹദീസ്ഗ്രന്ഥത്തില് ബലഹീനമായ ഹദീസുകളുണ്ടാവാന് സാധ്യത കുറവാണ്. അന്നത്തെ ഭരണാധികാരിയായ ഉമര്‍ബിന് അബ്ദില് അസീസിന്റെ സഹായത്തോടെ കിട്ടാവുന്ന ഹദീസുകളത്രയും ഇബ്നുശിഹാബ് തന്റെ ഗ്രന്ഥത്തില് ക്രോഡീകരിച്ചിട്ടുണ്ട്. ഇമാം സുയൂത്വി ഇങ്ങനെ പറയുന്നു:”ഉമര്‍ബില് അബ്ദില് അസീസിന്റെ കല്‍പനപ്രകാരം ആദ്യമായി നബിവചനങ്ങളും സ്വഹാബിമാരുടെ വാക്കുകളും ക്രോഡീകരിച്ചത് ഇബ്നുശിഹാബാണ്”(അല്‍ഫിയതുസ്സുയൂത്വി12).എന്നാല്, ഹദീസ് ലോകത്തെ ഏറ്റവും ആധികാരികമായ ഈ ഗ്രന്ഥംപോലും നമുക്ക് നഷ്ടപ്പെട്ടിരിക്കുന്നു. ഇമാമുകള്‍ക്ക് ഈ ഹദീസുകളത്രയും ലഭിക്കുകയും ചെയ്തിട്ടുണ്ട്. അതുകൊണ്ട് ലക്ഷക്കണക്കിന് ഹദീസുകള് മനഃപാഠമാക്കിയ ഇമാമുകള് ഖുര്‍ആന്റെയും ഹദീസുകളുടെയും അടിസ്ഥാനത്തില് പറഞ്ഞ കാര്യങ്ങള് അപ്പടി സ്വീകരിക്കുകയാണ് യഥാര്ഥ പാത.”മുഖംകുത്തി വീണു നടക്കുന്നവനോ,അതല്ല നേര്‍വഴിയില് ചൊവ്വെ നടക്കുന്നവനോ സന്മാര്‍ഗം പ്രാപിച്ചവന്?” (ഖുര്‍ആന് 67/22).\nവിശുദ്ധ ഖുര്‍ആനിലേക്കും തിരുസുന്നത്തിലേക്കുമുള്ള സുന്നികളുടെ ഒരു വഴികാട്ടിയാണ് ഇമാം ശാഫിഈ(റ). അവിടുന്ന് ഒരു കാര്യം പറഞ്ഞിട്ടുണ്ടെങ്കില് അത് ഖുര്‍ആന്റെയും സ്വഹീഹായ ഹദീസിന്റെയും അടിസ്ഥാനത്തില് മാത്രമാണ്. ഒരുപക്ഷേ, ആ ഹദീസ് നമുക്ക് ലഭിക്കണമെന്നില്ല. അല്ലെങ്കില് നമ്മുടെ പക്കലെത്തിയപ്പോഴേക്ക് അത് ബലഹീനമായിട്ടുണ്ടാവും. എന്നിട്ടും ഞാന് പറഞ്ഞതുമാത്രം സ്വീകരിക്കണമെന്ന് അവിടുന്ന് പറഞ്ഞിട്ടില്ല. എന്നാല് പുത്തനാശയക്കാര് പറയുന്നത് ഞങ്ങള് പറയുന്നത് മാത്രമാണ് ശരി,അതുമാത്രമേ സ്വീകരിക്കാവൂ എന്നാണ്. ഇവിടെയാണ് ഇമാമുകളും മൌലവിമാരും തമ്മിലുള്ള വ്യത്യാസം.\nഇമാം ശാഫിഈ(റ) സ്വുബ്ഹിന്റെ ഖൂനൂത് സുന്നത്താണെന്ന് പറഞ്ഞത് വ്യക്തവും ശക്തവുമായ രേഖകളുടെ അടിസ്ഥാനത്തിലാണ്. അദ്ദേഹം പറയുന്നു: നബി(സ്വ) ഖുനൂത് ഓതിയിട്ടുണ്ട്. സ്വുബ്ഹിയിലെ ഖുനൂത് ഒരിക്കലും അവിടന്ന് ഉപേക്ഷിച്ചിട്ടില്ല. ബിഅ്റ് മഊനക്കാര് കൊല്ലപ്പെട്ടപ്പോള് മുശ്.രിക്കുകള്‍ക്കെതിരില് പ്രാര്‍ര്‍ത്ഥിച്ചുകൊണ്ട് പതിനഞ്ച് രാത്രികളില് ഖുനൂത് ഓതി. പിന്നീട് എല്ലാ നിസ്കാരങ്ങളിലുമുള്ള ഖുനൂത് ഉപേക്ഷിച്ചു. എന്നാല്, സ്വുബ്ഹി നിസ്കാരത്തിലെ ഖുനൂത് നബി(സ്വ) ഉപേക്ഷിച്ചതായി ഞാനറിയില്ല. എന്നല്ല, ബിഅ്ര് മഊനക്കാര് കൊല്ലപ്പെടുന്നതിന്റെ മുമ്പും ശേഷവും നബി(സ്വ) സ്വുബ്ഹിയില് ഖുനൂത് ഓതിയിരുന്നുവെന്നാണ് ഞാന് അറിയുന്നത്. നബി(സ്വ)ക്ക് ശേഷം അബൂബക്ര്, ഉമര്, അലി(റ) എന്നിവരൊക്കെ റുകൂഇന് ശേഷമാണ് ഖുനൂത് നിര്‍വ്വഹിച്ചത്. ഉസ്മാന്(റ)ന്റെ ചില ഭരണപ്രദേശങ്ങളിലും ഇങ്ങനെ തന്നെയായിരുന്നു. പിന്നീട് നിസ്കാരത്തിലേക്ക് വൈകിയെത്തുന്നവര്‍ക്ക് ഒരു റക്അത്ത് കിട്ടാന്‍വേണ്ടി ഖുനൂത് റുകൂഇനേക്കാള് മുന്തിക്കപ്പെട്ടു” (അല്‍ഉമ്മ് 7/139).\nഈ പറഞ്ഞതില്‍നിന്നും ഇമാം ശാഫിഈ(റ) സ്വുബ്ഹിയില് ഖുനൂത് സുന്നത്താണെന്ന് പറഞ്ഞത് വ്യക്തമായ രേഖകളുടെ അടിസ്ഥാനത്തിലാണെന്ന് മനസ്സിലാക്കാവുന്നതാണ്. ഇതിനുപുറമെ ഖുനൂതിനെതിരില് മൌലവിമാര് ഉദ്ധരിക്കാറുള്ള സര്‍വ്വരേഖകളും ഇമാം ശാഫി(റ) കാണുകയും പരിശോധിക്കുകയും ചെയ്തിട്ടുണ്ട്. അദ്ദേഹം എഴുതുന്നു:\n“അബൂഹനീഫ(റ) പ്രഭാതത്തിലെ ഖുനൂത് നിരോധിച്ചിരുന്നു. അതാണ് അദ്ദേഹം കൈക്കൊള്ളുന്നത്. അതിനായി നബി(സ്വ)യില് നിന്നും ഹദീസ് ഉദ്ധരിക്കുകയും ചെയ്യുന്നു. ഒരുകൂട്ടം മുശ്രിക്കുകളോട് യുദ്ധം ചെയ്തപ്പോള് അവര്‍ക്കെതിരില് പ്രാര്‍ത്ഥിച്ചുകൊണ്ട് ഒരു മാസക്കാലമല്ലാതെ നബി(സ്വ) ഖുനൂത് ഓതിയിട്ടില്ല. അബൂബക്ര്(റ) മരണംവരെ ഖുനൂതോതിയിട്ടില്ല. ഇബ്നുമസ്ഊദ്(റ) യാത്രയിലും നാട്ടിലും ഖുനൂത്തോതിയില്ല. ഉമര്‍ബിന് ഖത്താബ്(റ) ഖുനൂത്തോതിയില്ല. ഇബ്നുഅബ്ബാസ്(റ) ഖുനൂത്തോതിയില്ല. ഇബ്നു ഉമര്(റ) ഖുനൂത്തോതിയില്ല എന്നൊക്കെ ഉദ്ധരിക്കുന്നു” (അല്‍ഉമ്മ് 7/130).\nഖുനൂതിനെതിരില് വിമര്‍ശകര് ഉദ്ധരിക്കാറുള്ള സര്‍വ്വരേഖകളും ശാഫിഈ(റ) ഇവിടെ ഉദ്ധരിച്ചു കഴിഞ്ഞു. എന്നിട്ടും വിമര്‍ശകര് എപ്പോഴും പറയാറുള്ളത് ഞങ്ങള്‍ക്ക് കിട്ടിയ ഹദീസുകള് ശാഫിഈക്ക് കിട്ടാത്തതുകൊണ്ടാണ് അദ്ദേഹം ഖുനൂത് സുന്നത്താക്കിയതെന്നാണ്. ഇമാം ശാഫിഈ(റ)യെ കൊച്ചാക്കി വലിയവരാകാന് ശ്രമിക്കുകയാണ് വിമര്‍ശകര്. യഥാര്‍ത്ഥത്തില് ഖുനൂതിന്റെ വിഷയത്തില് അനുകൂലവും പ്രതികൂലവുമായി വന്ന സര്‍വ്വഹദീസുകളും ഇമാം ശാഫിഈ(റ) കാണുകകയും പഠനം നടത്തുകയും ചെയ്ത ശേഷമാണ് ഖുനൂത് സുന്നത്താണെന്ന് അവിടുന്ന് പറഞ്ഞതെന്ന വസ്തുത ഈ ഹദീസുകളെക്കുറിച്ച് തന്റെ ഉമ്മില് നടത്തിയ ഗഹനമായ ചര്‍ച്ചയില്‍നിന്നു തന്നെ വ്യക്തമാണ്.\nഇമാം ശാഫിഈ(റ)വിന് സ്വഹീഹായ ഹദീസ് കിട്ടാത്തതുകൊണ്ടാണ് ഖുനൂത് സുന്നത്താണെന്ന് തീരുമാനിച്ചതെന്ന് പറയാറുള്ള വിമര്‍ശകര്‍ക്ക് ഖുനൂതിനെതിരില് സ്വഹീഹായ ഒരൊറ്റ ഹദീസുപോലും കിട്ടിയിട്ടില്ലെന്നതാണ് വാസ്തവം. ഹദീസ് എന്ന പദത്തിനു പല അര്‍ത്ഥങ്ങളുണ്ടെങ്കിലും ഇവിടെ വിവക്ഷിക്കുന്നത് നബി(സ്വ)യുടെ വാക്ക്, പ്രവൃത്തി, മൌനാനുമതി എന്നിവയാണ്. കാരണം ഖുര്‍ആന്, സുന്നത്ത്, ഇജ്മാഅ്, ഖിയാസ് എന്നീ അടിസ്ഥാന തെളിവുകളുടെ കൂട്ടത്തില് ഇതാണ് ഉള്‍പെടുന്നത്. എന്നാല്, ഈ ഗണത്തില്‍പെട്ട വെറും രണ്ട് ഹദീസ് മാത്രമാണ് വിമര്‍ശകരുടെ കൈയിലുള്ളത്. അതിലൊന്ന് വ്യാജവും രണ്ടാമത്തേത് ബലഹീനവുമാണ്.\n“ഉമ്മുസലമ പ്രസ്താവിച്ചു: സ്വുബ്ഹിയില് ഖുനൂത്തോതുന്നതിനെ നബി(സ്വ) നിരോധിച്ചിരിക്കുന്നു” (ഇബ്നുമാജ, ദാറഖുത്നി).\nഖുനൂതിനെതിരില് വിമര്‍ശകര് എപ്പോഴും ഉദ്ധരിക്കാറുള്ള ഈ ഹദീസ് വ്യാജനിര്‍മിതിയാണ്. ഹദീസിന്റെ പരമ്പരയില് കള്ളം പറയുന്ന, ഹദീസ് നിര്‍മ്മിച്ചുപറയുന്ന വ്യക്തിയുണ്ടാകുമ്പോഴാണ് ഹദീസ് വ്യാജമാകുന്നത്. ഹദീസ് ശാസ്ത്രത്തിന്റെ ബാലപാഠമെന്ന നിലയില് പള്ളിദര്‍സുകളില് ഈ വിഷയത്തില് ആദ്യമായി പഠിക്കുന്ന മുഖദിമതു മിശ്കാത്തില്‍പോലും പറയുന്നു:\n“കളവ് ആരോപിക്കപ്പെട്ടവന്റെ ഹദീസിനാണ് വ്യാജം എന്നു പറയുന്നത്”(മുഖദ്ദിമതുമിശ്കാത് 5). ഇമാം ഇബ്നുഹജറില് അസ്ഖലാനി(റ) പറയുന്നു: “നബി)സ്വ)യുടെ ഹദീസ് ഉദ്ധരിക്കുന്നവരില് കളവ് ആരോപിക്കപ്പെടുമ്പോഴാണ് ഹദീസ് വ്യാജമാകുന്നത്” (നുഖ്ബതുല്‍ഫിക്ര് 56).\nഉമ്മുസലമ(റ) പറഞ്ഞതായി മുകളില് ഉദ്ധരിച്ച ഹദീസ് ഈ ഗണത്തില് പെട്ട ഒന്നാണ്. കാരണം,അതിന്റെ പരമ്പരയില്‍പെട്ട അമ്പസതുബിന് അബ്ദില്‍റഹ്മാന് എന്ന വ്യക്തി കള്ളം പറയുന്നവനും ഹദീസ് നിര്‍മ്മിച്ചു പറയുന്നവനുമാണ്. അദ്ദേഹത്തെക്കുറിച്ച് ഇമാമുകള് പറയുന്നു: “അബൂഹാതിം പറഞ്ഞു: അയാള് ഹദീസുകള് നിര്‍മ്മിച്ചിരുന്നു. ഇബ്നുഹിബ്ബാന് പറഞ്ഞു: പലതും നിര്‍മ്മിച്ചുപറയുന്ന വ്യക്തി. അസ്ദി പറഞ്ഞു: പച്ചക്കള്ളന്” (തഹ്ദീബുല് കമാല് 14/436,തഹ്ദീബുത്തഹ്ദീബ് 4/488). അതിനാല് ഖുനൂതിനെതിരില് ഉമ്മുസലമ പറഞ്ഞതായി സാധാരണ ഉദ്ധരിക്കുന്ന ഈ ഹദീസ് വ്യാജംതന്നെയാണ്. തൊട്ടതിനൊക്കെ സ്വഹീഹായ ഹദീസുണ്ടോ എന്ന് ചോദിക്കുന്ന വിമര്‍ശകര് ഈ വ്യാജ നിര്‍മ്മിത ഹദീസ് തെളിവായി സ്വീകരിക്കുന്നത് തികച്ചും വിരോധാഭാസമാണ്.\nവ്യാജനിര്‍മ്മിത ഹദീസ് ഒരുനിലക്കും തെളിവായി ഉദ്ധരിക്കാന് പാടില്ല. കാരണം അത് ഹറാമാണ്. ചതിയാണ്. വഞ്ചനയാണ്. ഹിജ്റ 642ല് മരണപ്പെട്ട പ്രസിദ്ധ ഹദീസ് ശാസ്ത്ര പണ്ഡിതന് ഇബ്നുസ്വലാഹ് പറയുന്നത് കാണുക:\n“ബലഹീനമായ ഹദീസുകളില് വെച്ച് ഏറ്റവും വിനാശകരമാണ് വ്യാജ ഹദീസ്. അതിന്റെ അവസ്ഥ അറിയുന്ന ഒരാള്‍ക്കും അത് വ്യാജമാണെന്ന് പറയാതെ യാതൊരു അര്‍ത്ഥത്തിലും ഉദ്ധരിക്കുന്നത് അനുവദനീയമല്ല” (മുഖദ്ദിമതു ഇബ്നുസ്സലാഹ് 47).\nവിമര്‍ശകര്‍ക്ക് സ്വീകാര്യനായ ഇബ്നു തൈമിയ്യ പോലും പറയുന്നതു കാണുക:”ദീനില് ചതിയും വഞ്ചനയും നടത്തുന്നതിന്റെ ഒരുദാഹരണം നബി(സ്വ)യുടെ പേരില് വ്യാജനിര്‍മ്മിത ഹദീസുകള് ഉദ്ധരിക്കുക എന്നതാണ്” (മജ്മൂഉല് ഫതാവാ 28/84).\nഖുനൂതിനെതിരില് വിമര്‍ശകരുടെ കയ്യില് സ്വഹീഹായ ഹദീസ് (നബിവചനം) ഒന്നുപോലുമില്ല എന്നതിന്റെ തെളിവാണ് ഇതുപോലുള്ള വ്യാജനിര്‍മ്മിത ഹദീസ് ഉദ്ധരിച്ച് സാധാരണ വിശ്വാസികളെ വഞ്ചിക്കുന്നത്. വ്യാജ ഹദീസുകളുദ്ധരിച്ച് ദീനില്‍ചതിയും വഞ്ചനയും നടത്തുന്നത് സത്യവിശ്വാസികള്‍ക്ക് യോജിച്ചതല്ല. ഇങ്ങനെ ചതിയും വഞ്ചനയും നടത്തുന്നവരെ തഖ്.ലീദ് ചെയ്യുന്ന പാമരരുടെ അവസ്ഥ ഏറെ ദയനീയം തന്നെ.\nഅബൂമാലികില് അശ്ജഇയുടെ ഹദീസ്:\nഅബൂമാലികില് അശ്ജഇ ഉദ്ധരിക്കുന്നു: “ഞാന് എന്റെ പിതാവിനോടു ചോദിച്ചു: പ്രിയ പിതാവെ,താങ്കള് റസൂലുല്ലാഹി(സ്വ)യുടെ പിന്നിലും അബൂബക്കര്, ഉമര്, ഉസ്മാന് എന്നിവരുടെ പിന്നിലും, ഇവിടെ കൂഫയില്‍വെച്ച് അഞ്ചുവര്‍ഷത്തോളം അലിയ്യുബ്നു അബീത്വാലിബിന്റെ പിന്നിലും നിസ്കരിച്ചിട്ടുണ്ട്. അവര് ഖുനൂത് ഓതാറുണ്ടായിരുന്നോ? അദ്ദേഹം പറഞ്ഞു: മകനേ, അതു പുതിയ കാര്യമാണ്”.\nനബി(സ്വ) സ്വുബ്ഹിയിലെ ഖുനൂത് നിരോധിച്ചുവെന്ന് ഉമ്മുസലമ(റ) പറഞ്ഞതായി ഉദ്ധരിക്കപ്പെടുന്ന വ്യാജഹദീസ് കഴിഞ്ഞാല് പിന്നെ വിമര്ശകരുടെ കയ്യില് ഖുനൂതിനെതിരെയുള്ള ഒരേയൊരു ഹദീസാണിത്. തിര്‍മുദി, നസാഇ, ഇബ്നുമാജ, അഹ്മദ്, ബൈഹഖി എന്നിവരൊക്കെ ഈ ഹദീസ് ഉദ്ധരിച്ചിട്ടുണ്ട്. പക്ഷേ, അധിക റിപ്പോര്‍ട്ടുകളിലും ‘സ്വുബ്ഹി’ എന്ന പരാമര്‍ശം തന്നെയില്ല. മാത്രമല്ല, ഇത് ഒറ്റപ്പെട്ട ഒരു ഹദീസാണ്. കാരണം, എല്ലാവരും ഈ ഹദീസ് ഉദ്ധരിച്ചിരിക്കുന്നത് അബൂമാലികില് അശ്ജഇ മുഖേന മാത്രമാണ്. അദ്ദേഹമാകട്ടെ വേണ്ടത്ര പ്രബലനുമല്ല. മറ്റുവഴികളിലൂടെ ഈ ഹദീസ് ഉദ്ധരിക്കപ്പെട്ടിട്ടുമില്ല.\nഹിജ്റ 306ല് മരണപ്പെട്ട ഹദീസ് പണ്ഡിതന് ഹാഫിള് അബൂജഅ്ഫര് മുഹമ്മദ്ബിന് അംറ് അല്‍ഉവൈലി(റ) ഹദീസ് പരമ്പരകളിലെ ബലഹീനരെ മാത്രം പറയുന്ന ‘ളുഅ്ഫാഅ്’(ബലഹീനര്) എന്ന പേരില് ഒരു കിതാബ് രചിച്ചിട്ടുണ്ട്. ഈ ഗ്രന്ഥം ഏറെ പ്രസിദ്ധവും ആധികാരികവുമാണ്. ഇമാം ഇബ്നുസ്സലാഹ് പറയുന്നു:\n“ഹദീസ് നിവേദകരായ സത്യസന്ധരെയും ബലഹീനരെയും അറിയുക എന്നത് ഏറെ പ്രധാനപ്പെട്ടതും ഗൌരവമേറിയതുമാണ്. കാരണം, ഹദീസിന്റെ ബലവും ബലഹീനതയും തിരിച്ചറിയാനുള്ള ചവിട്ടുപടിയാണത്. ഹദീസ് പണ്ഡിതര്‍ക്ക് ഈ വിഷയത്തില് ഒരുപാട് ഗ്രന്ഥങ്ങളുണ്ട്. ചിലത് ബലഹീനരെ മാത്രം പറയുന്ന ഗ്രന്ഥങ്ങളാണ്. ബുഖാരിയുടെ ‘ളുഅ്ഫാഅ്’, നസാഇയുടെ’ളുഅ്ഫാഅ്’, ഉഖൈലിയുടെ ‘ളുഅ്ഫാഅ്’ എന്നീ ഗ്രന്ഥങ്ങള്‍പോലെ” (മുഖദ്ദിമതു ഇബ്നുസ്സലാഹ്193).\nഎന്നാല് ഹദീസ് നിവേദകരിലെ ബലഹീനരെ അറിയുന്നതില് ഇത്രയും ആധികാരികമായ ഉഖൈലിയുടെ ഈ ഗ്രന്ഥത്തില് 598 നമ്പറില് പരാമര്‍ശിച്ചിരിക്കുന്നത് ഈ ഹദീസ് ഉദ്ധരിച്ച അബൂമാലികില് അശ്ജഇയെയാണ് (ഉഖൈലി ‘ളുഅ്ഫാഅ്’ 2/192). മാത്രമല്ല, അബൂമാലികില് അശ്ജി ബലഹീനനല്ലെങ്കില്‍പോലും ഈ ഹദീസ് സാധുവല്ല. ഹദീസിന്റെ മത്നിനു തന്നെ ചില ന്യൂനതകളുണ്ട്. കാരണം ഈ ഹദീസിന്റെ മത്ന് സൂചിപ്പിക്കുന്നത് നബി(സ്വ) ഖുനൂത് നിര്‍ത്തിവെച്ചു എന്നല്ല, തീരെ ഓതിയിട്ടില്ല എന്നാണ്. ഇങ്ങനെ ഒരു മത്ന് ഒരു റിപ്പോര്‍ട്ടിലും വന്നിട്ടില്ലെന്ന് മാത്രമല്ല, ഇതിനുവിരുദ്ധമായി, അഥവാ നബി(സ്വ) ഖുനൂത് ഓതിയതായി പ്രബലമായ ധാരാളം ഹദീസുകളില് വന്നിട്ടുണ്ട്. അതിനാല് ഖുനൂതിന്റെ വിഷയത്തില് അബൂമാലികില് അശ്ജഇ ഉദ്ധരിച്ച ഈ ഹദീസ് ഒരു നിലക്കും സ്വീകാര്യമല്ല. ഇമാം ഉഖൈലിതന്നെ ഇക്കാര്യം വ്യക്തമാക്കിയിട്ടുണ്ട്. ഇമാം ദഹബിയും ഇക്കാര്യം ഉദ്ധരിക്കുന്നു:\n“ഉഖൈലി പറഞ്ഞു: ഖുനൂതില് അദ്ദേഹത്തിന്റെ ഹദീസ് പിന്തുടരപ്പെടുന്നതല്ല”(മീസാനുല് ഇഅ്തിദാല് 3/180, സിയറു അഅ്ലാമിന്നുബലാഅ് 6/389).\nചുരുക്കത്തില്, വേണ്ടത്ര പ്രബലനല്ലാത്ത അബൂമാലികില് അശ്ജഇ ഉദ്ധരിച്ച ഈ ഹദീസ് തികച്ചും ഒറ്റപ്പെട്ടതും മറ്റു പ്രബലമായ ധാരാളം ഹദീസുകള്‍ക്ക് വിരുദ്ധവുമാണ്. അതുകൊണ്ടുതന്നെ ഈ ഹദീസ് ‘ശാദ്ദ്’എന്ന ഗണത്തിലാണ് പെടുക. ഇമാം ഇബ്നുസ്വലാഹ് പറയുന്നു:\n“ഒരു കാര്യം ഒരാള്‍മാത്രം ഉദ്ധരിച്ചതാണെങ്കില് അതേക്കുറിച്ച് ചിന്തിക്കേണ്ടതുണ്ട്. അദ്ദേഹം ഉദ്ധരിച്ച ഹദീസ് അദ്ദേഹത്തേക്കാള് മനഃപാഠവും കൃത്യതയുമുള്ളവര് ഉദ്ധരിച്ചതിനു വിരുദ്ധമാണെങ്കില് അതു തള്ളപ്പെടേണ്ടുന്ന ശാദ്ദായ ഹദീസാണ്” (മുഖദ്ദിമതു ഇബനിസ്വലാഹ് 31). ശാദ്ദായ ഹദീസ് ബലഹീനമാണ്. കാരണം, ഒരു ഹദീസ് സ്വഹീഹാകണമെങ്കില് ശാദ്ദ് ആകാതിരിക്കുക കൂടി വേണം. സ്വഹീഹായ ഹദീസ് എന്താണെന്നറിയുന്ന ആര്‍ക്കും ഇക്കാര്യത്തില് സംശയമുണ്ടാവില്ല. കാരണം,സ്വഹീഹായ ഹദീസിന്റെ നിര്‍വചനത്തില് തന്നെ സര്‍വ്വപണ്ഡിതരും ഈ വസ്തുത ഉള്‍പ്പെടുത്തിയിട്ടുണ്ട്.ആകയാല്, ഖുനൂതിന്റെ വിഷയത്തില് അബൂമാലികില് അശ്ജഇ ഉദ്ധരിച്ച ഈ ഹദീസ് തികച്ചും ബലഹീനമാണ്. എന്നാല് ചിലര് ഈ ഹദീസിനെ കുറിച്ചു ഹസനാണെന്ന് പറഞ്ഞത് പരമ്പര മാത്രം പരിഗണിച്ചാണ്. ഇമാം തുര്‍മുദി ഈ ഹദീസിനെ കുറിച്ചു ഹസന് സഹീഹ് എന്ന് പറഞ്ഞതിന്റെ വിവക്ഷ അവ്യക്തവുമാണ്. കാരണം,ഇമാം തുര്‍മുദിയുടെ ഈ പ്രയോഗത്തെ സംബന്ധിച്ചു പണ്ഡിതര്‍ക്കിടയില് ഒരുപാട് തര്‍ക്കങ്ങളുണ്ട് (ഇബ്നുറജബ്,ശറഹുഇലലു തുര്‍മുദി: 124 നോക്കുക). ബുഖാരി മുസ്‌ലിം ഉദ്ധരിച്ച ഹദീസുകള്‍പോലും പലപ്പോഴും ബലഹീനമാണെന്ന് പറഞ്ഞു തള്ളുന്ന വിമര്‍ശകര് ഈ ഹദീസിനെ പ്രമാണമാക്കുന്നത് തികച്ചും വിരോധാഭാസമാണ്.\nഈ ഹദീസ് ഉദ്ധരിച്ച ഉടനെ ഇമാം ബൈഹഖി തന്നെ പറയുന്നതു കാണുക:”ത്വാരിഖ്ബ്നു അശീമില് അശ്ജഇ (അബൂമാലികില് അശ്ജഇയുടെ പിതാവ്) താന് തുടര്‍ന്ന് നിസ്കരിച്ചവരില് നിന്നും ഖുനൂത് മനഃപാഠമാക്കിയില്ല. അതുകൊണ്ട് ഖുനൂത് പുതിയ കാര്യമാണെന്ന് അയാള് അഭിപ്രായപ്പെട്ടു. മറ്റുള്ളവര് അത് മനഃപാഠമാക്കിയിട്ടുണ്ട്. അതിനാല് അയാളുടെ വിധിക്ക് പ്രസക്തിയില്ല” (ബൈഹഖി, സുനനുല് കുബ്റാ: 3/58).\nഅബൂമാലികില് അശ്ജഇയുടെ പിതാവ് സ്വഹാബിയാണോ എന്ന കാര്യത്തിലും ചിലര് സംശയം പ്രകടിപ്പിച്ചിട്ടുണ്ട്. അദ്ദേഹം നബി(സ്വ)യില് നിന്നും ഹദീസ് കേട്ടിട്ടില്ലെന്ന് അദ്ദേഹത്തിന്റെ ചില മക്കള് പറഞ്ഞതായി ഉദ്ധരിക്കപ്പെടുന്നു. എങ്കിലും അദ്ദേഹം സ്വഹാബിയാണെന്നതു തന്നെയാണ് പ്രബലമായ അഭിപ്രായം (ഇബ്നുഹജര്‍അസ്ഖലാനി, അല്‍ഇസ്വാബ 2/219).\nസ്വഹാബികള് ഖുനൂത് ഉപേക്ഷിച്ചത്\nചില സ്വഹാബികള് ചിലപ്പോള് ഖുനൂത് ഉപേക്ഷിച്ചതായി ചില ഉദ്ധരണങ്ങളില് കാണാം.അംറ്ബ്നുല് മൈമൂന് ഉദ്ധരിക്കുന്നു: ഉമര്‍ബിനുല് ഖത്താബ് പ്രഭാതത്തില് ഖുനൂത് ഓതിയില്ല (ബൈഹഖി,ത്വബ്റാനി). എന്നാല് ഇങ്ങനെയുള്ള ഉദ്ധരണങ്ങള്‍ക്കുശേഷം ഇമാം ബൈഹഖിതന്നെ പറയുന്നു:”നബി(സ്വ)യും ശേഷം ഖുലഫാഉകളും ഖുനൂത് ഓതിയതായി ഖുനൂതിന്റെ അധ്യായത്തില് ഉദ്ധരിച്ചിട്ടുണ്ട്. ഉമര്(റ) സ്വുബ്ഹി നിസ്കാരത്തില് ഖുനൂത് ഓതാറുണ്ടായിരുന്നുവെന്ന് പ്രബലമായ പല വഴികളിലൂടെയും വന്നത് പ്രസിദ്ധമാണ്. ഇനി മറന്നോ മനഃപൂര്‍വ്വമോ അവര് വല്ലപ്പോഴും ഉപേക്ഷിച്ചിട്ടുണ്ടെങ്കില് അത് ഖുനൂത് നിര്‍ബന്ധമില്ല എന്നതിനു തെളിവാണ്” (സുനനുല്‍കുബ്റാ 3/310). “ചില സ്വഹാബികള് ചില സുന്നത്തുകളെ ഓര്‍ക്കാതിരിക്കുകയോ അശ്രദ്ധരാവുകയോ ചെയ്തതുകൊണ്ട് അതു സ്വീകരിക്കുകയും മനഃപാഠമാക്കുകയും ചെയ്തവര് ഉദ്ധരിച്ച ഹദീസുകള്‍ക്ക് ഒരു പോറലും ഏല്‍ക്കുകയില്ല” (സുനല്‍കുബ്റാ 3/56).തന്നെയുമല്ല, ബുഖാരി മുസ്‌ലിം അടക്കം ഉദ്ധരിച്ച പ്രബലമായ ഹദീസുകള് സ്വുബ്ഹിന്റെ ഖുനൂത് സ്ഥിരീകരിക്കുന്നുണ്ട്. ഹദീസുകളില്‍നിന്നും മതവിധികള് കണ്ടെത്തുന്നതിന്റെ നിദാന ശാസ്ത്രമനുസരിച്ച് ഒരു കാര്യത്തില് നിഷേധിക്കുന്നവരുടെ വാക്ക് തള്ളുകയും സ്ഥിരീകരിക്കുന്നവരുടെത് സ്വീകരിക്കുകയുമാണ് വേണ്ടത്. ഇമാം നവവി(റ) പറയുന്നു:”ഖുനൂതിനെ സ്വീകരിക്കുന്നവര്‍ക്കാണ് കൂടുതല് അറിവ്. അവര് കൂടുതലാണുതാനും. അതുകൊണ്ട് അവരെ മുന്തിക്കല് നിര്‍ബന്ധമാണ്” (ശറഹുല്‍മുഹദ്ദബ് 3/504).\nസ്വുബ്ഹിന്റെ ഖുനൂത് ഖുര്‍ആനില്\nപ്രബലമായ ധാരാളം ഹദീസുകള്‍കൊണ്ട് സ്ഥിരപ്പെട്ട സ്വുബ്ഹി നിസ്കാരത്തിലെ ഖുനൂത് വിശുദ്ധഖുര്‍ആന് തന്നെ സ്ഥിരീകരിക്കുന്നു. സൂറതുല്‍ബഖറയിലെ 238ാമത്തെ സൂക്തത്തിലെ وَقُومُوا لِلّهِ قَانِتِينْ ‘നിങ്ങള് ഖുനൂത് നിര്‍വ്വഹിച്ച് നിസ്കരിക്കുക’ എന്ന വാക്യംകൊണ്ട് വിവക്ഷിക്കുന്നത് സ്വുബ്ഹി നിസ്കാരത്തിലെ ഖുനൂതാണ്. ആധികാരിക ഖുര്‍ആന് വ്യാഖ്യാതാവ് ഇബ്നുജരീര് ത്വബ.രി (മരണം ഹി. 310) തന്റെ തഫ്സീറില് പ്രബലമായ പരമ്പരയോടുകൂടി ഉദ്ധരിക്കുന്നതു കാണുക:”അബൂറജാഅ് ഉദ്ധരിക്കുന്നു: ഞാന് ബസ്വറയിലെ പള്ളിയില്‍വെച്ച് ഇബ്നുഅബ്ബാസിനോടൊപ്പം സ്വുബ്ഹി നിസ്കരിച്ചു. അപ്പോള് റുകൂഇന് മുമ്പ് അദ്ദേഹം ഖുനൂത് ഓതുകയും അല്ലാഹു പറഞ്ഞ ‘നിങ്ങള് ഖുനൂതോതി നിസ്കരിക്കുക’ എന്ന വാക്യംകൊണ്ട് വിവക്ഷിക്കുന്നത് ഈ മഹത്തായ നിസ്കാരമാണെന്ന് പറയുകയും ചെയ്തു” (2/333).\nഈ ഖുര്‍ആന് സൂക്തത്തിനു വേറെയും വ്യാഖ്യാനങ്ങള് നല്‍കപ്പെട്ടിട്ടുണ്ടെങ്കിലും ഈ വ്യാഖ്യാനവും ഏറെ പ്രസക്തവും ആധികാരികവുമാണ്. കാരണം ഖുര്‍ആന് വ്യാഖ്യാതാക്കളുടെ തലവന് അഥവാ റഈസുല് മുഫസ്സിരീന് എന്ന അപരനാമമുള്ള സ്വഹാബിവര്യന് ഇബ്നു അബ്ബാസാ(റ)ണ് ഈ വ്യാഖ്യാനം നല്‍കിയത്. ഒരിക്കല് നബി(സ്വ) ഇബ്നു അബ്ബാസിനുവേണ്ടി പ്രാര്‍ത്ഥിക്കുകയുണ്ടായി.”അല്ലാഹുവേ,ഈ ആള്‍ക്ക് ദീനില് അഗാധജ്ഞാനം നല്‍കുകയും ഖുര്‍ആന് വ്യാഖ്യാനം പഠിപ്പിക്കുകയും ചെയ്യേണമേ” (ബുഖാരി, മുസ്‌ലിം).\nതന്നെയുമല്ല,തികച്ചും ശക്തവും പ്രബലവുമായ പരമ്പരയിലൂടെയാണ് ഇബ്നു അബ്ബാസില് നിന്നും ഇത് ഉദ്ധരിച്ചിരിക്കുന്നത്. അതുകൊണ്ടുതന്നെ ഈ വ്യാഖ്യാനം ഒരിക്കലും ഒരുനിലക്കും അവഗണിച്ചുതള്ളാന് പറ്റിയതല്ല. ഈ സൂക്തത്തിനു നല്‍കപ്പെട്ട മറ്റു വ്യാഖ്യാനങ്ങള് ഈ ആശയത്തിന് വിരുദ്ധമല്ല. അതുകൊണ്ടുതന്നെ ഇതിനോടൊപ്പം അവയും കൂടി വിവക്ഷിക്കുന്നതിനും യാതൊരു തടസ്സവുമില്ല.ഇബ്നു അബ്ബാസ്(റ) വിശുദ്ധ ഖുര്‍ആന് സൂക്തങ്ങള്‍ക്ക് ഒരിക്കലും സ്വന്തം വ്യാഖ്യാനം നല്‍കുകയില്ല. അദ്ദേഹം തന്നെ ഉദ്ധരിക്കുന്ന ഹദീസ് കാണുക:ഇബ്നു അബ്ബാസ്(റ) ഉദ്ധരിക്കുന്നു: നബി(സ്വ) പറഞ്ഞു: ആരെങ്കിലും ഖുര്‍ആനിനു സ്വന്തം വ്യാഖ്യാനം നല്‍കിയാല്, അവന് നരകത്തില് ഇരിപ്പിടം ഉറപ്പിച്ചു കൊള്ളട്ടെ (തുര്‍മുദി)\nഖുനൂത് സ്ഥിരീകരിക്കുന്ന ഹദീസുകള്\nനിരവധിലക്ഷം ഹദീസുകള് മനഃപാഠമുള്ള ഇമാം ശാഫിഈ(റ) സ്വുബ്ഹിയിലെ ഖുനൂത് നബി(സ്വ) ഓതിയതായി സ്ഥിരപ്പെട്ടിട്ടുണ്ടെന്ന് പറഞ്ഞാല് അതുതന്നെ സുന്നികള്‍ക്ക് മതിയായ രേഖയാണ്. കാരണം,സ്വഹീഹായ ഹദീസിന്റെ അടിസ്ഥാനത്തില് സ്ഥിരപ്പെട്ടാല് മാത്രമേ ഇമാം ശാഫിഈ(റ) അങ്ങനെ പറയുകയുള്ളൂവെന്നും വിമര്‍ശകരെപ്പോലെ വ്യാജവും ദുര്‍ബലവുമായ ഹദീസുകള് പ്രമാണമാക്കുകയില്ലെന്നും ഉറപ്പാണല്ലോ. ശാഫി ഇമാമിന് ലഭിച്ച ഹദീസുകളുടെ ചെറിയൊരംശംപോലും വിമര്‍ശകര്‍ക്ക് കിട്ടിയിട്ടില്ലെന്നും കിട്ടാന് സാധ്യമല്ലെന്നും ഉറപ്പാണ്. മാത്രവുമല്ല, ഇമാം ശാഫിഈ(റ)ക്ക് കിട്ടിയ പ്രബലമായ ഹദീസുകള് നമ്മുടെ കൈയിലെത്തുമ്പോഴേക്ക് ബലഹീനമായേക്കാം. കാരണം,പ്രബലമായ ഹദീസുകള് പിന്നീട് ബലഹീനന്‍മാര് ഉദ്ധരിക്കുമ്പോള് ബലഹീനമായിത്തീരുന്നു. അതുകൊണ്ടുതന്നെ, ഇമാം ശാഫിഈ(റ) സ്വുബ്ഹിയിലെ ഖുനൂത് സുന്നത്താണെന്ന് പറഞ്ഞാല് സുന്നികളെ സംബന്ധിച്ചിടത്തോളം വേറെ തെളിവ് അന്വേഷിക്കേണ്ടതില്ല. എങ്കിലും പറയട്ടെ, ഖുനൂതിന്റെ വിഷയത്തില് സ്വഹീഹായ ഹദീസുകളില് ചിലതുമാത്രം കൊടുക്കുന്നു.\n“അനസ്(റ)നോട് സ്വുബ്ഹിയിലെ ഖുനൂതിനെ സംബന്ധിച്ച് ചോദിക്കപ്പെട്ടു. അപ്പോള് പറഞ്ഞു: റുകൂഇനു മുമ്പും ശേഷവും ഞങ്ങള് ഖുനൂത്തോതാറുണ്ടായിരുന്നു.” (ഇബ്നുമാജ: 1/374)\nഇബ്നുമാജ ഉദ്ധരിച്ച ഈ ഹദീസ് ഏറെ പ്രബലവും അതിന്റെ പരമ്പരയിലുള്ളവര് മുഴുവനും ബുഖാരിയുടെയും മുസ്ലിമിന്റെയും നിവേദകര് മാത്രവുമാണ്. ഈ ഹദീസില് അനസി(റ)നോട് ചോദിക്കുന്നതുതന്നെ സ്വുബ്ഹിന്റെ ഖുനൂതിനെക്കുറിച്ച് മാത്രമാണ്, നാസിലത്തിന്റെ (വിപത്തിന്റെ) ഖുനൂതിനെ കുറിച്ചല്ല. അതുകൊണ്ടുതന്നെ മറുപടിയും സ്വുബ്ഹിന്റെ ഖുനൂതിനെക്കുറിച്ചാകാനേ നിര്‍വാഹമുള്ളൂ. നാസിലത്തിന്റെ ഖുനൂത് സ്വുബ്ഹിയില് മാത്രമല്ല, എല്ലാ നിസ്കാരങ്ങളിലും നിര്‍വഹിക്കപ്പെടേണ്ടതുമാണ്. അതിനാല്, ഈ ഹദീസില് പറഞ്ഞ ഖുനൂത് സ്വുബ്ഹിന്റെ ഖുനൂത് തന്നെയാണ്. നിര്‍ത്തിവെച്ചുവെന്നോ ഒരു മാസക്കാലമെന്നോ യാതൊരു സൂചനയും ഈ ഹദീസിലില്ല. എന്നല്ല, പല പണ്ഡിതരുടെയും വീക്ഷണമനുസരിച്ച് നബി(സ്വ)യുടെ കാലത്ത് സ്വഹാബികള് സ്ഥിരമായി ഖുനൂത് ഓതിയിരുന്നുവെന്ന് ഹദീസില് പ്രയോഗിച്ച പദങ്ങളില് നിന്നു മനസ്സിലാക്കാവുന്നതാണ്. കാരണം, അനസ്(റ) പറഞ്ഞത് كنا نقنت ഇത് സ്ഥിരമായി ചെയ്തു എന്നാണ് സൂചിപ്പിക്കുകയെന്ന് ഒട്ടേറെ പണ്ഡിതന്‍മാര് പറയുന്നത് കാണുക: “കാന എന്ന പദം സ്ഥിരമായി എന്ന് സൂചിപ്പിക്കുന്നു” (മുല്ലാ അലിയ്യുല് ഖാരി, മിര്‍ഖാത:് 2/65, ആലൂസി, റൂഹുല് മആനി: 5/601, അയ്നി, ഉംദതുല് ഖാരി: 6/48, മുനാവി, ഫൈളുല് ഖദീര്: 5/135).\nതന്നെയുമല്ല كنا نقنت (കുന്നാ നക്നുതു) എന്ന പദം സ്വഹാബിമാര് മുഴുവനും നബി(സ്വ)യുടെ കാലത്ത് നബി(സ്വ)യുടെ അറിവോടെ ഖുനൂത് ഓതിയിരുന്നു എന്നാണ് സൂചിപ്പിക്കുന്നത്. ഇമാം ഇബ്നുല് അസീര് (മരണം ഹി. 606) പറയുന്നത് കാണുക:\n“ശറഇന്റെ വിധികള് വിവരിച്ചുകൊണ്ട് ഒരു സ്വഹാബി ‘ഞങ്ങള് അങ്ങനെ ചെയ്തിരുന്നു’ എന്ന് പറഞ്ഞാല് അതില് നിന്നും വ്യക്തമാകുന്നത് നബി(സ്വ) അറിയുകയും അവിടന്ന് എതിര്‍ക്കുകയും ചെയ്യാത്ത വിധം എല്ലാ സ്വഹാബിമാരും ചെയ്തിരുന്നുവെന്നാണ്” (ഇബ്നുല് അസിര്, ജാമിഉല് ഉസൂല്: 1/95).\n“ബറാഉ ബിനു ആസിബ്(റ) ഉദ്ധരിക്കുന്നു. തീര്‍ച്ചയായും നബി(സ്വ) സ്വുബ്ഹിയില് ഖുനൂത് ഓതാറുണ്ടായിരുന്നു” (ദാരിമി 1/275).\nഇമാം ദാരിമി റിപ്പോര്‍ട്ട് ചെയ്ത ഈ ഹദീസും ഏറെ പ്രബലം തന്നെ. ഇതിന്റെ പരമ്പരയിലുള്ളവരും ബുഖാരിമുസ്ലിമിന്റെ നിവേദകര് തന്നെയാണ്. ഈ ഹദീസിലും സ്വുബ്ഹിന്റെ ഖുനൂതിനെ കുറിച്ച് മാത്രമാണ് പരാമര്‍ശിക്കുന്നത്. മുസ്ലിം സമൂഹത്തിനു പൊതുവായ എന്തെങ്കിലും വിപത്തുണ്ടാകുമ്പോള് മാത്രം എല്ലാ നിസ്കാരങ്ങളിലും ഒരുപോലെ നിര്‍വഹിക്കുന്ന നാസിലത്തിന്റെ ഖുനൂതാണിതെന്നതിലേക്ക് യാതൊരു സൂചനയും ഈ ഹദീസിലില്ല. നാസിലത്തിന്റെ ഖുനൂതിനെക്കുറിച്ച് പരാമര്‍ശിക്കുന്ന ധാരാളം ഹദീസുകള് വേറെയുണ്ട്. നിര്‍ത്തിവെച്ചുവെന്നോ ഒരു മാസക്കാലമെന്നോ സൂചിപ്പിക്കുന്ന യാതൊരു പദവും ഈ ഹദീസിലില്ല. അതുകൊണ്ടുതന്നെ അങ്ങനെ പരിമിതിപ്പെടുത്തുന്നതിന് യാതൊരു ന്യായവുമില്ല. തന്നെയുമല്ല, ഈ ഹദീസിലും ‘കാന’ (كان) എന്ന പദമാണ് പ്രയോഗിച്ചിരിക്കുന്നത്. ഈ പദം സ്ഥിരമായി ചെയ്തു എന്ന ആശയം ദ്യോതിപ്പിക്കുമെന്ന് ഒട്ടേറെ പ്രഗത്ഭ പണ്ഡിതന്‍മാര് പറഞ്ഞതായി മുമ്പ് സൂചിപ്പിക്കുകയും ചെയ്തു.\n“അനസ്(റ)നോട് ചോദിക്കപ്പെട്ടു. നബി(സ്വ) സ്വുബ്ഹിയില് ഖുനൂത് ഓതിയിരുന്നോ? അനസ്(റ) പറഞ്ഞു: അതെ. അപ്പോള് ചോദിക്കപ്പെട്ടു: റുകൂഇന് മുമ്പായിരുന്നോ? അനസ് പറഞ്ഞു: റുകൂഇന് ശേഷം അല്‍പ്പം” (ബുഖാരി, മുസ്‌ലിം)\nഈ ഹദീസില് അനസ്(റ)നോട് ചോദിക്കുന്നത് തന്നെ സ്വുബ്ഹി നിസ്കാരത്തിലെ ഖുനൂതിനെ കുറിച്ചാണ്. വിപത്തുണ്ടാകുമ്പോള് സ്വുബ്ഹിയില് മാത്രമല്ല എല്ലാ നിസ്കാരങ്ങളിലും ഒരുപോലെ നിര്‍വഹിക്കപ്പെടുന്ന നാസിലത്തിന്റെ ഖുനൂതിനെ കുറിച്ചല്ല. അങ്ങനെ ഒരുസൂചന പോലും ഈ ഹദീസിലില്ല. അങ്ങനെയാണെങ്കില് സ്വുബ്ഹി എന്ന് പ്രത്യേകം എടുത്തു പറയേണ്ട കാര്യവുമില്ല. അതുകൊണ്ടുതന്നെ അനസ്(റ)ന്റെ ഉത്തരവും സ്വുബ്ഹിന്റെ ഖുനൂതിനെ കുറിച്ചാണെന്ന് മനസ്സിലാക്കുന്നതാണ് ന്യായം. അനസ്(റ)ന്റെ ഉത്തരവും വളരെ വ്യക്തമാണ്. അഥവാ സ്വുബ്ഹിന്റെ ഖുനൂത് റുകൂഇനു സേഷമാണ് നിര്‍വിക്കേണ്ടതെന്നും അത് കൂടുതല് നീട്ടി ഓതാതെ അല്‍പ്പം മാത്രം ഓതിയാല് മതിയെന്നും ഉത്തരത്തില് നിന്നും അര്‍ത്ഥശങ്കക്കിടമില്ലാത്ത വിധം വളരെ വ്യക്തമാണ്. വളച്ചുകെട്ടില്ലാതെ, ഹദീസിന്റെ നേര്‍ക്കുനേര് അര്‍ത്ഥമാണിത്. എന്നാല്, ഇങ്ങനെ നേര്‍ക്കുനേര് അര്‍ത്ഥം വെച്ചാല് മൌലവിമാര്‍ക്ക് പിടിച്ചുനില്‍ക്കാനാവില്ല. അതുകൊണ്ടുതന്നെ ഈ ഹദീസിന്റെ നേര് അര്‍ത്ഥം വെക്കാതെ ഇവിടെ വ്യാഖ്യാനം സ്വീകരിക്കുകയാണ് സാധാരണഗതിയില് മൌലവിമാര് ചെയ്യാറുള്ളത്. അഥവാ, ഹദീസില് പറഞ്ഞ ‘അല്‍പ്പം’ (ييسيرا ) എന്ന പദത്തോടുകൂടി ഹദീസില് കാണാത്ത ‘കാലം’ എന്ന് കൂട്ടിച്ചേര്‍ത്ത് അല്പകാലം എന്നാക്കി മൌലവിമാര് വ്യാഖ്യാനിക്കാറുണ്ട്. അങ്ങനെ ചിലര് വ്യാഖ്യാനിച്ചിട്ടുണ്ടെന്നത് ശരിതന്നെ. എന്നാല് വ്യാഖ്യാനമില്ലാതെ, ഒന്നുംകൂട്ടിച്ചേര്‍ക്കാതെ നേര് അര്‍ത്ഥം തന്നെ പണ്ഡിതന്‍മാര് ഇവിടെ നല്‍കിയിട്ടുണ്ട്.\nഹമ്പലീ മദ്ഹബിലെ പ്രമുഖ പണ്ഡിതന് ഇബ്നു റജബ് ഈ ഹദീസിന്റെ അര്‍ത്ഥത്തെക്കുറിച്ച് തന്റെ ബുഖാരിയുടെ ശറഹില് പറയുന്നതുകാണുക.\n“നബി(സ്വ) സ്വുബ്ഹിയില് ഖുനൂത് ഓതിയിരുന്നെന്നും റുകൂഇന് ശേഷം അല്‍പ്പം ഓതിയെന്നും ഈ ഹദീസ് അറിയിക്കുന്നു.يسيرا . (അല്‍പ്പം) എന്ന പദം ഖുനൂതിലേക്ക് മടങ്ങുന്നതാകാം. അപ്പോള് അല്‍പ്പം ഖുനൂതോതി എന്നാകും വിവക്ഷ. ഖുനൂതിന്റെ സമയത്തിലേ ക്ക് മടങ്ങുന്നതാകാനും സാധ്യതയുണ്ട്. അപ്പോള് അല്‍പ്പസമയം ഓതി എന്ന അര്‍ത്ഥമായേക്കാം.” (ഇബ്നു റജബ്, ഫതഹുല്‍ബാരി 9/187)\nചുരുക്കത്തില്, ഈ ഹദീസിനു നേര് അര്‍ത്ഥം തന്നെ പണ്ഡിത•ാര് നല്‍കിയതിനാല് അതുതന്നെ സ്വീകരിക്കുന്നതാണ് ചിലര് നല്‍കിയ വ്യാഖ്യാനം സ്വീകരിക്കുന്നതിനെക്കാള് അഭികാമ്യം.\nയഥാര്‍ത്ഥത്തില് നേര് അര്‍ത്ഥം വെക്കുന്നതിനു തടസ്സമുണ്ടാകുമ്പോള് മാത്രമാണ് വ്യാഖ്യാനത്തിലേക്ക് നീങ്ങേണ്ടി വരുന്നത്. ഉദാഹരണത്തിനു ആഇശ(റ) ഉദ്ധരിച്ച ഹദീസ് കാണുക:”നബി(സ്വ) പറഞ്ഞു: മുഖമക്കനയില്ലാതെ പ്രായപൂര്‍ത്തിയായ പെണ്ണിന്റെ നിസ്കാരം അല്ലാഹു സ്വീകരിക്കുകയില്ല.” (അബൂദാവൂദ്, തുര്‍മുദി)\nഎന്നാല്, ഈ ഹദീസിന്റെ നേര് അര്‍ഥം “ആര്‍ത്തവകാരിയുടെ നിസ്കാരം മുഖമക്കനയില്ലാതെ അല്ലാഹു സ്വീകരിക്കുകയില്ല” എന്നതാണ്. കാരണം, ഹദീസില് പ്രയോഗിച്ച حائض എന്ന പദത്തിന്റെ നേര് അര്‍ത്ഥം ആര്‍ത്തവകാരി എന്നാണ്. ഇങ്ങനെ നേര് അര്‍ത്ഥമാകുമ്പോള് ആര്‍ത്തവകാരി മക്കനയിട്ട് നിസ്കരിച്ചാല് അവളുടെ നിസ്കാരം സാധുവാണെന്നുള്ള തെറ്റായ ആശയാണ് ഹദീസില് നിന്നും ലഭിക്കുക. ഇങ്ങനെ, ഈ ഹദീസിനു നേര് അര്‍ത്ഥം വിവക്ഷിക്കുന്നതിനു മതപരമായ തടസ്സമുണ്ടായതുകൊണ്ട് മാത്രമാണ് ആര്‍ത്തവകാരി എന്ന് നേര് അര്‍ത്ഥമുള്ള حائض എന്ന പദത്തെ പ്രായപൂര്‍ത്തിയായവള് എന്ന് വ്യാഖ്യാനിക്കേണ്ടിവരുന്നത്.\nഎന്നാല്, നബി(സ്വ) സ്വുബ്ഹി നിസ്കാരത്തില് അല്‍പ്പം ഖുനൂത് ഓതിയതായി അനസ്(റ) ഉദ്ധരിച്ച ഹദീസിന് നേര് അര്‍ത്ഥം വെക്കുന്നതിന് യാതൊരു തടസ്സവുമില്ല. അതിനാല്, വ്യാഖ്യാനമല്ല, നേര് അര്‍ത്ഥമാണ് ഈ ഹദീസിന്റെ കാര്യത്തില് സ്വീകാര്യമായത്. അപ്പോള് മുമ്പ് പറഞ്ഞ ഹദീസുകളുടെ ആശയവുമായി യോജിക്കുകയും ചെയ്യും. മാത്രമല്ല, ഈ ഹദീസില് കാണാത്ത ‘കാലം’ എന്ന പദം കൂട്ടിച്ചേര്‍ത്ത് നാസിലത്തിന്റെ ഖുനൂതായി വ്യാഖ്യാനിക്കുമ്പോഴാണ് പല തടസ്സങ്ങളുമുള്ളത്.\n(1) മതപരമായ തടസ്സം: നാസിലത്തിന്റെ (വിപത്തിന്റെ) ഖുനൂത് മതപരമായി സ്വുബ്ഹിയില് മാത്രം പരിമിതമല്ല. അതുകൊണ്ടുതന്നെ സ്വുബ്ഹി നിസ്കാരത്തിന്റെ ഖുനൂതിനെക്കുറിച്ചുള്ള ചോദ്യത്തിനു പറഞ്ഞ മറുപടി എല്ലാ നിസ്കാരത്തിലും നിര്‍വഹിക്കപ്പെടുന്ന നാസിലത്തിന്റെ ഖുനൂതായി വ്യാഖ്യാനിക്കുന്നത് മതവിരുദ്ധമാണ്. കാരണം നാസിലത്തിന്റെ ഖുനൂത് സ്വുബ്ഹിയില് മാത്രം പരിമിതമാണെന്ന തെറ്റായ മതവിധി സൂചിപ്പിക്കും. ഹദീസില് നിന്നും കിട്ടാത്ത ഒരു പദം (കാലം) ഹദീസില് ആവശ്യമില്ലാതെ കൂട്ടിച്ചേര്‍ക്കുന്നതും യാതൊരു ആവശ്യവുമില്ലാതെ ഹദീസിന്റെ നേര്‍അര്‍ത്ഥം സാധ്യമാകുന്നതോടുകൂടി വളഞ്ഞ അര്‍ത്ഥം സ്വീകരിക്കുന്നതും വ്യാഖ്യാനിക്കുന്നതും മതവിരുദ്ധമാണ്.\n(2) ഭാഷാപരമായ തടസ്സം: ഇവിടെ يسيرا (അല്‍പ്പം) എന്ന പദം അറബി വ്യാകരണ നിയമമനുസരിച്ച് (صفة) വിശേഷണമാണ്.صفة ന് ഒരു موصوف (വിശേഷിക്കപ്പെടുന്നത്) വേണം. അതിവിടെ പറയപ്പെട്ടിട്ടില്ല. സാങ്കല്‍പ്പികമാണ്. എന്നാല്, മുമ്പ് പറഞ്ഞതില് നിന്നോ സാഹചര്യത്തില് നിന്നോ അറിയപ്പെട്ടത് മാത്രമേ സങ്കല്‍പ്പിക്കാവൂ. എന്നാല്, കാലം എന്ന പദം സാഹചര്യത്തില് നിന്നോ മുമ്പ് പറയപ്പെട്ടതില് നിന്നോ അറിയപ്പെടുന്നില്ല. മറിച്ച് ഖുനൂത് എന്ന പദമാണ് സാഹചര്യത്തില് നിന്നും മുമ്പ് പറയപ്പെട്ടതില് നിന്നും അറിയപ്പെടുന്നത്. അപ്പോള് അത് മാത്രമാണ് മൌസൂഫായി സങ്കല്‍പ്പിക്കപ്പെടേണ്ടത്. അതിനാല് അല്‍പ്പമായ ഖുനൂത് എന്നാണ് വരിക. കാരണം, ഇതാണ് ശരിയായ പ്രയോഗം. ഇതിനു സമാനമായ പ്രയോഗങ്ങള് ഖുര്‍ആനില് കണുക: ‘അല്‍പ്പമായ വിചാരണ ചെയ്യപ്പെടുന്നതാണ്’ (ഇന്‍ശിഖാഖ്: 8)\n“നാം അതിനെ നമ്മിലേക്ക്അല്‍പമായ പിടുത്തം പിടിച്ചു”(അല്‍ഫുര്‍ഖാന്:46).\n(3) യുക്തിപരമായ തടസ്സം: സ്വുബ്ഹിയിലെ ഖുനൂതിനെ കുറിച്ചുള്ള ചോദ്യത്തിനു പറഞ്ഞ മറുപടി യാതൊരു ന്യായവുമില്ലാതെ മറ്റേതെങ്കിലും ഖുനൂതായി വ്യാഖ്യാനിക്കുന്നത് യുക്തിക്ക് നിരക്കുന്നതല്ല.\nഒരാള് ‘അല്‍പ്പം ഭക്ഷണം കഴിച്ചു’ എന്ന് പറഞ്ഞാല് അയാള് കുറച്ചുകാലം ഭക്ഷണം കഴിച്ചെന്നും പിന്നീട് മരണം വരെ ഒന്നും ഭക്ഷിച്ചില്ലെന്നും ആരെങ്കിലും മനസ്സിലാക്കുമോ? എന്നതുപോലെ “നബി(സ്വ) സ്വുബ്ഹിയില് അല്‍പ്പം ഖുനൂത്തോതി” എന്ന് പറഞ്ഞതില് നിന്നും നബി(സ്വ) കുറച്ചുകാലം ഖുനൂത്തോതിയെന്നും പിന്നീട് മരണം വരെ ഖുനൂത് ഓതിയില്ലെന്നും മനസ്സിലാക്കുന്നത് യുക്തിയല്ല. ചുരുക്കത്തില്, “നബി(സ്വ) സ്വുബ്ഹി നിസ്കാരത്തില് അല്‍പ്പം ഖുനൂത്തോതി” എന്ന് അനസ്(റ) ഉദ്ധരിച്ച ഹദീസിനു നേര് അര്‍ത്ഥം വെക്കുന്നതിനു യാതൊരു തടസ്സവുമില്ല. മറിച്ച് ഹദീസില് പറഞ്ഞ സ്വുബ്ഹിന്റെ ഖുനൂതിനെ യാതൊരു ന്യായവുമില്ലാതെ നാസിലത്തിന്റെ ഖുനൂതായി വ്യാഖ്യാനിക്കുന്നതിനാണ് പ്രശ്നമുള്ളത്. അതുകൊണ്ട് ഇവിടെ നേര് അര്‍ത്ഥം തന്നെയാണ് വിവക്ഷിക്കേണ്ടത്. വ്യാഖ്യാനമല്ല.\nസാധാരണഗതിയില് മുന്‍കാല പണ്ഡിതന്‍മാര് നല്‍കിയ വ്യാഖ്യാനങ്ങള് സ്വീകരിക്കാതെ, ഖുര്‍ആനിനും ഹദീസിനും നേര്‍അര്‍ത്ഥം മാത്രം വെക്കണമെന്ന് വാശിപിടിക്കുന്നവരാണ് പുത്തനാശയക്കാര്. ഖുര്‍ആനിലും ഹദീസിലും വന്ന, നേര് അര്‍ത്ഥം അസാധ്യമായ പല പദങ്ങള്‍ക്കും ഇമാമുകള് നല്‍കിയ വ്യാഖ്യാനങ്ങള് സ്വീകരിക്കാതെ നേര്‍അര്‍ത്ഥം മാത്രം നല്‍കി അല്ലാഹുവിനു കയ്യ്, കാല്, കണ്ണ്, മൂക്ക് തുടങ്ങിയ അവയവങ്ങളുണ്ടെന്നും അവന് വികലാംഗനാണെന്നും വാദിക്കുന്നവര് ഗതി മുട്ടി നേര് അര്‍ത്ഥം സാധ്യമാകുന്നതോടൊപ്പം ന്യായമില്ലാതെ വ്യാഖ്യാനം നല്‍കി സായൂജ്യമടയുന്നു. ”റബീഉബ്നു അനസ് പറഞ്ഞു: ഞാന് അനസ്(റ)ന്റെ പക്കല് ഇരിക്കുകയായിരുന്നു. അപ്പോള് അനസ്(റ)നോട് ചോദിക്കപ്പെട്ടു. റസൂല്(സ്വ) ഒരു മാസക്കാലം മാത്രമാണോ ഖുനൂത് ഓതിയത്. അപ്പോള് അനസ്(റ) പറഞ്ഞു: റസൂല്(സ്വ) ദുനിയാവില് നിന്നും വിട്ടുപിരിയുന്നതുവരെ സ്വുബ്ഹി നിസ്കാരത്തില് ഖുനൂത് ഓതിയിരുന്നു” (ബൈഹഖി: 3/42, ദാറഖുത്നി: 2/28). ഈ ഹദീസ് തികച്ചും പ്രബലമാണ്. കാരണം, ഈ ഹദീസ് ഉദ്ധരിച്ച ഇമാം ബൈഹഖി(റ) തന്നെ ഈ ഹദീസിനെ കുറിച്ച് അര്‍ത്ഥശങ്കക്കിടമില്ലാത്തവിധം പറയുന്നതുകാണുക: “ഈ ഹദീസിന്റെ പരമ്പര പ്രബലവും അതിന്റെ റിപ്പോര്‍ട്ടര്‍മാര് സത്യസന്ധരുമാണ്.” (ബൈഹഖി, സുനനുല് കുബ്റാ: 2/201)\nലക്ഷക്കണക്കിന് ഹദീസുകള് മനഃപാഠമുള്ള ധാരാളം ഇമാമുകള് ഈ ഹദീസ് സ്വഹീഹാണെന്ന് പ്രഖ്യാപിച്ചിട്ടുണ്ട്. ഇമാം നവവി(റ) പറയുന്നു: “ഈ ഹദീസ് പ്രബലമാണ്. ലക്ഷം ഹദീസുകള് മനഃപാഠമുള്ള ഒരുകൂട്ടം ഹദീസ് പണ്ഡിതന്‍മാര് ഈ ഹദീസ് ഉദ്ധരിക്കുകയും അത് സ്വഹീഹാണെന്ന് പ്രഖ്യാപിക്കുകയും ചെയ്തിട്ടുണ്ട്. ഹാഫിള് അബൂ അബ്ദില്ലാ മുഹമ്മദ് ബ്നു അലിയ്യുല് ബല്‍ഖി, ഹാകിം അബൂ അബ്ദില്ലാ, ബൈഹഖി എന്നിവരൊക്കെ ഈ ഹദീസ് സ്വഹീഹാണെന്ന് പ്രഖ്യാപിച്ചവരാണ്. ദാറഖുത്നി സ്വഹീഹായ വിവിധ പരമ്പരകളിലൂടെ ഈ ഹദീസ് ഉദ്ധരിച്ചിട്ടുണ്ട് (ഇമാം നവവി, ശറഹുല് മുഹദ്ദബ്: 3/504).\nലക്ഷക്കണക്കിന് ഹദീസുകള് മനഃപാഠമുള്ള മുസ്ലിം ലോകം അംഗീകരിക്കുന്ന ഇമാമുകള് സ്വഹീഹാണെന്ന് തറപ്പിച്ചുപറഞ്ഞ ഈ ഹദീസ് ബലഹീനമാണെന്ന് അല്‍പ്പജ്ഞാനികളായ വിമര്‍ശകര് നിസ്സങ്കോചം തട്ടിവിടാറുണ്ട്. ഈ ഹദീസിന്റെ പരമ്പരയിലുള്ള അബൂ ജഅ്ഫര് റാസി സത്യസന്ധനല്ലെന്ന ദുര്‍ന്യായമാണ് വിമര്‍ശകര് തട്ടിവിടാറുള്ളത്. എന്നാല് അദ്ദേഹം സത്യസന്ധനല്ലെന്ന് ഇമാമുകള് ആരും തന്നെ പറഞ്ഞിട്ടില്ല.\nഹദീസ് നിരൂപണ ശാസ്ത്രത്തിലെ ഇമാമുമാരായ ഹാകിം, ഇബ്നുസഅ്ദ്, ഇബ്നു മഈന്, ഇബ്നു അമ്മാര്, ഇബ്നു അബ്ദില് ബറ്ര് തുടങ്ങിയവരൊക്കെ അദ്ദേഹത്തെ കുറിച്ച് പറഞ്ഞത് ثقة (സത്യസന്ധന്) എന്നാണ്. ഇമാം അഹ്മദും ഇബ്നു മഈനും صالح (നല്ലവന്) എന്നും പറഞ്ഞിട്ടുണ്ട്. ഇമാം അബൂഹാതിം പറഞ്ഞു:സത്യസന്ധനും സത്യം പറയുന്നവനും അദ്ദേഹം ഉദ്ധരിച്ച ഹദീസുകള് മെച്ചപ്പെട്ടതുമാണ്” (ഇബ ്നഹജറില് അസ്ഖലാനി, തഹ്ദീബുത്തഹ്ദീബ്: 4/504). എങ്കിലും അദ്ദേഹം ഉദ്ധരിച്ച ഏതാനും ചില ഹദീസുകളുടെ കൃത്യതയെക്കുറിച്ച് ചിലര് നിരൂപണം നടത്തിയിട്ടുണ്ട്. നസാഇ പറഞ്ഞു: ليس بالقوي വേണ്ടത്ര ശക്തനല്ല. ഫല്ലാസ് പറഞ്ഞു: سيئ الحفظ മനഃപാഠം കുറവാണ്. ഇബ്നുഹിബ്ബാന് പറഞ്ഞു: يحدث المناكير عن المشاهير പ്രസിദ്ധരില് നിന്നും മുന്‍കറായ ഹദീസുകള് ഉദ്ധരിക്കുന്നു (ഇബ്നു ഹജറില് അസ്ഖലാനി, തഹ്ദീബുത്തഹ്ദീബ് 4/504).\nഎന്നാല് ഈ ആരോപണങ്ങള് ഒന്നുംതന്നെ അദ്ദേഹത്തിന്റെ ഹദീസുകള് തള്ളപ്പെടാന് മാത്രം ശക്തമല്ല. കാരണം ഇവയൊന്നും തന്നെ സത്യസന്ധതയെ ബാധിക്കുന്ന ആരോപണമല്ല. മറിച്ച് കൃത്യതയുമായി ബന്ധപ്പെട്ടതാണ്. ഹദീസ് നിരൂപണത്തില് ഉപയോഗിക്കുന്ന പദങ്ങളുടെ വിവക്ഷ അറിയുന്ന ആര്‍ക്കും ഇക്കാര്യം ബോധ്യപ്പെടുന്നതാണ്. (ഇമാം സുയൂഥി, തദ്രീബുറാവി, 294 നോക്കുക).\nനസാഇ പറഞ്ഞു: ‘വേണ്ടത്ര ശക്തനല്ല’ എന്ന ആരോപണം പ്രശ്നമുള്ളതല്ല’ (ദഹബി, മൂഖിള:82) കൃത്യത യുമായി ബന്ധപ്പെട്ട ആരോപണം മൂലം ഹദീസ് ബലഹീനമാകുന്നതല്ല. മറിച്ച് സ്വഹീഹിന്റെ തൊട്ടുതാഴെയുള്ള ഹസനായിത്തീരുന്നതാണ്. ഇമാം ഇബ്നുഹജര് അസ്ഖലാനി പറയുന്നത് കാണുക:\n“കൃത്യത കുറയുമ്പോഴാണ് ഹദീസ് ഹസനാകുന്നത്” (നുഖ്ബതുല് ഫിക്ര്: 32). ഇതേ കാര്യം അബ്ദുല്‍ഹഖ് ദഹ്.ലവി\nവിയും പറയുന്നു:”ഹസനായ ഹദീസില് പരിഗണിക്കപ്പെടുന്ന ന്യൂനത കൃത്യതയുടെ കുറവ് മാത്രമാണ്” (മുഖദ്ദിമതു മിശ്കാത് 12). എന്നാല്, ഹസനായ ഹദീസ് ലക്ഷ്യത്തിനു പറ്റുമെന്നും അതനുസരിച്ച് പ്രവര്‍ത്തിക്കുകയും ചെയ്യാമെന്ന കാര്യത്തില് ഇന്നോളം വരെയുള്ള മുസ്‌ലിം ലോകത്തിനു തര്‍ക്കമില്ല. ഇമാം നവവി(റ) പറയുന്നു:\n“ലക്ഷ്യത്തിനു പറ്റുമെന്ന കാര്യത്തില് ഹസനായ ഹദീസ് സ്വഹീഹായ ഹദീസിനെപ്പോലെ തന്നെയാണ്. ശക്തിയില് അതിനെക്കാള് താഴെയാണെങ്കിലും. അതുകൊണ്ടാണ് പലരും ഹസനായ ഹദീസിനെ സ്വഹീഹിന്റെ ഗണത്തില് തന്നെ ഉള്‍പ്പെടുത്തിയത്” (ഇമാം നവവി, തഖ്രീബ്: 128). ഇനി, ഹസനായ ഹദീസ് മറ്റു പരമ്പരകളിലൂടെ റിപ്പോര്‍ട്ട് ചെയ്യപ്പെട്ടാല് സ്വഹീഹിന്റെ സ്ഥാനത്തേക്കുയരുന്നതാണ്. ഇമാം നവവി(റ) തന്നെ പറയുന്നത് കാണുക:\n“സത്യസന്ധത കൊണ്ട് പ്രസിദ്ധനായ, കൃത്യതയിലും മനഃപാഠത്തിലും പിന്നിലായ ഒരു വ്യക്തി ഉദ്ധരിച്ച ഹദീസ് മറ്റു വഴികളിലൂടെയും ഉദ്ധരിക്കപ്പെട്ടാല് ശക്തിപ്രാപിക്കുന്നതും ഹസനില്‍നിന്നും സ്വഹീഹിലേക്ക് ഉയരുന്നതുമാണ്” (ഇമാം നവവി, തഖ്രീബ് 141). എന്നാല് സത്യസന്ധനായ അബൂജഅ്ഫര്‍റാസി ഉദ്ധരിച്ച ഈ ഹദീസ് പ്രബലമായ വിവിധ പരമ്പകളിലൂടെ ഉദ്ധരിക്കപ്പെട്ടിട്ടുണ്ട്. ഇമാം നവവി(റ) പറയുന്നത് കാണുക:”സ്വഹീഹായ പരമ്പര സഹിതം വിവിധ വഴികളിലൂടെ ദാറഖുത്നി ഈ ഹദീസ് ഉദ്ധരിച്ചിട്ടുണ്ട്”(ശറഹുല് മുഹദ്ദബ് 3/504). എന്നാല്, ഇത്രയും പറഞ്ഞത് അബൂജഅ്ഫര് റാസിയുടെ കൃത്യതയെ കുറിച്ചുള്ള ആരോപണങ്ങള്‍ക്ക് നിലനില്‍പ്പുണ്ടെന്ന സങ്കല്‍പ്പമനുസരിച്ചാണ്. യഥാര്‍ത്ഥത്തില് അദ്ദേഹം ഉദ്ധരിച്ച എല്ലാ ഹദീസുകള്‍ക്കും ഈ ആരോപണങ്ങള് ബാധകമല്ല. ഇക്കാര്യം പണ്ഡിതന്‍മാര് വളരെ വ്യക്തമായി തന്നെ വിവരിച്ചിട്ടുണ്ട്. ഇമാം ദഹബി പറയുന്നത് കാണുക: ശഅ്ബിയില് നിന്നും ഒരുകൂട്ടം ആളുകളില്‍നിന്നും ഉദ്ധരിക്കുന്നതില് വളരെയധികം സത്യസന്ധന് (ദഹബി, മുഗ്നിലിളുഅഫാഅ് 2/505) “ഇബ്നു അദിയ്യ് പറഞ്ഞു: അദ്ദേഹത്തിനു നല്ല ഹദീസുകളുണ്ട്. അദ്ദേഹം ഉദ്ധരിച്ച അധിക ഹദീസുകള്‍ക്കും തകരാറില്ല” (ഇബ്നു ഹജര് അസ്ഖലാനി, തഹ്ദീബുത്തഹ്ദീബ്: 6/395). അഥവാ, അബൂജഅ്ഫര് റാസി ഉദ്ധരിച്ച ചില ഹദീസുകള്‍ക്ക് മാത്രമേ തകരാറുള്ളൂ. ആ ഹദീസുകള് ഏതാണെന്നും പണ്ഡിതന്‍മാര് വ്യക്തമാക്കിയിട്ടുണ്ട്. ഇബ്നു മഈന് പറഞ്ഞു: സത്യസന്ധനാണ്. മുഗീറയില് നിന്നും ഉദ്ധരിക്കുന്നതില് പിഴവ് സംഭവിക്കുന്നു (തഹ്ദീബുത്തഹ്ദീബ് 6/395). എന്നാല് “നബി(സ്വ) ദുനിയാവില് നിന്നും വിട്ടുപിരിയുന്നതുവരെ സ്വുബ്ഹിയില് ഖുനൂത്തോതി” എന്ന ഹദീസ് അബൂജഅ്ഫര് റാസി മുഗീറയില് നിന്നും ഉദ്ധരിച്ചതല്ല. മറിച്ച് റബീഉബ്നു അനസില് നിന്നും ഉദ്ധരിച്ചതാണ്. അതുകൊണ്ടുതന്നെ ഈ ഹദീസിനു ഒരുനിലക്കും ബലഹീനത ബാധിക്കുകയില്ല. അതുകൊണ്ടാണ് ഈ ഹദീസ് സ്വഹീഹാണെന്ന് ഇമാമുകള് പറഞ്ഞത്. സുന്നികള് അതംഗീകരിക്കുക മാത്രമാണ് ചെയ്യുന്നത്.\nചുരുക്കത്തില്, സ്വുബ്ഹി നിസ്കാരത്തിലെ ഖുനൂത് സുന്നത്താണെന്നതിന് സ്വഹീഹായ ഹദീസുകള് തന്നെ ഇവിടെ ഉദ്ധരിച്ചു കഴിഞ്ഞു. സ്വുബ്ഹിയിലെ ഖുനൂത് നബി(സ്വ) നിര്‍ത്തിവെച്ചിട്ടില്ല. മറിച്ച് ശത്രുക്കള്‍ക്കെതിരില് പ്രാര്‍ത്ഥിച്ചുകൊണ്ട് ഒരു മാസക്കാലം നബി(സ്വ) നാസിലത്തിന്റെ ഖുനൂത്തോതിയിരുന്നു. അതാണ് നിര്‍ത്തിവെച്ചത്. ഈ ഒരു മാസക്കാലം സ്വുബ്ഹിയിലെ ഖുനൂതിലും നബി(സ്വ) ശത്രുക്കള്‍ക്കെതിരില് പ്രാര്‍ത്ഥിച്ചിരുന്നു. ആ പ്രാര്‍ത്ഥനയും നിര്‍ത്തിവെച്ചു. പക്ഷേ, സ്വുബ്ഹിയിലെ ഖുനൂത് നിര്‍ത്തിവെച്ചില്ല. ഇമാം ബുഖാരി ഉദ്ധരിക്കുന്നത് കാണുക: “അനസ്(റ) ഉദ്ധരിക്കുന്നു: റിഅ്ല്, ദക്.വാന്, ഉസയ്യ, ബനൂ ലഹ്.യാന് ഗോത്രക്കാര് ശത്രുക്കള്‍ക്കെതിരില് നബി(സ്വ)യോട് സഹായം ആവശ്യപ്പെട്ടു. എഴുപത് അന്‍സാരികളെ നബി(സ്വ) അവര്‍ക്ക് സഹായികളായി അയച്ചു. ഞങ്ങള് അവരെ കുറിച്ച് അക്കാലത്തെ ഓത്തുകാര് എന്നായിരുന്നു പറഞ്ഞിരുന്നത്. അവര് പകല് വിറക് ശേഖരിക്കുന്നവരും രാത്രിയില് നിസ്കരിക്കുന്നവരുമായിരുന്നു. അവര് ബിഅ്റ് മഊനയിലെത്തിയപ്പോള് അവരെ ചതിയില് പെടുത്തി കൊലചെയ്തു. ഈ വിവരം നബി(സ്വ( അറിഞ്ഞപ്പോള്, റിഅ്ല്, ദക്.വാന് ഉസയ്യ, ബനൂ ലഹ്.യാന് എന്നീ അറബ് ഗോത്രങ്ങള്‍ക്കെതിരില് സ്വുബ്ഹിയില് ഒരു മാസക്കാലം പ്രാര്‍ത്ഥിച്ചുകൊണ്ട് ഖുനൂത്തോതി. അനസ ്(റ) പറഞ്ഞു: അവരുടെ കാര്യത്തില് ഞങ്ങള് ഖുര്‍ആന് പാരായണം ചെയ്തിരുന്നു. പിന്നീടത് ഉയര്‍ത്തപ്പെട്ടു” (ബുഖാരി).\nശത്രുക്കള്‍ക്കെതിരില് പ്രത്യേകം പ്രാര്‍ത്ഥിച്ചുകൊണ്ടുള്ള ഖുനൂത്താണ് സ്വുബ്ഹിയില് ഒരു മാസക്കാലം നബി(സ്വ) നിര്‍വഹിച്ചതെന്ന് ഈ ഹദീസില് നിന്നും വ്യക്തമാകുന്നു. അതുകൊണ്ടുതന്നെ ശത്രുക്കള്‍ക്കെതിരില് പ്രത്യേകം പ്രാര്‍ത്ഥന ഉള്‍ക്കൊള്ളാത്ത, സാധാരണ സ്വുബ്ഹിയില് ഓതാറുള്ള ഖുനൂത് ഇതിനുമുമ്പും ശേഷവും നബി(സ്വ) നിര്‍വഹിച്ചിരുന്നു. അതൊരിക്കലും നിര്‍ത്തിവെച്ചിട്ടില്ല. ഇതാണ് സ്വഹീഹായ ഹദീസുകള് നമ്മെ പഠിപ്പിക്കുന്നത്. അര്‍ത്ഥശങ്കക്കിടമില്ലാത്ത വിധം ഇമാം ശാഫിഈ(റ) അവിടത്തെ ഉമമില് പറഞ്ഞതും ഇതുതന്നെയാണ്. ‘ഹദീസ് സ്വഹീഹായാല് അതാണ് എന്റെ മദ്ഹബ്’ എന്ന് ഇമാം ശാഫിഈ(റ)പറഞ്ഞതിന്റെ വിവക്ഷയും ഇതുതന്നെയാണ്.\nPosted by sunnikerala at 2:51 AM No comments: Links to this post